Enmme Reethee kon Qaumehgge anhenun?\nއެންމެ ރީތީ ކޮން ގައުމެއްގެ އަންހެނުން؟\nރީތިކަން، އެކި މީހުން ސިފަ ކުރާނީ އެކިގޮތަށެވެ. ބައެއް މީހުންނަށް ރީތިވާ މީހާ އަނެކާ އަށް ހުތުރު ވެދާނެ އެވެ. އަހަރެމެންގެ މި ކުޑަ ކުޑަ ރާއްޖެއަށް ބަލާލިއަސް އެންމެ ރީތި އަންހެނުން އުޅެނީ އެވެނި މިވެނި ރަށެއްގައޭ ބުނާ މީހުން ވަރަށް ވެސް ގިނަ އެވެ.\nރާއްޖޭގައި ރީތި ކަމަށް އެންމެ މަޝްހޫރީ ފުވައްމުލަކު އަންހެނުންނެވެ.\nދުނިޔޭގެ އެކި ކަންކޮޅުތަކުގައި ވެސް މިކަންތައް މިގޮތަށް ހިނގަ އެވެ. އެހެންވީމަ، ދުނިޔޭގެ އެންމެ ރީތި އަންހެނުން އުޅޭ 10 ގައުމަކަށް ބަލާލަމާ ހިނގާށެވެ.\nމޮޑެލް ކުރުމުގެ ދާއިރާގައި ހަރަކާތްތެރިވާ އެންމެ ރީތި އަންހެނުން ހިމެނެނީ ބްރެޒިލް އިން ނުވަތަ މި ރީޖަން އަށް ނިސްބަތްވާ ގައުމުތަކުގަ އެވެ. އޭގެ ތެރެއިން ވެސް ގިނަ މޮޑެލުންނަކީ ބްރެޒިލް އަށް ނިސްބަތްވާ އަންހެނުންނެވެ. ބްލޮންޑް އަދި ބޮރުނެޓް ބްރެޒިލިއަން އަންހެނުން އެންމެ ފާހަގަކޮށްލެވެނީ އެމީހުންގެ އާދަޔާ ހިލާފު ރީތިކަމުގެ އިތުރުން ލޫޅާފަތި ހަށިގަނޑާއި އޭގެ ވަނާތަކަށެވެ.\nބްރެޒިލްގެ ސުޕަމޮޑެލް އެޑްރިއާނާ ލީމާ\nބްރެޒިލްގެ މަޝްހޫރު ގިނަ އަންހެނުންގެ ގައިގެ ކުލަ މެދުވަރެއްގައި ހުރުމުގެ އިތުރުން ގައިގެ ހަންގަނޑު ރީތިކަމަށް ފާހަގަކުރެވެ އެވެ.\nގިނަ މީހުންނަށް ރަޝިއާ އަންހެނުން ރީތިވަނީ އެމީހުންގެ މަޑު ނޫކުލައިގެ ލޮލާއި، ދޮންކަމުގެ އިތުރުން ލޫޅާފަތި ހަށިގަނޑަކާއި ރީތި އިސްކޮޅުގެ ސަބަބުން ނެވެ. ރަޝިއާގެ އަންހެނުންނަށް ވެސް ހިތްބަންޑުންވާ ވަރަށް ރީތިވެފައި ބައްޓަން ވެސް ބްރެޒިލްގެ ކުދިންނަށް ވުރެ ދެރަ ނޫންކަން ފާހަގަކޮށްލަން ޖެހެ އެވެ.\nނިކަން ފަހުން ސިޔާސީ ފޯރިގަނޑެއްގެ ތެރެއިން ރާއްޖޭގައި ވެސް "ރަޝިއާގެ އަންހެން ކުދިން" ގެ އަޑު ގަދަވެ ރީތިކަމުގެ ވާހަކަ ދެކެވިގެން ދިޔަކަން ވެސް ފާހަގަކޮށްލަން ޖެހޭނެއެއް ނޫން ހެއްޔެވެ؟\nމިސް ވޯލްޑް އަދި މިސް ޔުނީވަސްގެ މަގާމު ހޯދާފައިވާ އެތަކެއް ވެނެޒުއޭލާގެ ރީތީގެ ރަނިން ވާނީ ފެނިފަ އެވެ. އެހެންކަމުން ވެނެޒުއޭލާ އަކީ ބޮޑު ގައުމެއްގައި ރީތި ހުސްކުރި ގިނަ އަންހުނުންތަކެއް ހިމެނޭ ގައުމެކެވެ. ވެނެޒުއޭލާގެ އެންމެ އާދައިގެކޮށް އުޅޭ އަންހެނުންނަކީ ވެސް އިސްކޮޅުން ދިގު، ހިމަތޮޅި ހަށިގަނޑެއްގެ އިތުރުން މޫނުމަތިވެސް އެހާމެ ރީތި އަންހެނުންނެވެ.\nއެތަކެއް ނަސްލުތަކަކަށް ނިސްބަތްވާ އަދި އެތަކެއް ސަގާފަތެއް އޮންނަ އިންޑިއާ އަކީ ރީތި އެތަކެއް އަންހެނުންނެއް އެމީހުންގެ އެއް ބިލިއަން އާބާދީ އިން ނެގިދާނެ ގައުމެކެވެ. މިސާލަކަށް އައިޝްވާރިޔާ ރާއީ އެވެ.\nބޮލީވުޑްގެ ބަތަލާ އައިޝްވާރިޔާ ރާއީ.\nއިންޑިއާގެ އަންހެނުން ގައިގަ ހުންނަ ޑަސްކީ ކުލަ އާއި ރީތި އޮމާން ހަންގަނޑުގެ ސަބަބުން ގިން އެކްސްޕާޓުން ދެކޭގޮތުގައި އިންޑިއާގެ އަންހެނުން ވަރަށް ރީއްޗެވެ. މީގެއިތުރުން އިންޑިއާގެ އަންހެނުން ރީތިކަން އިތުރަށް ފުރިހަމަކޮށްދޭ ކަމަކީ އޭމީހުންގެ ގައިގަ ހުންނަ އަންހެންވަންތަކަމާއި މަޑުމައިތިރު ސިފަތަކުގެ އިތުރުން އެމީހުންގެ ފަރި ހަރަކާތްތަކެވެ.\nއާޖެންޓީނާގެ އަންހެނުން މަޝްހޫރުވެފައިވަނީ އަބަދުވެސް ރީތިވުމަށް މަސައްކަތްކުރާ ބައެއްގެ ގޮތުގަ އެވެ. އަބަދުވެސް ހަންގަނޑަށާއި އިސްތަށުގަނޑަށް ފަރުވާދީ، ރީތިވެގެން އަބަދުވެސް ތިބޭ ބައެކެވެ.\nއާޖެންޓީނާގެ ރައީސް ކްރިސްޓީނާ ފެނާންޑޭޒް އަކީ ވެސް ރީތި ކަމަށް މަޝްހޫރު އަންހެނެކެވެ.\nރީތިވުމަށް ސަމާލުވުމުގެ އިތުރުން އެންމެ ފަހުގެ ޓްރެންޑާ އެއްގޮތަށް ހެދުން އެޅުމުގެ ވައްޓަފާޅިއާއެކު މި މީހުން ފާހަގަކުރެވެނީ ރީތިކަމުގެ އެވަރެއް ނެތް ބައެއްގެ ގޮތުގަ އެވެ.\nސްލެވިކް އަދި މެޑިޓެރޭނިއަންގެ ގައުމުތަކުން ވާރުތަކޮށްފައިވާ ރީތި ސިފަތަށް ސާބިޔާ އަންހެންކުދިންގެ ގައިގައި ހުރެ އެވެ. ސާބިޔާގެ އަންހެންކުދިންގެ ތެރެއިން ގާތް ގަނޑަކަށް 99 ޕަސެންޓް މީހުންނަކީ އިސްކޮޅުން ދިގު ލޫޅާފަތި ހަށިގަނޑެއްގެ ވެރިންނެވެ. މިމީހުންގެ ހެދުން އެޅުމުގެ ޒަމާނީ ގޮތްތަކުގެ އިތުރުން ޖާދުލެއް ފަ ދެލޮލަކީ އެތަކެއް އަންހެނުންނެއް މިމީހުންނާ ހެދި ހަސަދަވެރިވާ ކަމެކެވެ.\nސައުތު ކޮރެއާގެ އަންހެނުންނަކީ ބަލާބެލުމަށް ވަރަށް ޒުވާންކަމަށް ދައްކާބައެކެވެ. މީގެ އިތުރުން މޫނުމަތިން މައުސޫމްކަމާއި ރީތިކަމަށް ދެއްކުމުން މި މީހުންގެ ސަކަ މިޒާޖާއި ވަރަށް ގުޅޭނެ ވެސް މެ އެވެ. މި މީހުންގެ ދޮންކަމާއި ރީތި އޮމާން ހަންގަނޑާއި ކަޅު ފަން އިސްތަށިގަނޑުގެ ސަބަބުން ރީތިކަން އިތުރަށް ފުރިހަމަކޮށްދެ އެވެ. މީގެ އިތުރުން މެދުމިނެއްގެ އިސްކޮޅާއި ލޫޅާފަތި ހަށިގަނޑުގައި ރީތިކަމަށް ދައްކަ އެވެ.\nފްރެންޗް އަންހެނުން މަޝްހޫރުވެފައިވަނީ އެމީހުންގެ ޒަމާނީ ހެދުން އެޅުމުގައި ހުންނަ ވައްޓަފާޅީގެ އިތުރުން މީހުންނާ ފަސޭހައިން ގުޅިގެން އުޅުމާއި، ކަންތައްތަކާ މެދު އެމީހުން ދެކޭގޮތުގެ މައްޗަށެވެ. މީގެ އިތުރުން މި މީހުންނަށް ބްލޮންޑް އިސްތަށިގަނޑެއް ލިބިފައި ވުމާއެކު ވަރަށް އިޝްގީ ބައެއްގެ އިތުރުން ވަރަށް ސޮފިސްޓިކޭޓެޑް ބައެއްގެ ގޮތުގައި ވެސް މަޝްހޫރެވެ.\nއިޓަލީ އަންހެނުންގެ ރީތިކަން ސިފަކުރަންޏާ ބުނަން ޖެހޭނީ މިއީ ރީތިކަމުގައި އަރާތިބި ބައެއްކަމަށެވެ. ގިނައިން އޮލިވް ކެއުމުގެ ސަބަބުން މި މީހުންގެ ހަންގަނޑު ރީތި ވެފައި އޮމާން ކަމަށް ބުނެވެ އެވެ. މުށި ކުލައިގެ ރީތި އިސްތަށިގަނޑާއި އުޅޭ މާހައުލާއި ސުލޫކުގެ ސަބަބުން މި މީހުންވަނީ ވަރަށްވެސް ރީތި އަންހެނުންނަށެވެ.\nޔޫކްރެއިންގެ ކުރީގެ ބޮޑުވަޒީރު ޔޫލިއާ ޓިމޮޝެންކޯ.\nދުނިޔޭގައި ތިބި އެންމެ ރީތި މީހުން ތިބީ ޔޫކްރެއިންގައޭ ބުނުމަކުން ދޮގަކަށް ނުވާނެ އެވެ. މިމީހުންނަކީ ވަރަށް އާދައިގެ ގޮތަކަށް ތިބޭ ބައެކެވެ. އެކަމަކުވެސް މިމީހުންގެ ރީތިކަމުން އެތައް ބައެއްގެ ހިތް ފަތަހަ ކުރަމުންދާ ބައެކެވެ. އުޅޭ އުޅުމުގައާއި ސިފަ އެންމެ ބޮޑަށް ވައްތަރުވަނީ ރަޝިއާ މީހުންނާ އެވެ. މި މީހުންނަކީ އަބަދުވެސް ރީތިވުމަށް މަސައްކަތް ކުރާ ބަޔަކަށް ވެފައި އަބަދުވެސް އެމީހުންގެ އަންހެންވަންތަކަން ދައްކުވަދޭ ހެދުން އެޅުމަށް އެމީހުން އަބަދުވެސް ސަމާލުކަންދެ އެވެ.


ކޮވިޑް-19 އަށް ޕޮޒިޓިވް ވާ މީހުން ޑޮކްޓަރަށް ދެއްކުމާއި ފްލޫ ކްލިނިކްތައް ހިންގުމަށް އަމިއްލަ ފަރާތްތަކަށް ހުޅުވާލައިފިއެވެ.\nހެލްތު މިނިސްޓްރީން ރޭ ކުރި އިއުލާނުގައި ބުނީ ގިނަ ބަޔަކަށް ބަލި ޖެހެމުންދާތީ އާސަންދައިގައި ރަޖިސްޓްރީވެފައިވާ އަމިއްލަ ހޮސްޕިޓަލްތަކާއި ކްލިނިކްތަކުން އެ މީހުން ޑޮކްޓަރަށް ދެއްކުމުގެ އިންތިޒާމް ހަމަޖައްސަން ނިންމާފައިވާ ކަމަށެވެ.\nޑޮކްޓަރަށް ދައްކަން ހަމަޖައްސާފައިވަނީ އާސަންދައިން ކަނޑައަޅާ އަގެއްގައި އަދި ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހަމަޖައްސާ މީހުންނަށެވެ. އެކަމަށް ޝައުގުވެރިވާ ފަރާތްތަކުން އަންނަ އާދިއްތަ ދުވަހުގެ މެންދުރު 2:00 ގެ ކުރިން [email protected] އަށް އީމެއިލަކުން އަންގަން އެދިފައިވެއެވެ.\nއޭގެފަހުން އެ މިނިސްޓްރިން ރޭ ކުރި ދެ ވަނަ އިއުލާނުގައި ވަނީ ހަލުވިކަމާއެކު ކޮވިޑާއި އަރިދަފުސް ރޯގާ ފެތުރެމުންދާތީ، އާސަންދައިގައި ރަޖިސްޓްރީވެފައިވާ އަމިއްލަ ހޮސްޕިޓަލްތަކާއި ކްލިނިކްތަކުން ފްލޫ ކްލިނިކް ހިންގުމަށް ހުޅުވައިލަން ނިންމައިފައެވެ. ފްލޫ ކްލިނިކްތައް ހިންގަން ވާނީ ހެލްތު މިނިސްޓްރީ އާއި އެޗްޕީއޭއިން ކަނޑައަޅާ ޝަރުތުތަކާ އެއްގޮތް ސަރުކާރުން ކަނޑައަޅާ އަގެއްގައެވެ.\nފްލޫ ކްލިނިކް ހިންގަން ޝައުގުވެރިވާ އަމިއްލަ ހޮސްޕިޓަލްތަކާއި ކްލިނިކްތަކުން އަންނަ އަންގާރަ ދުވަހުގެ ކުރިން [email protected] އަށް އީމެއިލް ކުރަން ވަނީ ހުޅުވާލައިފައެވެ.\nތަޢުލީމީ ދާއިރާގައި ހުރި މައްސަލަތަކާމެދު ޢިލްމީ ދިރާސާއެއް ހެއްދެވުމަށް ރައީސް އަށް ލަފާ އަރުއްވައިފި\nރާއްޖޭގައި، އަދި ޙާއްސަކޮށް މާލެ ސަރަޙައްދުގައި ކޮވިޑް-19 ގެ ހާލަތު ވަަރށް ބޮޑަށް ގޯސްވެފައި އޮތްއިރު، ސިއްހީ ދާއިރާއަށް ނުކަތާ ވަރަށް މީހުން ދަނީ ކޮވިޑަށް ޕޮޒިޓިވްވަމުންނެވެ. ހަމައެހެންމެ، އެ ބަލީގައި މަރުވާ މީހުންގެ އަދަދު ވެސް މި މަހު މިވަނީ ވަރަށް ބޮޑަށް އިތުރުވެފައެވެ. އެގޮތުން މިމަހުގެ މިހާތަނަށް އެކަނި 47 މީހުން ވަނީ މަރުވެފައެވެ.


Mulhadhoo Rayyithunvess Edheny Airport Gai Jetty Elhumah — Ihavandhoo.com\nމޮޅަދޫ ރައްޔިތުން ވެސް އެދެނީ އެއާޕޯޓްގައި ޖެޓީ އެޅުމަށް\n27 ސެޕްޓެމްބަރު 2020 2\nހއ.އުނގުލިފިނޮޅު ބިއްދޮށް ހިއްކައިގެން އެމް.ޓީ.ސީ.ސީން ތަރައްގީކުރަމުންދާ، އިހަވަންދިއްޕޮޅު އެއާޕޯޓްގައި، ލަފާފުރުމަށް ވަކި ޖެޓީއެއް ނަހަދާތީ އެކަމުގެ ކަންބޮޑުވުން ހއ އަތޮޅުގެ ރައްޔިތުން ފާޅުކުރަމުންދަނިކޮށް، މޮޅަދޫ ރައްޔިތުންގެ އެދުމަކީ ވެސް އެއާޕޯޓްގައި ޖެޓީއެއް އެޅުންކަމަށް މޮޅަދޫ ކައުންސިލްގެ ރައީސް މުޙައްމަދު ނިޝާމް ވިދާޅުވެއްޖެއެވެ.\nމުޙައްމަދު ނިޝާމް މި ނޫހަށް ވިދާޅުވީ އެއާޕޯޓަށް ވަކިން ލަފާފުރޭ ގޮތަށް ވަކި ޖެޓީއެއް އެޅުމަކީ މޮޅަދޫ ރައްޔިތުން ވަރަށް ބޮޑަށް އެދެމުންދާ ކަމެއް ކަމަށާއި ކައުންސިލްގެ ރައީސްގެ ހައިސިއްޔަތުން ވެސް އަދި އަމިއްލަ ހައިސިއްޔަތުން ވެސް އެދޭ ގޮތަކީ އެއީ ކަމަށެވެ.\n"އަޅުގަނޑުމެން މިހާރު ވާނެ ރަސްމީކޮށް ކަމާ ބެހޭ ފަރާތްތަކަށް ކައުންސިލުން އެކަން ދަންނަވާފައި ވެސް" ނިޝާމް ވިދާޅުވިއެވެ.\nނިޝާމް އިތުރަށް ވިދާޅުވީ އެއާޕޯޓަށް ލަފާފުރޭ ގޮތަށް ވަކި ޖެޓީއެއް ހަދަން ނުޖެހޭ އެއްވެސް ސަބަބެއް އެ ބޭފުޅާއަށް ވިސްނިވަޑައިނުގަންނަވާ ކަމަށެވެ.\nއިހަވަންދިއްޕޮޅު އެއާޕޯޓަށް ވަކިން ލަފާފުރޭ ގޮތަށް ޖެޓީއެއް ނާޅާތީ މަނަފަރު ރިސޯޓުގެ ކަންބޮޑުވުން އޮތްކަން ވެސް ދާދިފަހުން ވަނީ ހާމަވެފައެވެ. އަދި ހއ އަތޮޅުގެ ކައުންސިލްގެ ރައީސް ވެސް ވަނީ އެއާޕޯޓްގައި ޖެޓީއެއް ނަހަދާތީ އެކަމުގެ ކަންބޮޑުވުން ފާޅުކުރައްވާފައެވެ.\nނުޖެހޭ ޖެޓީ ހަދާކަށް\n– 27 ސެޕްޓެމްބަރު 202020\nHorafushi ga dhiriulhey hoarafushy rayyithun vs hoarafushi airport ah dhaane taxi akah zizzy dhahkaafa. Foshi thanmathi hifaigen Faimaguga hingaifakaanoon\n– 28 ސެޕްޓެމްބަރު 202020


(2 އޯގަސްޓް 2020 އާ ގުޅޭ)\nދެއަތުގައި މިފްރާހު ހިފެހެއްޓިއިރު އެ ދެއަތަށް އިޙްސާސް ކުރެވުނުގެ ބާރުގެ ނުރައްކާތެރިކަން ކެންޒާގެ ހިތަށް ބިރުވެރިކަން ވެރިކުރުވައިފިއެވެ. މީ ކުރިން ނުކެރެވޭ އައު އިޚްސާސެކެވެ. ލައިތުއާ އެވާހަކަތައް ޚިއްޞާކުރާނޭ ގޮތެއް ކެންޒާގެ ހިތާއި ސިކުނޑިއަކަށް ނޭނގުނެވެ. ކެންޒާ އެދެނީ ހަލަބޮލި ދިރިއުޅުމެއްނޫނެވެ. ލައިތުއާއި މިފްރާހު، އެކަކުއަނެކަކާ ބައްދަލުވާކަށް ކެންޒާ ނޭދެއެވެ. އެންމެ ފުރަތަމަ ބައްދަލުވުމުން ވެސް ލައިތުގެ ފުށުން ކެންޒާ ބިރުގަންނަންޖެހޭ ފަދަ ނުރައްކާތެރިކަމެއް އިޙްސާސެއްނުވެއެވެ. އެކަމަކު މިފްރާހު އެއާ ޚިލާފެވެ. މިފްރާހުގެ ވައްޓަފާޅިއާއި އޭނާ އުޅޭ މާޙައުލު ދެނެގަތުން ކެންޒާއަށް އުނދަގުލެއްނޫނެވެ. ބައްޕަގެ އަނިޔާވެރިކަން ހައްދުފަހަނައަޅާ ދިޔައިރު، އެކަމުގެ ވޭން އޭނާ އުފުލިއެވެ. ގައިގަ ހުރި ކޮންމެ ލަކުނެއް އެކަމަށް ހެކިވާނޭކަން ގައިމެވެ.\nލައިތުގެ ކާރު ނުލިބޭތީވެ، އިމާރާތުގެ ތިރިން ކެންޒާއަށް ޓެކްސީއެއް ލައިތު ހުއްޓުވިއެވެ. ޓެކްސީގައި ވިޔަސް ކެންޒާއާއެކު ލައިތު ދާން ގަސްދުކުރިއެވެ. އޭނާ ހުއްޓުވަން ކެންޒާ ވާހަކަދެއްކި ނަމަވެސް އެކަންވީ ބޭކާރު ކަމަކަށެވެ. ލައިތު ނިންމައިފި ގޮތެއް އޭނާ ދޫކޮށެއްނުލައެވެ. ބައެއްފަހަރު އޭނާގެ އެ ސިފަ ކެންޒާއަށް ކަމުދިޔަ ނަމަވެސް އަނެއްބައިފަހަރު އެކަމުގެ ސަބަބުން އުނދަގޫވާ ހިސާބަށް ކަންތައް ދެއެވެ. ގޮތްދޫކުރީ ކެންޒާއެވެ. ލައިތުއާއެކު ޓެކްސީގެ ފަހަތު ސީޓަށް އޭނާ އެރީއެވެ.\nހިތްފުރެން ދެން ރޯލެވުމުން ލައިރާ ހުރީ ހަމައަކަށް އެޅިފައެވެ. ޒުބިންއާމެދު ހިތުގައި ނުރުހުމުގެ ޒައްރެއްހާ މިންވަރު ވެސް ނެތެވެ. އެއަށްވުރެ އެހިތުގައި ޒުބިންއަށް ޓަކައި އޮތް ލޯބި ވަރުގަދައެވެ. އޭނާއަށް ޒުބިންގެ ފުށުން ލިބިފައިވާ އޯގާތެރިކަން ބޮޑެވެ. އެ ދެމެދުގައި އޮތީ ދުވަހަކުވެސް ކަނޑައިގެން ނުދާނޭ ވަރުގެ ވަރުގަދަ ގުޅުމެކެވެ. ދެރައީ އެ ގުޅުމަށް "ރަޙުމަތްތެރި" ކަމުގެ ނަން ޒުބިން ދީފައި ވާތީއެވެ. ހަމައެއާއެކު ޒުބިން ބޭނުންވިޔަސް ދުރުވެވޭކަށް ނެތްކަން ދެނަހުރީ ލައިރާއެވެ. ހަޤީޤަތް ފޮރުވިފައި ވިޔަސް ޒުބިންއަކީ އޭނާ ހަވާލުވެއްޖެ ޒިންމާއެއް ފުރިހަމައަށް އަދާކުރާނޭ ޒުވާނެއްކަން ޔަގީންކުރަން ލައިރާއަށް ކެރޭނެއެވެ. އޭނާ ދުށީ އެފަދަ ހަރުދަނާކަމެއް ލިބިފައިވާ ޒުބިންއެކެވެ. ރުހުމުގެ ލޮލަށް އައިބެއް ނުފެންނާނޭ ބުނެއެވެ. އެކަމަކު ލައިރާއަށް ވަނީ އެހެނެއްނޫނެވެ. ލައިރާއަށް ޒުބިން ކަމުދިޔައީ އޭނާގެ ފުށުން ފެނުނު ޢަމަލުތަކުންނެވެ. ނުރުހުންވިޔަސް ދުވަހަކުވެސް ބާރަށް ވާހަކަދެއްކުމަކީ ޒުބިން ކުރިކަމެއްނޫނެވެ. އޭނާހާ ކެތްތެރި މީހަކާ ލައިރާއާ ބައްދަލެއްނުވެއެވެ. އަނެކުންނަން އިޚްތިރާމްކޮށް ޤަދަރުކުރެއެވެ. އަމިއްލަ އެދުން ބޮޑުވެގެން އުޅޭ މީހަކު ފަދައިން ނޫޅެއެވެ. އަހަރުތަކެއް އެކުގައި ހޭދަވީއިރު، އިނދެގެން އުޅޭތީއޭ ކިޔާފައިވެސް ލައިރާގެ ހަށިގަނޑުގައި ބީހެން އޭނާ މަސައްކަތްކޮށްފައެއް ނުވެއެވެ. އެ ފުރުޞަތު ލައިރާ ހުށަހެޅުމުން ޒުބިން މަނާވެގަތީ އެ ހިތުގައި އެހެން އަންހެނަކަށް ޚާއްޞަ މަޤާމެއް ދެވިފައިވާތީއެވެ. އެކަމަކު އެފަދަ އިޚްތިރާމެއް ލައިރާއަށް ޙައްޤުކަމަކަށް ޚުދު އޭނާ ޤަބޫލެއްނުކުރެއެވެ.\n"އަހަންނަށް ވީ ވަޢުދުގައި މިހާ ދުވަހު މަޑުކުރަމުން އައީ، އެކަމަކު ދެން ހެޔޮ، އަހަރެން ކެތްކުރާނަން... ޒުބިންއަށް ވެސް އުފާވެރިކަން ހައްޤުކަން، އެ އަންހެންކުއްޖާއާ ބައްދަލުވިޔަ ނުދޭން އަހަރެން ވަރަށް މަސައްކަތްކުރިން. އެކަމަކު ތި ހިތުން އެ ލޯބި ފުހެވިގެނެއްނުދިޔަ. ޒުބިންގެ ތި އެދުން އަހަރެން ހާސިލުކޮށްދޭނަން، އަހަންނާއި އިލީގެ އެއްވެސް ކަމެއް ނުޖައްސާނަން. އަހަރެމެން ޒުބިންގެ ދިރިއުޅުމާ ދުރަށް ދާނަން. ވަރަށް ދުރަށް... އެހެންވިޔަސް މިހިތުގައި ޒުބިންނޫން މީހަކު ނުވާނެ. އަހަރެން ބޭނުންވެގެން ކޮންމެ ދުވަހަކުން އަޔަސް ޤަބޫލުވާނަން. ތިހިތުން ކިތަންމެ ކުޑަކުޑަ ޖާގައެއް ލިބުނަސް އަހަރެން ހުންނާނީ ރުހިގެން. ކިތަންމެ ބައިވަރު އަންހެނުންނެއް ތި ހަޔާތުގައި ވީ ނަމަވެސް..."\nއެނދުމަތީ ދެފައި ކުރުކޮށްލައިގެން ހެޑްބޯޑުގައި ލެނގިލައިގެން އިން ލައިރާގެ ސަމާލުކަން ހޯދީ ކޮޓަރީ ދޮރުގައި މީހަކު ޓަކި ޖެހުމުންނެވެ. ފުންނޭވާއެއް ދޫކޮށްލައި ލައިރާ އެނދުން ފައިބަން އުޅެނިކޮށް ކޮޓަރީގެ ދޮރު ހުޅުވިއްޖެއެވެ. ދޮރުމަތީ ހުރީ އަސަދެވެ. އެތެރެއަށް ވަނުމުގެ ހުއްދައަށް އަސަދު އަހާލުމާއެކު ނިކަން އަވަހަށް ލައިރާ ބޯޖަހާލިއެވެ.\n"އިލީ ނިދީތަ؟." އަސަދު އަހާލިއެވެ. ދެން ވެސް ލައިރާ ބޯޖަހާލީއެވެ.\n"މަންމަ ބުނީމަކަން އެނގޭ ބައްޕަ ތިއައީ." ލައިރާ އިހު އިންހެން އެނދުގައި އިށީނުމުން އޭނާގެ މަގަތުން އަސަދު އިށީނެވެ. އާނއެކޭ ބުނަމުން އަސަދު ދަރިފުޅަށް ބަލާލިއެވެ.\n"އަޅުގަނޑު މިހާރު އޯކޭ." ނިކަން އަވަހަށް ލައިރާ ބުންޏެވެ.\n"ވަރިވާން ތިއުޅެނީ ކީއްވެތޯ ބައްޕައަށް އަހާލެވިދާނެތަ؟." ދަރިފުޅުގެ ރަތްކަން އެކުލެވިފައިވާ ދެ ލޮލަށް ބަލަން އިރުކޮޅަކު އިނދެފައި އަސަދު އަހާލިއެވެ.\n"އެރޭންޖްޑް މެރިޖޭއެއްމީ... މަންމައާއި ބައްޕަގެ މެރިއޭޖް ވޯކް ކުރިޔަސް ހުރިހާ މެރިއޭޖެއް ވޯކެއްނުކުރާނެއެއްނު." ލައިރާ ހަމަޖެހިފައިކަން އިނީ ދެއްކުމަށް ލުއި ހިނިތުންވުމެއް އަސަދާ ބަދަލުކޮށްލިއެވެ.\n"ދެކުދީންގެ ރުހުމުގައި ކުރެވުނު ކައިވެންޏެއްމީ. ޒުބިންއާ މެދު ބައްޕަ އުންމީދުކުރި ގޮތެއްނޫން މީ. ދަރިއަކުވެސް އެބަހުރި. އެކުއްޖާއާ މެދު ވެސް ވިސްނަންޖެހޭނެ." އަސަދުގެ ވާހަކަ ލައިރާ ހުއްޓުވިއެވެ. ބައްޕަގެ މުލައްދަނޑީގައި ލައިރާ ހިފާލިއެވެ.\n"ޒުބިން ގޯހެއްނޫނޭ ބައްޕާ. ކައިވެނި ހަމަޖެހިގެން ޒުބިން އަޅުގަނޑާ ބައްދަލުކުރި ދުވަހު ވެސް ބުނި ކައިވެނި ކުރަން ބޭނުންނުވާ ވާހަކަ. އެކަމަކު އަޅުގަނޑު މިކައިވެންޏާމެދު އުފަލުން ހުރީތީ ހުށަހެޅީ ކައިވެނިކުރަން. މައިންބަފައިން ރުއްސުމަށް. އުންމީދުކުރީ ކައިވެނި ކުރީމަ ދެމެދުގައި އޮތް ގުޅުން ރަނގަޅުވާނޭކަމަށް. އެކަމަކު ޒުބިންގެ ހިތެއް ބަދަލެއްނުވި. އެ ހިތުގައިވަނީ އަޅުގަނޑެއްނޫން. ބައްޕާ... ޕްލީޒް... ޒުބިން ދާން ދޫކޮށްލާ... އަޅުގަނޑާއި އިލީއާ މެދު ނުވިސްނާ. ބައްޕަގެ މި ދަރިފުޅަކީ ސްޓްރޯންގް ކުއްޖެއް. ޒުބިންއަށް އުފާވެރިކަން ހައްޤު. އޭނާ އަޅުގަނޑުމެންނަށް ޓަކައި ވަރަށް ދުވަހު ކެތްކޮށްފި. މިފަހަރު އޭނާ ހުއްޓުވާކަށް އަޅުގަނޑު ބޭނުމެއްނޫން." ލައިރާ އެދޭގޮތް ބައްޕަ ގާތު ހާމަކުރިއެވެ. އެ ދެބަފައިންގެ ނަޒަރު ދޮރާ ދިމާއަށް ހުއްޓުނީ ސަރަފީނާ އެކޮޓަރިއަށް ވަނުމުންނެވެ.\n"ވަރިވާން ޒުބިން ބޭނުންވަނީ އެހެން އަންހެނަކާ ހެދިތަ؟." ސަރަފީނާ ލިބިފައިވާ ސިހުން އެ މޫނުން ފާޅުވެއެވެ. އަސަދު ވަގުތުން ތެދުވެގެން އައިސް ސަރަފީނާގެ ކޮނޑުގައި ހިފަހައްޓާލިއެވެ. އަނބިމީހާ ގެނެސް ލައިރާގެ އެނދުގައި ބޭންދިއެވެ.\n"މަންމާ... ތި ހީކުރާ ކަހަލަ ގޮތަކަށްނޫނޭ." ލައިރާ ކަންބޮޑުވިއެވެ.\nސަރަފީނާގެ ކުދިކުދިވަމުން އައި ކަހަލައެވެ. އޭނާއަށް ކުރިމަތިލާން ޖެހުނު ދަތިދުވަސްތަކުގެ ޚިޔާލުތައް ހިތާއި ސިކުނޑީގައި ތާޒާވެގެން އައެވެ. ފަސޭހަވެފައިވި ހިތުގެ ޒަޚަމްތައް އަލުން ފާރަށްވެ ތަދުވާން ފެށި ކަހަލައެވެ. އަނބިމީހާގެ ހިމޭންކަން އަސަދަށް ވިސްނުނެވެ.\n"ސަރާ... ދެރަގޮތެއްނުވާނެ." އަސަދު ނިކަން އަވަސްއަވަހަށް ބުނެލިއެވެ.\n"އަޅުގަނޑު ވެސް ބޭނުންވަނީ ޒުބިން ބޭނުންވާ ގޮތް ހަދައިދޭން. މިކަން ނިމުމަކަށް ގެންނަން... މަންމާ، ދެން އަހަރެން ގުޅުނަސް ގުޅޭނީ ދެމީހުން ރުހިގެން... ޢާއިލާގެ ނުފޫޒެއްނެތި. ޒުބިން އެނބުރި އަންނަން ބޭނުންނުވިޔަސް އެގޮތް ވެސް އެންމެ ރަނގަޅު... އެކަމަކު މި ޢާއިލާގެ ހިތްވަރު އަޅުގަނޑު ބޭނުންވާނެ. މަންމައާއި ބައްޕަގެ އެހީތެރިކަން އަބަދުވެސް ބޭނުންވާނެ. މިފަހަރު މިހެން ވިޔަސް ކުރިއަށް ވާނޭ ގޮތެއް ކިހިނެއް އެނގެނީ. ފަހަރެއްގައި އަޅުގަނޑާއި އިލީ ބަލައިގަނެ އުފާވެރި ދިރިއުޅުމެއް ދޭނޭ މީހަކު އަޅުގަނޑުގެ ދިރިއުޅުމެއް އަތުވެދާނެ. އުންމީދުކުރަނީ އެހެން... ޒުބިން ދިއުމަކުން އަޅުގަނޑަށް އެއްވެސް ކަމެއް އުންޏެއްނުވާނެ. މަންމަ ދެރަނުވޭ. އައި ވިލް ބީ އޯލްރައިޓް. ބަލާބަލަ... މިހާރު ނުވެސް ރޮން. މިހެންވާނޭކަން އަޅުގަނޑަށް އޮތީ އެނގިފަ. ޒުބިން އަޅުގަނޑަށް ދޮގުހަދާ އޮޅުވައެއްނުލާ... އޭނާގެ ކުށެއްނޫން ކައިވެނީގެ ކުރިން އެހެން ކުއްޖަކު ކަމުދިއުން." މަންމަގެ ގައިގާ ލައިރާ ބައްދާލިއެވެ.\nލައިރާ ނުބުނި ކަމުގައި ވިޔަސް އެހިތް ސަރަފީނާއަށް ފެނެއެވެ. އެހިތުގައި އަޅާވޭން ރަނގަޅަށް ސަރަފީނާ ދެނެހުއްޓެވެ. މިއަދު އެ ދަރިފުޅު ދުވަހަކުވެސް ކަމަކަށް ކެތްތެރިނުވާވަރަށް ކެތްތެރިވާން ޖެހޭނެކަން ސަރަފީނާއަށް އެނގެއެވެ. އޭނާ ވެސް ކެތްތެރިކަން ޚިޔާރުކުރި ފަދައިންނެވެ.\n"ޒުބިންއަށް އަދި ވިސްނޭނެ." ހިތްވަރާއެކު ދަރިފުޅަށް ޓަކައި ސަރަފީނާގެ ދޫ ހަރަކާތްކުރިއެވެ.\nފިރިމީހާ އެހެން އަންހެނަކަށް ބޭނުންވުމަކީ ކިހާ ހިތްދަތި އިޙްސާސެއްކަން ސަރަފީނާއަށް މީހަކު ބުނެދޭކަށް ނުޖެހޭނެއެވެ. އޭނާގެ ގާތުގައި ހިތްވަރުދީ ހާލު އޮޅުންފިލުވާނޭ މީހަކު އެ ދުވަހު ނެތެވެ. އެ ހިތްދަތިކަމުގެ ކަނޑުގައި ފަތަފަތާ ވަރުބަލިވެ ގެނބިގެން ދާއިރު އެތަން ދުށް މީހަކު ނެތެވެ. ކޮންމެ ދުވަހަކު އެތައް މަރަކުން މަރުވެ އަލުން ދިރިދެއެވެ. އަމިއްލަ އެދުމާއިގެން ފޯވެފައިވާ ހަރު ހިތްތަކެއްގެ ތެރޭ އޭނާ ހުރީ ހައްޔަރުވެފައެވެ. ބޭރުފުށުން ޖިސްމާނީ އަނިޔާއެއް ނުލިބުނު ކަމުގައި ވިޔަސް ސަރަފީނާ ތަޙައްމުލުކުރި ނަފްސާނީ އަނިޔާތަކުން ވޭން ގަދަވެ ކުރާ އަސަރު ބޮޑެވެ. އެދުވަސްތައް މަތިން ހަނދާންނުނެތުނު ނަމަވެސް އޭނާ އެ މާޒީއާ ސުލްހަވެއްޖެއެވެ. ހާލަތު ބަދަލުވީއެވެ. ޚިއްޞާކުރުމަކުން ބައެއް އުނިވެގެން ނުދާނޭކަން ވިސްނި ހުރެއެވެ. އެހެންވިޔަސް ލައިރާއަށް އެފަދަ ހިތްދަތިކަމެއް އެންމެ ހިނދުކޮޅަކަށް ތަޙައްމުލުކުރަން ޖެހުމަކީ މައެއްގެ ނަޒަރުން ސަރަފީނާއަށް ކެތްކުރެވޭނެ ކަމެއް ނޫނެވެ.\n"އަހަރެން ޔުމްނާއާ ބައްދަލުކުރާނަން. މާދަމާ އެންމެ ފުރަތަމަ ކުރާނެކަމަކީ އެއީ." ސަރަފީނާ އެނދުން ތެދުވިއެވެ. ލައިރާގެ މޫނުން މާޔޫސްކަން ފާޅުވިއެވެ. މަންމަގެ ސަބަބުން ޒުބިންއަށް ނުތަނަވަސްކަން ލިބޭނެކަން ލައިރާއަށް އެނގޭތީއެވެ.\n"ނޫން މަންމާ. މައްސަލަ ބޮޑުނުކޮށް ރީތިގޮތުގައި ވަރިވާން އަޅުގަނޑު ބޭނުމީ." ނިކަން ހަލުވިކޮށް އެނދުން ފައިބައިގެން އައިސް މަންމަގެ ކުރިމަތީ ލައިރާ ހުއްޓުނެވެ.\n"އޭނާ އެހެން އަންހެނަކު ބޭނުންވާއިރު ދަރިފުޅާ ކައިވެނިކުރީ ކީއްވެ. ދަރިއަކު ހޯދީ ކީއްވެ؟." ސަރަފީނާއަށް ބުނެވުނެވެ.\n"މަންމާ، އިލީ..." ލައިރާ ބުނަން އުޅުނު އެއްޗެއް ސަރަފީނާ ހުއްޓުވިއެވެ.\n"ދެޓްސް އިނަފް ލައިރާ، އިލީއަކީ ޒުބިންގެ ދަރިއެކޭ ނުބުނާތި، މަންމަ ޤަބޫލެއްނުކުރާނަން. ޒުބިންއާއި ލައި ބޮޑުވީ މަންމަގެ ކުރިމަތީ، ތި ދެކުދީންގެ ސިފަތައް މަންމައަށް ނޭނގި ހުންނާނެތަ؟. އިލީގެ އަރިކަށީގަ ހުރި ލަފު މަންމަވެސް ދުށީން. އެ ލަފު ޒުބީންގެ ގައިން ދުށީން. ޒުބީންގެ ކުރީން ބޮޑުބޭބެ ހާރޫންގެ ގައިން ދުށީން... އެ ޢާއިލާގަ ކޮންމެވެސް ކުއްޖެއްގެ ގައިގާ އެ ލަފު ނެތިއެއްނުދޭ." ސަރަފީނާ ބުންޏެވެ. އޭނާގެ އަޑު ހަރުކަށިވުމުން އަސަދު އައިސް އަނބިމީހާގެ ކޮނޑުގައި އަތްޖައްސާލިއެވެ.\n"ސަރާ، އަހަންނަށް އެނގޭ ލައިއާ މެދު ސަރާ ވަރަށް ދެރަވެ ކަންބޮޑުވެފައިކަން ތިހުރީ، މީ އަހަރެމެން ބޭނުންވެ ކުރުވި ކައިވެންޏެއް، އިތުރަށް އެދެމެދަށް ވަދެ އަހަރެމެން ބޭނުންވާގޮތް ހުށަހެޅުމަށްވުރެ އަހަންނަށް ފެންނަނީ އެ ދެކުދީން އަމިއްލައަށް ނިންމާގޮތެއް އަހަރެމެން ވެސް ޤަބޫލުކުރަން. އެކުގައި އުޅެން ބޭނުންވެގެން ނޫނީ ކައިވެންޏެއް ދެމިއެއްނޯންނާނެ." ސަރަފީނާގެ ކޮނޑުގައި ހިފައި އަސަދާ ދިމާއަށް އަނބުރާލައި އިއްވާލި ފަހު ބަސްތަކުން އަސަދު ދޭން ބޭނުންވި މެސެޖު ސަރަފީނާއަށް ނަގައިގަނެވުނެވެ. އޭނާ ހީމެންވީ އެހެންވެއެވެ.\n"ޒުބިންގެ މައިންބަފައިންނާ އޭނާ ކުރިމަތިލާނެ. އެމީހުން މިގެއަށް ގެނެސް މިކަން ބޮޑު ހަމަނުޖެހުމަކަށްވާކަށް އަޅުގަނޑު ބޭނުމެއްނޫން." ލައިރާ ބަލާލީ ބައްޕައަށެވެ. އޭނާ އެދޭގޮތް އެ ބައްޕައަށް ވިސްނިއްޖެކަން ދޭހަވީ އަސަދު ބޯޖަހާލީމައެވެ.\n"އެކަމަކު މިކަން ކުޅޭ ކުޅިވަރަކަށް ވެގެން ނުވާނެ. ޒުބިން ވަކިވަންޏާ ވަކިވާންޖެހޭނީ އެނބުރި ނާންނަގޮތަށް." ސަރަފީނާ ބުންޏެވެ. މަންމައާ އެއްބަސްވާން ލައިރާގެ ހިތެއް ނޭދެއެވެ. އޭނާ އެހުރީ ޒުބިން ކޮންމެ ދުވަހަކުން އައި ނަމަވެސް އޭނާ ޒުބިން ޤަބޫލުކުރާނޭ ގޮތަށެވެ. ހިތުގައި އޮތް ލޯބި އެދެނީ އެގޮތެވެ.\nސަރަފީނާ ގޮވައިގެން ދަރިފުޅުގެ ކޮޓަރިން އަސަދު ނުކުތެވެ. އޭނާ ބޭނުންވި ގޮތަށް ލައިރާއާ ވާހަކައެއް ނުދެއްކުނެވެ. ދައްކަން އޮތް މައުޟޫޢަކީ ސަރަފީނާގެ ޖަޒުބާތުތައް ހިފަހައްޓަން އުނދަގޫވާނެ ދާއިރާއެކެވެ.\nލައިތުއާއި ސެހްރާނު ގެއަށް ވަންނަން އައި ވަގުތު ޖެހިގެން ހުރި އިމާރާތުން ޔާދިން ނުކުންނާތީ ފެނުނެވެ. ހަމަފެނުމާއެކު އޭނާއަށް ސެހްރާނު ގޮވާލައިފިއެވެ. ޔާދިންގެ ނަޒަރު ފުރަތަމަ ވެސް ހުއްޓުނީ ލައިތަށެވެ. ސެހްރާނު ސުވާލުކަމީ ލައިތަށް ޔަގީންވާކަމެކެވެ. އެތެރެއަށް ވަދެގެން ނުގޮސް ލައިތު މަޑުކޮށްލީ އެ ސުވާލުތަކަށް ޔާދިން ދޭ ޖަވާބެއް އަޑުއަހާލުމަށެވެ.\n"ބްރޯ، އެއްކަލަ ދުވަހު އައި ބިޓައްތަ އެޕާޓްމެންޓް ހޯދީ." ޔާދިން އައިސް ހަމަވުމާއެކު ސެހްރާނު އަހާލިއެވެ. އޭނާ އިސްއުފުލައި އިމާރަތަށް ބަލާ ވެސް ލިއެވެ.\n"ސެހެރްއާ ބެހޭކަމެއްނޫން." ޔާދިން އަވަސްވެލީ ގޭތެރެއަށް ވަންނާށެވެ. ސެހްރާނު ހިނގައިގަތުމުން އޭނާއާއެކު ލައިތު ވެސް އެތެރެއަށް ވަންނަން އައެވެ.\n"ޔާދު، ފްރެންޑެއްތަ އެއީ؟. އެހެންވެއްޖެއްޔާ އަހަންނާ ފްރެންޑްކޮށްދޭންވީނު." ސެހްރާނު ބުންޏެވެ. ޔާދިން ފަސްއެނބުރިބަލާލިއެވެ. އެ ދެލޮލުގައިވީ ނުރައްކާތެރި ބެލުމެކެވެ.\n"ސީ ދެޓް، އަހަންނަށް އޭރު ވެސް އެނގުނޭ އެއީ ބިޓެއްކަން." ފާޑަކަށް ހިނިއައިސްފައި ސެހްރާނު ވާހަކަދެއްކީ ލައިތާއެވެ.\n"ސެހެރް ދުށީންތަ؟." ލައިތު އަހާލިއެވެ.\n"ޔާ!... ސީ އިޒް ސަމްތިންގ އެލްސް... އަހަރެންގެ ދެ ލޯ ވެސް ކިރިޔާ ނުވެއްޓުނީ. ޔާދުއަށް އެކަހަލަ އަންހެންކުއްޖަކު ކަމުދާނެ ކަމަށް ހިޔެއްނުކުރަން." ސެހްރާނުގެ ޚިޔާލުތަކުގެ ތެރޭ ފިޒާނާގެ ސޫރަ ކުރަހާލިއެވެ.\n"ހީ ހޭޒް އަ ތިންގް ފޯ ޗީޕް ބިޗަސް" އެލެވޭޓާ ތެރެއަށް އަރަމުން ލައިތު ބުނެލީ ގަސްދުގައެވެ. ސެހްރާނުގެ އުޅަންބޮށިން ދިން ހަމަލާ އެރީ ލައިތުގެ ބަނޑަށެވެ. އެލެވޭޓާ ތެރޭ ހުރި ޔާދިންއަށް ހަރަކާތެއްކޮށްލެވުމުގެ ކުރިން ސެހްރާނު އެކަން ކުރީއެވެ.\n"އެންޑް ސަމްވަން އިޒް އަ ޗަބީ މޭނިއެކް." ޔާދިން ބުނެލިއެވެ.\n"ދޮންއަށް ކަމެއްވެގެން އުޅޭކަން އެނގޭތަ" ސެހްރާނު ކުއްލިއަކަށް ސީރިއަށް ވެލިއެވެ. އެލެވޭޓާގެ ތެރޭގައި ހުރި ޔާދިންއާއި ލައިތުގެ ސަމާލުކަން އޭނާއަށް ހުއްޓުނެވެ.\n"ތި މީހުން އޮފީހުން ނާންނަނީސް ޒުބިން ފޮށިތައް ހިފައިގެން މިގެއިން ނުކުމެގެން ދިޔަތަން އަހަރެން ދުށީން. އަހަރެން ދިޔައީ ދޮން ވާހަކައެއްނުދެއްކި. ބޮލުގަ ރިއްސަނީއޭ ކިޔާ އަހަރެން ފޮނުވާލީ... ޝީ ވޯޒް ކްރައިން... އެކަމަކު އެއްބަހެއްނުވި. ލޯ ރަތްވެ ދުޅަވެފައި ހުރީ." ސެހްރާނުގެ ވާހަކަ ހުއްޓުނީ އެލެވޭޓާ ހުއްޓުމުންނެވެ. އޭނާ ނުވަނަ ފަންގިފިލާއަށް ދާން އޮބާލިއެވެ. އަދި ދޮރު ލެއްޕުނަ ނުދީ ހިފެހެއްޓީ ޔާދިންއާއި ލައިތަށް ބަލާލަމުންނެވެ. ދެމީހުން ކުރެ އެކަކު ވެސް ނުކުނަން ބޭނުންނުވިކަން އެނގުމުން އެލެވޭޓާގެ ދޮރު ސެހްރާނު ލެއްޕިއެވެ.\n"ޒުބިން..." ލައިތަށް މަޑުމަޑުން ކިޔާލެވުނެވެ.\nހުޅުވުނު އެލެވޭޓާއިން ލައިތުއާއި ޔާދިން އެކަކަށްވުރެ އަނެކަކު ކުރިން ނުކުންނަން ހިފާލިއެވެ. ލައިތުގެ ޓީޝާޓުގައި ސެހްރާނު އެލިގަތުމާއެކު ކުއްލިއެއް ޖެހިހެން ލައިތު ފަހަތަށް ދިޔައެވެ. ތިންމީހުންނަށް ވެސް ހުއްޓުން އެރީ ސަރަފީނާ ގާތްކޮށްލައިގެން އެ ދިމާއަށް އައި އަސަދު ފެނިފައެވެ. ސަރަފީނާގެ ތެމިފައިވި ދެ ލޯ އޭނާ ނިކަން އަވަހަށް ފުހެލިއެވެ. ކުދީންގެ ކުރިމަތީ އޭނާ ރޮއެ ނުހަދައެވެ. ކިތަންމެ ބޮޑު ހިތްދަތިކަމެއް ލިބުނަސް އެކަން ކުދީންނަކަށް ނޭނގޭނެއެވެ. އަސަދުގެ ގާތުން ދުރަށް ސަރަފީނާ ޖެހިލިއެވެ.\n"ކޮންތާކުން ތިއައީ؟." ތިން ކުދީންނަށް ބަލާލަމުން އަސަދު ވާހަކަދެއްކިއެވެ.\n"ކޮފީއަކުން." ސެހްރާނު ޖަވާބުދިނެވެ.\nއެލެވޭޓާގެ ތެރެއަށް އަސަދާއި ސަރަފީނާ ވަދެ ދޮރުލެއްޕެން ދެން ތިން ޒުވާނުން ބަލަން ތިއްބެވެ. ދެން ތިންމީހުންގެ ފިޔަވަޅު ވެސް އަވަސްވެލީ ލައިރާގެ އެޕާޓްމެންޓަށް ވަނުމަށެވެ. ދޮރުގައި ސެހްރާނު ހިފާލިއިރު ހުރީ ހުޅުވާފައެވެ. އެތެރެއަށް ވަދެގެން އައިސް ލައިރާގެ ކޮޓަރީ ދޮރުގައި ސެހްރާނު ޓަކި ދިނެވެ.\nފިކުރުތަކަށް ގެއްލިފައި އިން ލައިރާ އައިސް ދޮރުހުޅުވިއެވެ. ކުރިއަށް ހުރި ސެހްރާނާއި އޭނާގެ ފަހަތުގައި ތިބި ލައިތާއި ޔާދިން ފެނުމުން ލައިރާ ހައިރާންވިއެވެ. ވަންނާށޭ ބުނުމަކާނުލާ ސެހްރާނު އެތެރެއަށް ވަނެވެ. ދޮރުމަތީ މަޑުކޮށްލައިގެން ލައިތު ހުރީއެވެ. ކޮޓަރީގެ މެދެއްހާ ހިސާބުގައި ޔާދިން ހުއްޓެވެ.\n"ޒުބިން ނުކުމެގެން ދިޔައީ ކީއްވެ؟." ޔާދިން ސުވާލުކުރިއެވެ.\n"ސެހެރް ކީކޭކީ؟." ލައިރާ ސުވާލުކުރީ ސެހްރާނާއެވެ.\n"ދޮން އަބަދު ކޮޓަރީގަ، ތި ދެ ލޯ ބަލާފަ އެނގޭ ރޮނީކަން. މިކޮޅުގަ ދޮންގެ ހުރި ހަމައެކަނި ފްރެންޑަކި ކެން، އޭނާ ވެސް ބުނި ތި ދެމީހުން އެކުގައި ބޭރަށް ނުދާތާ ވަރަށް ދުވަސްވެއްޖޭ... ކަމެއްނުވެ ދޮން ތިގޮތަށް މިތާ ބަންދުވެގެން ނޫޅޭނެ، ތީ ދޮންގެ ގޮތެއް ވެސް ނޫން... ނައު ސްޕިލް... އެނގޭ ބޮޑުކަމެއްވެއްޖެކަން..." ސެހްރާނު އައިސް ލައިރާގެ އެނދުގައި ހަމަޖެހިލިއެވެ.\n"ވީ ގެޓިން ޑިވޯސް" އެނދުގައި އިށީނދެ އިރުކޮޅަކު މަޑުކޮށްގެން އިނުމަށްފަހު ލައިރާ ބުންޏެވެ. އެ ޚަބަރުން އެންމެ ބޮޑު ސިހުމެއް ލިބުނީ ލައިތަށެވެ. އެހެންނަމަވެސް އެއްވެސް އަސަރެއް ފާޅުނުވީ އޭނާގެ މޫނުންނެވެ.\n"ޒުބިން ބޭނުންވެގެންތަ؟. ކޮބާ ރީޒަންއަކީ؟." ޔާދިން ސުވާލުކުރިއެވެ.\n"އިޓްސް ނޮޓް އިމްޕޯޓެންޓް." ލައިރާ މަޑުމަޑުން ބުނެލިއެވެ. ދެއަތްއުރާލައިގެން ހުރި ލައިތަށް ދަތްކުނޑިވިކާލެވުނެވެ. އޭނާ އެއްވެސް ޝުޢޫރެއް ފާޅުނުކުރި ނަމަވެސް ލައިރާއާ މެދު ހަމްދަރުދީ ވެވުނެވެ. އޭނާގެ ސިކުނޑީގައި އެނބުރެމުންދިޔަ ޚިޔާލުތަކުގެ ސަބަބުން ނިންމުން އައީ ޒުބިންގެ ފަރާތުންކަން ބުނަން ލައިތަށް އެނގުނެވެ. އޭނާ މާޔޫސްވީ ކުރެވޭ ޚިޔާލުތައް ތެދަކަށް ވެދާނޭ ހީވާތީއެވެ.\n"ބޭބީއަށް އެނގޭތަ؟." އިލިއާނާއަށް އެނގޭތޯ ލައިތު އަހާލިއެވެ. ލައިރާ ދެފަރާތަށް ބޯހޫރާލިއެވެ.\n"މަންމަމެންނަށް އެނގޭ ދޯ." ސަރަފީނާގެ މޫނުގައިވި އަސަރުތަކުން އުފެދުނު ސުވާލަށް، ލައިރާ ނުބުންޏަސް ޔާދިންއަށް ޖަވާބު އެނގިއްޖެއެވެ.\n"މީ އަހަރެމެން ދެމީހުން ވާހަކަދައްކާފައި ނިންމި ނިންމުމެއް. ޔާދު... ތިތަނުން އެކަކުވެސް އެކައްޗެއް ވެސް ޒުބިންއަށް ބުނެގެންނުވާނެ. ޕްރޮމިސް ކުރޭ..." ލައިރާއަށް އޭނާގެ ގާތުގައި ތިބީ ކޮންބައެއްކަން އެނގޭތީ ބުނެލިއެވެ. އޭނާއަށް ޓަކައި އެމީހުން ޒުބިންއާ ކުރިމަތިލާނޭކަން ޔަގީންކުރެވެއެވެ.\n"އެކަމަކު ކީއްވެ؟." ސެހްރާނަށް ބުނެވުނެވެ.


އިހަވަންދޫ ރަށުކައުންސިލްގެ ނަތީޖާއިން ބުނެދޭ ބައެއް ވާހަކަ! — Ihavandhoo.com\n16 މެއި 20175މުހައްމަދު އަކްރަމް\nމިމަހުގެ6ވަނަދުވަހު ބޭއްވި ލޯކަލްކައުންސިލް އިންތިހާބުގެ، އިހަވަންދޫ ރަށުކައުންސިލްގެ ވަގުތީ ނަތާޖާ ދައްކާގޮތުން އިހަވަންދޫ ކައުންސިލަށް މިވަނީ ވަރަށްބޮޑު ބަދަލެއް އައިސްފައެވެ. 1 ކައުންސިލަރަކު ފިޔަވާ ހުރިހާ ކައުންސިލަރުން މިވަނީ ބަދަލުވެފައެވެ. މިއީ 2014 ވަނައަހަރުގެ ލޯކަލް ކައުންސިލް އިންތިހާބުގައިވެސް ކަންހިނގިމަގެވެ.\nފާހަގަކޮށްލަންޖެހެނީ އިހަވަންދޫ ކައުންސިލްގެ އިންތިހާބު ބާއްވާފައިވާ ކޮންމެ ފަހަރަކުވެސް ކައުސިލްގެ މެޖޯރިޓީ ބަދަލުވާކަމެވެ. އެގޮތުން ކައުންސިލްގެ ފުރަތަމަ ދައުރުގައި މެޖޯރިޓީ އޮތީ އެމްޑީޕީއަށެވެ. އިހަވަންދޫ ކައުންސިލްގެ ފުރަތަމަ ދައުރުގައި އެމްޑީޕީގެ4ކައުންސިލަރުންނާއި ޑީއާރުޕީގެ 1 ކައުންސިލަރުން ތިއްބެވިނަމަވެސް ކައުންސިލްގެ ދެވަނަ ދައުރަށް އިންތިހާބުވީ އެމްޑީޕީގެ3ކައުންސިލަރުންނާއި ޕީޕީއެމްގެ3ކައުންސިލަރުން އަދި ޖޭޕީގެ 1 ކައުންސިލަރުންނެވެ. އެއާއިއެކު2ވަނަ ދައުރުގެ މެޖޯރިޓީ އޮތީ ޕީޕީއެމް ކޯލީޝަނަށެވެ. ފަހުން ޖޭޕީގެ ޓީކެޓްގައި އިންތިހާބުވި ކެނޑިޑޭޓް ޕީޕީއެމްއަށް ސޮއެކުރުމުން، ޕީޕީއެމްއަށް ކައުންސިލްގެ ސާފު މެޖޯރިޓީއެއް ލިބިގެންދިޔައެވެ. ނަމަވެސް 2017 ވަނައަހަރުގެ ކައުންސިލް އިންތިހާބުގެ ވަގުތީ ނަތީޖާއިން ދައްކާގޮތުން އިހަވަންދޫ ކައުންސިލްގެ3ވަނަ ދައުރުގައި އޮންނާނީ 100% އެމްޑީޕީ ކައުންސިލެކެވެ.\nއިހަވަންދޫ ކައުންސިލްގެ ވޭތުވެދިޔަ3އިންތިހާބަށް ބަލާއިރު ފާހަގަކުރެވޭ ބައެއްކަންކަން:\nއަމިއްލަގޮތުން އިންތިހާބެއްގައި ވާދަކުރި އެއްވެސް ކަނޑިޑޭޓެއް އިހަވަންދޫ ކައުންސިލަށް އަދި މިހާތަނަށް އިންތިހާބުވެފައެއްނުވޭ.\nއިހަވަންދޫ ކައުންސިލްގެ ރައީސްކަން އަދި ނައިބުރައީސްކަން ކުރެއްވި އެއްވެސް ބޭފުޅެއް ދެވަނަ ދައުރަކަށް އިންތިހާބުވެފައެއްނުވޭ.\nއަލީ ރަމީޒް ފިޔަވާ އެއްވެސް ބޭފުޅެއް އިހަވަންދޫ ކައުންސިލްގެ އިތުރު ދައުރަކަށް އިންތިހާބުވެފައެއް ނުވޭ.\nއިހަވަންދޫ ކައުންސިލްގެ ފުރަތަމަ އަދި ދެވަނަ ދައުރުގައި އެއްވެސް ޕާޓީއަކަށް 100% ގޮނޑި ލިބިފައެއް ނުވޭ. ނަމަވެސް ތިންވަނަ ދައުރަށް އިންތިހާބުވެފައިވަނީ 100% އެމްޑީޕީ ކައުންސިލަރުން.\nއިހަވަންދޫ ކައުންސިލަށް މިހާތަނަށް އިންތިހާބުވެފައިވަނީ އެންމެ އަންހެން ކަނބަލެއް. އެއީ ކައުންސިލްގެ2ވަނަ ދައުރުގައި އިންތިހާބުވި ޕީޕީއެމްގެ އައީޝަތު އަޒުހާރާ.\nކައުންސިލަރުކަމުގެ ދައުރުގައި ޕާޓީ ބަދަލުކުރެއްވީ އެންމެ ބޭފުޅެއް. އެއީ އިހަވަންދޫ ކައުންސިލްގެ2ވަނަ ދައުރަށް ޖޭޕީގެ ޓިކެޓްގައި އިންތިހާބުވި ޢަބްދުލްމުޢީދު އިބްރާހީމް.\nމިފަހަރުގެ އިންތިހާބުގައި ވާދަކުރެއްވި ވަކިވަކި ކެނޑިޑޭޓުންގެ ނަތީޖާއަށް ބަލައިލުމެއް.\nކެނޑިޑޭޓް ނަންބަރު 1 ޢަބްދުﷲ ޚަލީލް\nޢަބްދުﷲ ޚަލީލް ކުރިމަތިލެއްވީ އެމްޑީޕީގެ ޓިކެޓްގައެވެ. މިއީ އެބޭފުޅާ ކައުންސިލް އިންތިހާބުގައި ވާދަކުރެއްވި ފުރަތަމަ ފަހަރެވެ. މިފަހަރު އިންތިހާބުގެ ވަގުތީ ނަތީޖާ ދައްކާ ގޮތުން ޢަބްދުﷲ ޚަލީލަށް 945 ވޯޓް ލިބިލައްވާފައިވާއިރު އެބޭފުޅާ އިންތިހާބުވެފައިވަނީ5ވަނައަށް އެންމެގިނަ ވޯޓް ލިބުނު ކެނޑިޑޭޓްގެ ގޮތުގައެވެ. ޢަބްދުﷲ ޚަލީލް މީގެކުރިން ރައްކުރިއަރުވާ ކޮމިޓީއަށް އިންތިހާބުވެފައިވެއެވެ.\nކެނޑިޑޭޓް ނަންބަރު2ޔަސްފާ އަޙްމަދު\nޔަސްފާ އަޙްމަދު ކުރިމަތި ލެއްވީ މިނިވަން ކެނޑިޑޭޓެއްގެ ގޮތުގައެވެ. މިއީ ޔަސްފާ އިންތިހާބީ މަގާމަކަށް ކުރިމަތިލެއްވި ފުރަތަމަ ފަހަރެވެ. މިފަހަރު އިންތިހާބުގެ ވަގުތީ ނަތީޖާ ދައްކާ ގޮތުން ޔަޝްފާއަށް ލިބިފައިވަނީ 317 ވޯޓެވެ.\nކެނޑިޑޭޓް ނަންބަރު3އަޙްމަދު ރިޟްވާން\nއަޙްމަދު ރިޟްވާން، އާންމުނަމުންނަމަ، ޖިޒްވާން މިއިންތިހާބުގައި ކުރިމަތިލެއްވީ އެމްޑީޕީގެ ޓިކެޓްގައެވެ. މިއީ އެބޭފުޅާ ކައުންސިލް އިންތިހާބުގައި ވާދަކުރެއްވި ދެވަނަ ފަހަރެވެ. 2014 ވަނަ އަހަރުގެ ކައުންސިލް އިންތިހާބުގައި އެމްޑީޕީގެ ޓިކެޓްގައި ވާދަކޮށްގެ އެބޭފުޅާއަށް ނާކާމިޔާބާ ކުރިމަތިވެލެއްވިޔަސް އެފަހަރު، 701 ވޯޓް ލިބިލެއްވިއެވެ. މިފަހަރުގެ އިންތިހާބުގެ ވަގުތީ ނަތީޖާ ދައްކާގޮތުން އެބޭފުޅާ ވަނީ 2014 ވަނަ އަހަރުގެ އިންތިހާބަށްވުރެ 385 ވޯޓް އިތުރަށް ހޯއްދަވާފައެވެ. މިފަހަރުގެ އިންތިހާބުގެ ވަގުތީ ނަތީޖާ ދައްކާގޮތުން އެބޭފުޅާ ކައުންސިލަށް އިންތިހާބުވެފައިވަނީ 1086 ވޯޓާއިއެކު އެންމެގިނަ ވޯޓް ހޯއްދެވި ކެނޑިޑޭޓްގެ ގޮތުގައެވެ. އަޙްމަދު ރިޟްވާން ފާހަގަކުރެވެނީ އިޖްތިމާއީ މައްސަލަތަކުގައި ވަރަށްބޮޑަށް އަޑުއުފެއްލެވި ބޭފުޅެއްގެ ގޮތުގައެވެ.\nކެނޑިޑޭޓް ނަންބަރު4މުޙައްމަދު ރަޝީދު\nމުޙައްމަދު ރަޝީދު ކުރިމަތި ލެއްވީ މިނިވަން ކެނޑިޑޭޓެއްގެ ގޮތުގައެވެ. މިއީ އެބޭފުޅާ ކައުންސިލް އިންތިހާބުގައި ވާދަކުރެއްވި ދެވަނަ ފަހަރެވެ. މިފަހަރު އިންތިހާބުގެ ވަގުތީ ނަތީޖާ ދައްކާ ގޮތުން މުޙައްމަދު ރަޝީދަށް ލިބިފައިވަނީ 108 ވޯޓެވެ. 2011 ވަނަ އަހަރުގެ ކައުންސިލް އިންތިހާބުގައިވެސް މުޙައްމަދު ރަޝީދު ވާދަކުރެއްވީ މިނިވަން ކެނޑިޑޭޓެއްގެ ގޮތުގައެވެ. އެފަހަރުވެސް އަދި މިފަހަރުގެ އިންތިހާބުގައިވެސް އެބޭފުޅާއަށް ނާކާމިޔާބާ ކުރިމަތިވެލެއްވީ އެންމެ މަދުން ވޯޓްލިބިލެއްވި ކެނޑިޑޭޓްގެ ގޮތުގައެވެ.\nކެނޑިޑޭޓް ނަންބަރު5ޢަލީ ރަމީޒު\nއަލީ ރަމީޒް، މިދިޔަ ދެއިންތަހާބެކޭ އެއްގޮތަށް މިފަހަރުވެސް ކައުންސިލް އިންތިހާބަށް ކުރިމަތިލެއްވީ އެމްޑީޕީ ޓިކެޓްގައެވެ. އަލީރަމީޒަކީ ވޭތުވެދިޔަ ދެ ދައުރުވެސް އިހަވަންދޫ ރަށުކައުންސިލްގެ ކައުންސިލަރުކަން ކުރައްވާފައިވާ ބޭފުޅެކެވެ. 2014 ވަނަ އަހަރުގެ ކައުންސިލް އިންތިހާބުގައި އަލީރަމީޒް އިންތިހާބުވީ 877 ވޯޓް ލިބިލައްވައިގެންނެ. މިފަހަރުގެ އިންތިހާބުގައި އެބޭފުޅާ ތިންވަނަ ދައުރަށް އިންތިހާބުވީ 2014 ވަނަ އަހަރުގެ އިންތިހާބުގައި ހޯއްދެވި ވަރަށްވުރެ އިތުރަށް 206 ވޯޓް ހޯއްދަވައިގެން ޖުމްލަ 1083 ވޯޓާއި އެކު އެންމެގިނައިން2ވަނައަށް ވޯޓްހޯއްދެވި ކެނޑިޑޭޓްގެ ގޮތުގައެވެ. އަލީ ރަމީޒަކީ އިހަވަންދޫ ކައުންސިލަށް އެއްދައުރަށްވުރެ ގިނަދައުރަށް އިންތިހާބުވި ހަމައެކަނި ކެނޑިޑޭޓެވެ.\nކެނޑިޑޭޓް ނަންބަރު6މުޙައްމަދު ރަޝީދު\nމުޙައްމަދު ރަޝީދަކީ އިހަވަންދޫގެ ފުރަތަމަ ކައުންސިލަރެވެ. އެބޭފުޅާ އިހަވަންދޫ ކައުންސިލަށް އައްޔަންކުރެއްވީ ރައީސް ނަޝީދެވެ. އެއަށްފަހު ލޯކަލް ކައުންސިލް ޤާނޫނާއިއެކު ކައުންސިލްތައް އިންތިހާބުކުރަން ފެށުމުން ކައުންސިލްތަކުގެ ފުރަތަމަ ދެ ދައުރުގައި އެބޭފުޅާ ކުރިމަތިލެއްވީ ހއ އަތޮޅު ކައުންސިލަށެވެ. އެދެ ދައުރުވެސް އެބޭފުޅާ އިންތިހާބު ކާމިޔާބުކުރައްވާ ހއ އަތޮޅު ކައުންސިލްގެ މުހިއްމު މަޤާމްތަކެއް ފުރުއްވިއެވެ. އެގޮތުން ހއ އަތޮޅުކައުންސިލްގެ ރައީސްކަމާއި ނައިބުރައީސްކަމުގެ މަޤާމް އެބޭފުޅާފުރުއްވިއެވެ. ވޭތުވެދިޔަ ދެ އިންތިހާބެކޭ އެއްގޮތަށް މިފަހަރުވެސް މުހައްމަދު ރަޝީދު ކުރިމަތިލެއްވީ އެމްޑީޕީ ޓިކެޓްގައެވެ. 2014 ވަނައަހަރުގެ އަތޮޅުކައުންސިލް އިންތިހާބުގައި މުހައްމަދު ރަޝީދު 1144 ވޯޓް ހޯއްދެވިއެވެ. މިފަހަރުގެ އިންތިހާބުގައި އިހަވަންދޫ ރަށު ކައުންސިލަށް މުހައްމަދު ރަޝީދު އިންތިހާބުވީ 1000 ވޯޓް ހޯއްދަވައިގެން ތިން ވަނައަށް އެންމެގިނަ ވޯޓް ހޯއްދެވި ކެނޑިޑޭޓުގެ ގޮތުގައެވެ. (ނޯޓް: އަތޮޅު ކައުންސިލް އިންތިހާބަކީ ރަށުކައުންސިލް އިންތިހާބަށްވުރެ ގިނަ ބަޔަކަށް ވޯޓްލުމުގެ ހައްޤު ލިބިގެންވާ އިންތިހާބަކަށްވާތީ ދެއިންތިހާބުގެ ނަތީޖާ އަޅާކިޔާފައި ނުވަނީއެވެ.)\nކެނޑިޑޭޓް ނަންބަރު7މުޙައްމަދު ޢާޞިފް\nމިއީ މުޙައްމަދު ޢާޞިފް ކައުންސިލް އިންތިހާބުގައި ވާދަކުރައްވާ ދެވަނަ ފަހަރެވެ. 2014 ވަނަ އަހަރެކޭ އެއްގޮތަށް މިފަހަރުވެސް މުޙައްމަދު ޢާޞިފް ކުރިމަތިލެއްވީ ޕީޕީއެމް ޓިކެޓްގައެވެ. މުޙައްމަދު ޢާޞިފަކީ ކައުންސިލްގެ މިހިނގާ ދައުރުގެ ރައީސްކަން ފާހަގަކުރެވެއެވެ. 2014 ވަނަ އަހަރުގެ ކައުންސިލް އިންތިހާބުގައި މުޙައްމަދު ޢާޞިފް އިހަވަންދޫ ކައުންސިލަށް ހޮވިވަޑައިގަތީ 848 ވޯޓް ހޯއްދަވައިގެން އެންމެ ގިނައިން ދެވަނައަށް ވޯޓް ހޯއްދެވި ކެނޑިޑޭޓްގެ ގޮތުގައެވެ. ނަމަވެސް މިފަހަރުގެ އިންތިހާބުގައި އެބޭފުޅާއަށް ލިބިލެއްވީ 2014 ވަނައަހަރަށްވުރެ 350 ވޯޓް މަދުންނެވެ. މިފަހަރުގެ އިންތިހާބުގައި މުޙައްމަދު ޢާޞިފަށް 498 ވޯޓް ލިބިފައިވާއިރު އެބޭފުޅާ ވެފައިވަނީ ސިޔާސީ ޕާޓީއަކުން ކުރިމަތިލައްވައިގެން އެންމެ މަދުން ވޯޓް ލިބިލެއްވި ކެނޑިޑޭޓަށެވެ.\nކެނޑިޑޭޓް ނަންބަރު 8 މުޙައްމަދު ރަޝީދު\nމިއީ މުޙައްމަދު ރަޝީދު ކައުންސިލް އިންތިހާބުގައި ވާދަކުރައްވާ ދެވަނަ ފަހަރެވެ. 2014 ވަނަ އަހަރެކޭ އެއްގޮތަށް މިފަހަރުވެސް މުޙައްމަދު ރަޝީދު ކުރިމަތިލެއްވީ ޕީޕީއެމް ޓިކެޓްގައެވެ. 2014 ވަނަ އަހަރުގެ ކައުންސިލް އިންތިހާބުގައި މުޙައްމަދު ރަޝީދު އިހަވަންދޫ ކައުންސިލަށް ހޮވިވަޑައިގަތީ 780 ވޯޓް ހޯއްދަވައިގެންނެވެ. ނަމަވެސް މިފަހަރުގެ އިންތިހާބުގައި އެބޭފުޅާއަށް ލިބިލެއްވީ 2014 ވަނައަހަރަށްވުރެ 186 ވޯޓް މަދުންނެވެ. މިފަހަރުގެ އިންތިހާބު އެބޭފުޅާއަށް ނާކާމިޔަބުވީ 594 ވޯޓާއިއެކުއެވެ. މުޙައްމަދު ރަޝީދު ފާހަގަކުރެވެނީ ޒުވާނުންނަށް ގިނަހަރަކާތްތަކެއް ހިންގުމަށް މަގުފަހިކޮށްދެއްވި ބޭފުޅެއްގެ ގޮތުގައެވެ.\nކެނޑިޑޭޓް ނަންބަރު9އިބްރާހީމް ރަޝީދު\nމިއީ އިބްރާހީމް ރަޝީދު ކައުންސިލް އިންތިހާބުގައި ވާދަކުރައްވާ ދެވަނަ ފަހަރެވެ. 2011 ވަނަ އަހަރުގެ ކައުންސިލް އިންތިހާބުގައި އިބްރާހީމް ރަޝީދު ވާދަކުރެއްވީ މިނިވަން ކެނޑިޑޭޓެއްގެ ގޮތުގައެވެ. ނަމަވެސް މިފަހަރުގެ އިންތިހާބުގައި އިބްރާހީމް ރަޝީދު ވާދަކުރެއްވީ ޕީޕީއެމްގެ ޓިކެޓްގައެވެ. މިފަހަރުގެ އިންތިހާބުގައި އެބޭފުޅާ 832 ވޯޓް ހޯއްދަވައިފައެވެ. ޕީޕީއެމްގެ ޓިކެޓްގައި މިފަހަރުގެ އިންތިހާބުގައި ވާދަކުރި ކެނޑިޑޭޓުންގެ ތެރެއިން އެންމެގިނަ ވޯޓް ހޯއްދެވީ އިބްރާހީމް ރަޝީދެވެ. އިބްރާހިމް ރަޝީދު ފާހަގަކުރެވެނީ އެންމެންނާވެސް ގުޅޭ ބޭފުޅެއްގެ ގޮތުގައެވެ.\nކެނޑިޑޭޓް ނަންބަރު 10 ޢަބްދުލްމުޢީދު އިބްރާހީމް\nމިއީ ޢަބްދުލްމުޢީދު އިބްރާހީމް ކައުންސިލް އިންތިހާބުގައި ވާދަކުރައްވާ ދެވަނަ ފަހަރެވެ. 2014 ވަނަ އަހަރު ޢަބްދުލްމުޢީދު އިބްރާހީމް ކުރިމަތިލެއްވީ ޖުމްހޫރީ ޕާޓީގެ ޓިކެޓްގައެވެ. ނަމަވެސް މިފަހަރުގެ އިންތިހާބުގައި އެބޭފުޅާ ކުރިމަތިލެއްވީ ޕީޕީއެމްގެ ޓިކެޓްގައެވެ. ޢަބްދުލްމުޢީދު އިބްރާހީމްއަކީ ކައުންސިލްގެ މިހިނގާ ދައުރުގެ ނައިބު ރައީސްކަން ފާހަގަކުރެވެއެވެ. 2014 ވަނަ އަހަރުގެ ކައުންސިލް އިންތިހާބުގައި ޢަބްދުލްމުޢީދު އިބްރާހީމް އިހަވަންދޫ ކައުންސިލަށް ހޮވިވަޑައިގަތީ 794 ވޯޓް ހޯއްދަވައިގެންނެވެ. ނަމަވެސް މިފަހަރުގެ އިންތިހާބުގައި އެބޭފުޅާއަށް ލިބިލެއްވީ 2014 ވަނައަހަރަށްވުރެ 169 ވޯޓް މަދުންނެވެ. މިފަހަރުގެ އިންތިހާބުގައި އެބޭފުޅާއަށް ލިބިލެއްވީ 625 ވޯޓެވެ. ޢަބްދުލްމުޢީދު އިބްރާހީމްއަކީ ކައުންސިލަރު ކަމުގެ ދައުރުގައި މިހާތަނަށް އިހަވަންދޫ ކައުންސިލުން ޕާޓީ ބަދަލުކުރެއްވި ހަމައެކަނި ބޭފުޅާއެވެ.\nކެނޑިޑޭޓް ނަންބަރު 11 ޢާއިޝަތު ޒަހުނާ\nމިއީ ޢާއިޝަތު ޒަހުނާ ކައުންސިލް އިންތިޙާބުގައި ވާދަކުރައްވާ ފުރަތަމަ ފަހަރެވެ. ޢާއިޝަތު ޒަހުނާ އިންތިހާބުގައި ވާދަކުރެއްވީ ޕީޕީއެމްގެ ޓިކެޓްގައެވެ. ޢާއިޝަތު ޒަހުނާއަށް ލިބިލެއްވީ 526 ވޯޓެވެ.\nކެނޑިޑޭޓް ނަންބަރު 12 މުޙައްމަދު މަފާޒު\nމިއީ މުޙައްމަދު މަފާޒު ކައުންސިލް އިންތިޙާބުގައި ވާދަކުރައްވާ ފުރަތަމަ ފަހަރެވެ. މުޙައްމަދު މަފާޒު އިންތިހާބުގައި ވާދަކުރެއްވީ އެމްޑީޕީގެ ޓިކެޓްގައެވެ. މުޙައްމަދު މަފާޒު އިންތިހާބު ކާމިޔާބުކުރެއްވީ 974 ވޯޓް ހޯއްދަވައިގެން، ހަތަރުވަނަޔަށް އެންމެގިނައިން ވޯޓް ހޯއްދެވި ކެނޑިޑޭޓްގެ ގޮތުގައެވެ. 2012 ވަނައަހަރު ވެރިކަން ބަދަލުވުމާއި އެކު އިހަވަންދޫ އިންޖީނުގެއިން ވަކިކުރި މުވައްޒަފުންގެ ތެރޭގައި މުޙައްމަދު މަފާޒު ހިމެނެއެވެ. އެމައްސަލަ ވަޒީފާއާބެހޭ ޓްރަބިއުނަލްއަށް ހުށަހެޅުމުން މުޙައްމަދު މަފާޒަށް ވަޒީފާ ދިނުމަށް ހުކުމްކޮށްފައިވެއެވެ.\nމީގެ އިތުރުންވެސް މިފަހަރުގެ ލޯކަލް ކައުންސިލް އިންތިހާބުގެ ނަތީޖާ ދައްކުވައިދޭ ހިސާބު އަދަދުތަކުން ކުރެވިދާނެ އެތައް ތަފްސީރެއް ހުންނާނޭކަން ކަށަވަރެވެ. އެ ތަފްސީރުތައް ކުރުމަށް ކިޔުންތެރިންގެ އަތްމައްޗަށް ދޫކޮށްލާނަމެވެ. ދެން އޮތީ ރައްޔިތުން މިފަދަ ނަތީޖާއެއް ނެރުމަށް ވޯޓް ދިން ސަބަބު ހޯދުމެވެ. އިންތިހާބެއްގެ ނަތީޖާއިން ބުނެދޭ ވާހަކަތައް އެންމެ ފުރިހަމައަށް ދެނެގަނެވޭނީ ރައްޔިތުންގެ ވިންދުހުރިގޮތް ބަލައި ހޯދާގެންކަން ކަށަވަރެވެ.\n↵ ލޯކަލް ކައުންސިލް އިންތިހާބު, އެމްޑީޕީ އިހަވަންދޫ, ޕީޕީއެމް ކޯލީޝަން, ޕީޕީއެމް އިހަވަންދޫ\nރަށު ކައުންސިލްގެ ނަތީޖާއިން ފެނިގެން ދަނީ އިހަވަންދޫ ޕީޕީއެމް ރޫޅި، ފެއިލް ވެފައިވާ މިންވަރެވެ․ ސަރުކާރުން ކުރާ ޖެއްސުންތަކުގެ ސަބަބުން ރައްޔިތުން ސަރުކާރަށް ނޫނެކޭ ބުނި ތަނެވެ․\n– 16 މެއި 201720\nކީއްވެތަނުލިޔަނީ ކައުންސިލަރަކު ދެވަނަފަހަރު ކުރިމަތިލަމަ އެމްމެބޮޑަށް ފުރަތަމަ ފަހަރަށްވުރެ ދެވަނަފަހަރު ވޯޓްމަދުވީ އާސިފޭ؟\n– 16 މެއި 2017 1 0\nނަތީޖާއިން އެނގިގެން މިދިޔައީ ރައްޔިތުންގެ އިހުސާސް ތަކަށް ގޮންޖަހާލާފަ ޝުކުރިއްޔާ ޔާމީން އޭ ބުނެ ކުރާ ޕޯސްޓު ތަކަކުން ރައްޔިތުންގެ ލޯތްބެއް ނުހޯދޭނެ ކަން․\n– 17 މެއި 201720\nޕީޕީއެމް އިން ފެއިލްވި އެކަކު އެމްޑީޕީއަށް ސޮއި ކުރި ވާހަކަ އަޑު އެހިން․ ބުނެލަން އޮތީ، ކޮންމެ ޕާޓީއަކާ ގުޅުނަސް ތި ވާނީ ހަމަ ތިޔަށޭ․ ރައްޔިތުންނަށް އޮޅުވާލަން ނޫޅޭށޭ․\n– 17 މެއި 2017 1 0\nހެޔޮނުވާނެ ފެއިލް ވެފަ ތިބޭ މީހުންގެ ފޮޓޯ ނާޅަ ބަލަ․


Maziya ge Trial Budha dhuvahu, Practice Homa dhuvahu\nމާޒިޔާގެ ޓްރަޔަލް ބުދަ ދުވަހު، ޕްރެކްޓިސް ހޯމަ ދުވަހު\nކުރިއަށް އޮތް ފުޓްބޯޅަ ސީޒަނަށް މާޒިޔާ ސްޕޯޓްސް ކުލަބު ހޯމަ ދުވަހު ފަރިތަކުރަން ފެށުމުގެ ކުރިން ބުދަ ދުވަހު އާކުޅުންތެރިންނަށް ޓްރަޔަލް ބާއްވަން ނިންމައިފި އެވެ.\nމާޒިޔާގެ ސީއީއޯ ހުސައިން ޝާފިއު (ކޮކީ) މިއަދު ވިދާޅުވީ ބުދަ ދުވަހު ހަވީރު ބާއްވާ ޓްރަޔަލްގައި އެކުލަބަށް ކުޅެން ބޭނުންވާ ކޮންމެ ކުޅުންތެރިއަކަށް ވެސް ބައިވެރިވުމުގެ ފުރުސަތު އޮންނާނެ ކަމަށެވެ. އަދި ފާހަގަކޮށްލެވޭ ކުޅުންތެރިންނަށް ޓީމާއެކު ޕްރެކްޓިސް ކޮށްލުމުގެ ފުރުސަތު ލިބިގެންދާނެ ކަމަށެވެ.\nސީޒަނަށް ތައްޔާރުވުމަށް މާޒިޔާގެ ފަރިތަކުރުންތައް ރަސްމީކޮށް ފަށާނީ އަންނަ ހޯމަ ދުވަހު އެވެ. ކޯޗު އަލީ ސުޒޭންގެ އިރުޝާދުގެ ދަށުން މާޒިޔާ ފަރިތަކުރަން ފަށާއިރު އެ ޓީމަކީ އެންމެ ފަހުގެ ޕްރެޒިޑެންޓްސް ކަޕުގެ ޗެމްޕިއަން ޓީމެވެ.\nމި އަހަރުގެ ސީޒަން މާޒިޔާ ފަށާނީ އޭއެފްސީ ކަޕުންނެވެ. އެ މުބާރާތާ ކުރިމަތިލާއިރު ޓީމު ވަނީ މިދިޔަ އަހަރަށްވުރެ ހުރިހާ ގޮތަކުން ވެސް ވަރުގަދަކޮށްފަ އެވެ. ނިއުގެ ކެޕްޓަން އައްސަދު އަލީ (އަޑުބަރޭ) އާއި އީގަލްސްގެ ކެޕްޓަން އިސްމާއީލް އީސާ (މެސީ) އާއި މަހިބަދޫގެ ދެބެން ކަމަށްވާ ގާސިމް ސައްމާމް އާއި ސަމޫހް އަލީ އަދި އީގަލްސް އަށް ކުޅުނު ޔަސްފާދު ހަބީބާއި މާޒިޔާގެ ކުރީގެ ކެޕްޓަން އަހުމަދު ރަޝީދު (އައްމަޑޭ) ވެސް ވަނީ ކުލަބާ ގުޅިފަ އެވެ. މީގެ އިތުރުން ގައުމީ ޓީމުގެ ގިނަ ކުޅުންތެރިން ތިބީ ވެސް މާޒިޔާގަ އެވެ.


Naaibu Raees, Fuvahmulah City Adhi Addu City ah Rasmee Dhathuru Fulheh Gai ނާއިބު ރައީސް، ފުވައްމުލައް ސިޓީ އަދި އައްޑޫ ސިޓީއަށް ރަސްމީ ދަތުރުފުޅެއްގައި – Huvadhoo News Naaibu Raees, Fuvahmulah City Adhi Addu City ah Rasmee Dhathuru Fulheh Gai Huvadhoo News\nރައީސުލް ޖުމްހޫރިއްޔާގެ ނައިބު ފައިސަލް ނަސީމް- ފޮޓޯ ރައީސް އޮފީސް\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، ފުވައްމުލައް ސިޓީ އަދި އައްޑޫ ސިޓީއަށް4ދުވަހަށް ކުރައްވާ ރަސްމީ ދަތުރުފުޅެއްގައި މިއަދު ހެނދުނު ފުރާވަޑައިގެންފިއެވެ.\nމި ދަތުރުފުޅުގައި ރައީސުލްޖުމްހޫރިއްޔާގެ ނައިބު އެންމެ ފުރަތަމަ ޒިޔާރަތްކުރެއްވުމަށް ހަމަޖެހިފައިވަނީ ފުވައްމުލައް ސިޓީއަށެވެ. އަދި އެމަނިކުފާނު، ފުވައްމުލައް ސިޓީ ކައުންސިލާއި އެ ސިޓީގެ އިދާރާތަކުގެ އިސްވެރިންނާއި ބައްދަލުކޮށްލެއްވުމަށް ވަނީ ހަމަޖެހިފައެވެ. ހަމަ އެއާއެކު ފުވައްމުލައް ސިޓީގެ މުހިންމު އިދާރާތަކަށް ޒިޔާރަތް ކުރެއްވުމަށާއި، އެ ސިޓީގައި ސަރުކާރުން ހިންގާ ތަރައްޤީގެ މަޝްރޫއުތައް ބައްލަވާލެއްވުމަށް ވަނީ ހަމަޖެހިފައެވެ. މީގެ އިތުރުން އެމަނިކުފާނު ފުވައްމުލަކުގައި ކުރިއަށްގެންގޮސްފައިވާ ބައެއް މަޝްރޫޢުތައް ރަސްމީކޮށް އިފްޠިތާޙްކޮށްދެއްވުމަށާއި، ބައެއް މަޝްރޫޢުތައް ފެށުމަށްޓަކައި ބިންގާ އަޅައިދެއްވުމަށްވަނީ ހަމަޖެހިފައެވެ.\nމި ދަތުރުފުޅުގެ ދެވަނަ މަންޒިލެއްގެ ގޮތުން ރައީސުލްޖުމްހޫރިއްޔާގެ ނައިބު، ވަޑައިގަތުމަށް ހަމަޖެހިފައިވަނީ އައްޑޫ ސިޓީއަށެވެ. މި ސިޓީގެ ކައުންސިލާއި ބައްދަލުކޮށްލެއްވުމާއި، ބައެއް އިދާރާތަކުގެ އިސްވެރިންނާއި ބައްދަލުކޮށްލެއްވުމަށްވަނީ ހަމަޖެހިފައެވެ. ހަމަ އެއާއެކު އެމަނިކުފާނު، އައްޑޫ ސިޓީގެ ބައެއް އިދާރާތަކަށް ޒިޔާރަތްކުރައްވައި އެތަންތަނުގެ މަސައްކަތްތައް ބައްލަވާލެއްވުމަށް ވަނީ ހަމަޖެހިފައެވެ. މީގެ އިތުރުން އެމަނިކުފާނު އައްޑޫ ސިޓީގައި ޓްރެއިނިންގ ޕްރޮގްރާމެއް ފައްޓަވައިދެއްވުމަށްވެސް ވަނީ ހަމަޖެހިފައެވެ.\nމި ދަތުރުފުޅުގައި ރައީސުލްޖުމްހޫރިއްޔާގެ ނައިބުގެ އަރިހުގައި މަތީ ފަންތީގެ ވަފުދެއް ބައިވެރިވެވަޑައިގެންނެވިއެވެ. ރައީސުލްޖުމްހޫރިއްޔާގެ ނައިބު، ފުވައްމުލައް ސިޓީ އަދި އައްޑޫ ސިޓީއަށް ކުރައްވާ ރަސްމީ ދަތުރުފުޅު ނިންމަވާލެއްވުމަށްފަހު މާލެ ވަޑައިގެންނެވުމަށް ހަމަޖެހިފައިވަނީ 29 އޮކްޓޫބަރު 2021 ވާ ހުކުރު ދުވަހުއެވެ.


ނޭޝަނަލް އިންޓެގްރިޓީ ކޮމިޝަނަށް ކުރިމަތިލެއްވި ބޭފުޅުންގެ ނަން ދިރާސާ ކުރަން ކޮމިޓީއަށް ފޮނުވައިފި | Jazeera\tނޭޝަނަލް އިންޓެގްރިޓީ ކޮމިޝަނަށް ކުރިމަތިލެއްވި ބޭފުޅުންގެ ނަން ދިރާސާ ކުރަން ކޮމިޓީއަށް ފޮނުވައިފި - Jazeera\nނޭޝަނަލް އިންޓެގްރިޓީ ކޮމިޝަނަށް ކުރިމަތިލެއްވި ބޭފުޅުންގެ ނަން ދިރާސާ ކުރަން ކޮމިޓީއަށް ފޮނުވައިފި\nސަދާ ސައީދު April 15, 2019 155 views0\nނޭޝަނަލް އިންޓެގްރިޓީ ކޮމިޝަން (އެންއައިސީ)ގެ ހުސްވެފައިވާ މެންބަރުކަމަށް ކުރިމަތިލައްލާފައިވާ 26 ބޭފުޅުންގެ ނަންތައް ދިރާސާ ކުރުމަށް ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމެޓީއަށް ފޮނުވައިފިއެވެ.\nއެންއައިސީއަށް ކުރިމަތިލައްވަން ހުޅުވައިލި ފުރުސަތުގައި އެކަމަށް ކުރިމަތިލެއްވި ހުރިހާ މެންބަރުންގެ ނަންތައް ރައީސުލްޖުމްހުރިއްޔާ އިބްރާހިމް މުހައްމަދު ސޯލިހު ވަނީ ރައްޔިތުންގެ މަޖިލީހަށް ފޮނުއްވައިފައެވެ. އެނަންތައް ދިރާސާކުރުމަށް މިނިވަން މުއައްސަސާތަކާ ބެހޭ ކޮމެޓީއަށް ފޮނުއްވީ މިއަދު އޮތް ރައްޔިތުންގެ މަޖިލީހުގެ ޖަލްސާގައި މަޖިލީހުގެ ރައީސް ގާސިމް އިބްރާހިމެވެ.\nއެންއައިސީގެ މެންބަރުކަމަށް ކުރިމަތިލުމަށް ހުޅުވާލީ އެކޮމިޝަންގައި ހިމެނިވަޑައިގަންނަވާ މުހައްމަދު ފަރުހާދު އެ މަގާމުން އިސްތިއުފާދެއްވުމާ ގުޅިގެންނެވެ. ފަސް މެންބަރުންގެ މައްޗަށް އެކުލެވޭ ނޭޝަނަލް އިންޓެގްރިޓީ ކޮމިޝަންގެ މެންބަރުންގެ ދައުރަކީ ފަސް އަހަރު ދުވަހެވެ.\nއެންއައިސީގެ މެމްބަރު ކަމަށް ކުރިމަތިލެއްވި ބޭފުޅުން:\n1- މުހައްމަދު އަފްޒަލް، މއ. ހިލްސްޓަން\n2- މުހައްމަދު ޒަހީން، ދަފްތަރު ނަންބަރު 8544\n3- އައިޝަތު ހުސެއިން މަނިކު، ހ. ރީނދޫކޮކާގެ\n4- ޑރ. މުހައްމަދު މުނީޒް، ހ. އެލްޕާޝޯ\n5- އަދުހަމް އަބްދުއްރަހީމް، ދަފްތަރު ނަންބަރު 290\n6-ޑރ. އައިޝަތު ޝެހްނާޒް އާދަމް، މ. އެމޭޒަން\n7- ހުސެއިން ހަމީދު، ގ. ތުނޑިވެލި\n8- ޝުއައިބު އަބްދުއްރަހްމާން، ދަފްތަރު ނަންބަރު 1188\n9- އަހުމަދު އަދީމް، މ. ރަބީއީގެ\n10- މަރިޔަމް ޝަހްނީޒާ ނަސީރު، ތިލަދޫ، ހއ. ދިއްދޫ\n11- މަރިޔަމް ސައީދާ އިބްރާހިމް، މ. ކޮކާހަނދުވަރުގެ\n12- އައިމިނަތު ރުކްޝާނާ އިބްރާހިމް، މ. ލިޔާގެ\n13- އަބްދުލްއަޒީޒް ޔޫސުފް، އަރުތަ، ބ. މާޅޮަސް\n14- ރިޒްމީނާ، ވައިލެޓްގެ، ދ. ކުޑަހުވަދޫ\n15- އަބްދުﷲ ރާޒީ، ފުނާޑު، ކޯޒީ، ޏ. ފުވައްމުލައް\n16- ޝަފީގާ ނައީމް، ބީޗްސައިޑް ފ. ނިލަންދޫ\n17- އަހުމަދު މޫސާ، ހ. އަމްސާވިލާ\n18- އާދަމް ނައީމް، ހ. ފިނިބިން\n19- މުހައްމަދު ހުޝާމް އަލީ، ހ. އާޒާދެވާދީ\n20- މިންނާ ނާފިޒް، މ. ލިލީޒް\n21- އަލީ މުހައްމަދު މަނިކު، ދަފްތަރު ނަންބަރު 1851\n22- ހުސެއިން ރަޝީދު ޔޫސުފް، ދަފްތަރު ނަންބަރު 2065\n23- ޔޫސުފް މާނިއު އަހުމަދު، ގ. އަތަ\n24- ހައްވާ ވަޖުދާ، ތުނޑި، ލިންކް، ލ. ގަން\n25- ހަދީޖާ ނައީމް، މ. ރަންވަރަ\n26- ނާސިރާ ސޯދިގް، މ. ތްރީބާޑްސް\nނޭޝަނަލް އިންޓެގްރިޓީ ކޮމިޝަނަކީ ގާނޫނު ތަންފީޒުކުރާ އިދާރާތަކާއި، މުވައްޒަފުން ކުރާ ގާނޫނާއި ގަވާއިދާ ހިލާފު އަމަލުތައް ބަލައި ތަހުގީގުކުރުމަށް ގާނޫނަކުން ބާރުދީފައިވާ ކޮމިޝަނެކެވެ.


އެކްޓިވިޓީ ޔުނީފޯމް ލިބޭނީ އަންނަ ހަފްތާގައި: ބ. އަތޮޅު ތައުލީމީ މަރުކަޒު\nބ. އަތޮޅު ތައުލީމީ މަރުކަޒުގެ ދަރިވަރުންނަށް އެކްޓިވިޓީ ޔުނީފޯމް ލިބޭނީ ދިރާސީ އާ އަހަރުގެ ކިޔެވުން ފެށުމާއެކު އަންނަ ހަފްތާތެރޭ ކަމަށް އެ ސްކޫލުން ބުނެފި އެވެ. އެ ސްކޫލުގެ މި އަހަރުގެ އެކްޓިވިޓީ ޔުނީފޯމް ވަނީ ބަދަލުވެފަ އެވެ.\nއެކްޓިވީޓީ ޔުނީފޯމަކީ ސްކޫލުތަކުން ވަކި ބަޔަކާ ކޮންޓްރެކްޓް ހަދައިގެން އެކި ފިހާރަތަކުން ވިއްކަމުން އަންނަ އެއްޗެކެވެ.\nބ. އަތޮޅު ތައުލީމީ މަރުކަޒުން ބުނީ އެ ސްކޫލުގެ ދަރިވަރުންނަށް އެކްޓިވިޓީ ޔުނީފޯމް ލިބޭނީ ސްކޫލް ހުޅުވޭ ހަފްތާގައި ކަމަށް އެ މަސައްކަތުގެ ކޮންޓްރެކްޓަރު އަންގާފައިވާކަމަށެވެ. އެހެންވެ، އެކްޓިވިޓީ ޔުނިފޯމް ހުރިހާ ދަރިވަރުންނަށް ހަމަވަންދެން ސްކޫލުގެ ރަސްމީ ޔުނީފޯމް ބޭނުން ކުރުމަށް ވަނީ އަންގައިފަ އެވެ.\n“ދަރިވަރުންނަށް ޔުނީފޯމް ހަމަވަންދެން އެކްޓިވިޓީ ޔުނީފޯމް ވިއްކާނީ ސްކޫލުންނެވެ. ޔުނީފޯމް ސްކޫލަށް ލިބުމާއެކު ބެލެނިވެރިންނަށް އަންގާނެ ވާހަކަ ދެންނެވީމެވެ.” ބ. އަތޮޅު ތައުލީމީ މަރުކަޒުން އާއްމުކޮށްފައިވާ އެންގުމެއްގައިވެ އެވެ.\n“އީޓީ” އަށް އެނގިފައިވާ ގޮތުގައި އަންނަ އާދީއްތަ ދުވަހު އާ އަހަރުގެ ކިޔެވުން ފެށެންވާއިރަށް ބ. އަތޮޅު ތައުލީމީ މަރުކަޒުގެ ބައެއް ގްރޭޑްތަކުގެ ދަރިވަރުންނަށް ޓެކްސްޓް ފޮތްތައް ވެސް ހަމައަށް އަދި ނުލިބެ އެވެ.\nބ.އަތޮޅު ތައުލީމީ މަރުކަޒުގެ އިތުރުން ރާއްޖޭގެ ގިނަ ސްކޫލުތަކެއްގެ ބެލެނިވެރިން، ފޮތްތައް ހަމަނުވުމުގެ ޝަކުވާއާއި ސްކޫލު ހުޅުވެންވާއިރަށް އެކްޓިވިޓީ ޔުނިފޯމް ނުލިބޭ ކަމުގެ ޝަކުވާ އަންނަނީ ކުރަމުން ނެވެ.


Maradhoofeydhoo Indoor Volley Complex alum beelamah – adduLIVE\nމަރަދޫފޭދޫ އިންޑޯ ވޮލީ ކޮމްޕްލެކްސް އަލުން ބީލަމަށް\nMay 20, 2022, 09:30 އަހުމަދު އަދްޝަން\nއައްޑޫ މަރަދޫފޭދޫގައި އިންޑޯ ވޮލީ ކޮމްޕްލެކްސްއެއް ހަދަން ނިންމައި، އެ މަސައްކަތްކުރާނެ ބަޔަކު ހޯދަން އައްޑޫ ސިޓީ ކައުންސިލުން އަލުން ބީލަމަށް ހުޅުވާލައިފި އެވެ.\nމި ޕްރޮޖެކްޓް ފުރަތަމަ ބީލަމަށް ހުޅުވައިލީ މިދިޔަ މަހުގެ ތެރޭގަ އެވެ. ކައުންސިލުން ބުނީ ކުރިން ހުޅުވި ބީލަން ބާތިލުކޮށް އިންޑޯ ވޮލީ ކޮމްޕްލެސް އަލުން ހުޅުވާލައި މިހާރު ބީލަން ހުށަހެޅުމުގެ ސުންގަޑި އަކީ މި މަހުގެ 31 ކަމަށެވެ.\nޑިޒައިން އެންޑް ބިލްޑް އުސޫލުން ކޮމްޕްލެކްސްގެ މަސައްކަތްކޮށް ދޭން ޝައުގުވެރިވާ ފަރާތްތަކަށް އަލުން ފުރުސަތު ހުޅުވާލި އިރު މިކަމާ ގުޅޭ ބިޑް ޑޮކިއުމަންޓް ވިއްކާނީ މި މަހުގެ 22-25 އަށެވެ. އަދި ބީލަމުގެ ބައިވެރިވާން 300ރ. ގެ ފީއެއް ދައްކަން ޖެހެ އެވެ.\nކައުންސިލުން ބުނި ގޮތުގައި އިންޑޯ ވޮލީ ކޮމްޕްލެކްސް ހަދަން ބީލަން ހުށަހަޅާ ފަރާތްތަކުން ބޮޑް ސެކިއުރިޓީގެ ގޮތުގައި 20،000ރ. ހުށަހަޅަން ޖެހޭނެ އެވެ. އަދި އޭގެ މުއްދަތަކީ ބިޑް ހުޅުވާ ތާރީހުން ފެށިގެން 120 ދުވަހެވެ.\nބީލަން ހުޅުވުން އޮންނާނީ މި މަހުގެ 31 ގެ ހެނދުނު 11:30 ގައި ކައުންސިލް އިދާރާގަ އެވެ. މިކަމާ ބެހޭ ގޮތުން މައުލޫމާތު ދިނުމުގެ ސެޝަނެއް މި މަހުގެ 26 ގެ ހެނދުނު 11:30 ގައި ކައުންސިލް އިދާރާގައި އޮންނާމެ އެބެ.\nމަރަދޫފޭދޫގައި އިންޑޯ ވޮލީ ކޮމްޕްލެކްސްއެެއް ހަދަން ނިންމި އިރު، އެ އަވަށުގެ ޒުވާނުންގެ މަރުކަޒުގެ އިންޑޯގައި މިހާރު ވެސް ތަފާތު ކުޅިވަރުތައް ކުޅެ އެވެ.\nވޮލީ އަކީ ކުރިން އައްޑޫގެ ދެ ޖިންސްގެ މީހުންގެ މެދުގައި ވަރަށް ފޯރިގަދަ ކުޅިވަރެކެވެ.


SAFF Championship ge Qaumy Campaign Raees launch koffi\nސާފް ޗެމްޕިއަންޝިޕުގެ ގައުމީ ކެމްޕޭން ރައީސް ލޯންޗުކޮށްފި\n-4days ago0- މުހައްމަދު ޝާން\nއަންނަ މަހު ރާއްޖޭގައި ބާއްވާ ސާފް ޗެމްޕިއަންޝިޕުގެ ރަސްމީ ތީމް އަކަށް "މަގޭ މަހަލްދީބް" ހަމަޖައްސާ ގައުމީ ކެމްޕޭން ލޯންޗުކޮށްފި އެވެ.\nރާއްޖޭގައި ބާއްވާ ސާފް ޗެމްޕިއަންޝިިޕްގެ ތީމަކަށް "މަގޭ މަހަލްދީބް" ހަމަޖެއްސި އިރު މުބާރާތުގެ ރަސްމީ ސްލޯގަން އަކަށް ދީފައިވަނީ "ތިންވަނަ ފަހަރު، މީއެ ފަހަރު" އެވެ\nކެމްޕޭން ލޯންޗުކޮށްދެއްވީ ރާއްޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އާއި ފަތުރުވެރިކަމާ ބެހޭ ވަޒީރު ޑރ. މައުސޫމް އާއި ދިފާއީ ވަޒީރު މާރިޔާ އަހުމަދު ދީދީގެ އިތުރުން އެފްއޭއެމްގެ ރައީސް ބައްސާމް އަދީލް ޖަލީލް އެވެ.\nމި ސްލޯގަން ހަމަޖައްސާފައިވަނީ ރާއްޖެއިން ތިންވަނަ ފަހަރަށް މި މުބާރާތް ކާމިޔާބުކުރުމުގެ އަޒުމުގައެވެ. މިހާތަނަށް ރާއްޖެއިން ވަނީ ދެ ފަހަރު ސާފް ޗެމްޕިއަންޝިޕް އުފުލާލާފައެވެ.\nބޭރުގެ ބޮޑެތި މުބާރާތްތައް ކަމަށްވާ ވޯލްޑްކަޕް އަދި ޔޫރޯ ފުޓުބޯޅަ މުބާރާތްތަކުގައި ބޭނުންކޮށްފައިވާ ތީމްތަކުން ނަމޫނާއަކަށް ބަލާ، ރާއްޖޭގެ ސަގާފަތާއި އާދަކާދަތައް ދިވެހިވަންތަ ވައްޓަފާޅިއަށް ބަދަލުކުރުމަށްފަހު "ނޯވާ އެސޯސިއޭޓްސް" އިން ވަނީ ރާއްޖެއިން މިހާތަނަށް މުބާރާތެއް ޕްރޮމޯޓުކުރާ އެންމެ މަތީ ފެންވަރުގައި މި މުބާރާތުގެ ޕްރޮމޯޝަނަލް ޕެކޭޖުތައް ތައްޔާރުކޮށްފައެވެ.\nމުބާރާތުގައި ބޭނުންކުރާނެ މެސްކޮޓް އަކަށް ދީފައިވާ ނަމަކީ "ސްނެޕާ" އެވެ. މިއީ ރާއްޖޭގެ ގައުމީ ޓީމަށް ދީފައިވާ ރެޑް ސްނެޕާސް ނަމުގެ މިސާލުން ތައްޔާރުކޮށްފައިވާ މެސްކޮޓެކެވެ.\nއެފްއޭއެމުން ބުނީ ކެމްޕެއިންގެ ބްރޭންޑް އުސޫލުތައް ބޭނުންކޮށްގެން މި މުބާރާތުގެ ކެމްޕެއިން ހަރަކާތްތައް ކޮންމެ ބަޔަކަށްވެސް ބޭނުންކުރެވޭނެ ކަމަށެވެ.\nރާއްޖެއިން ވަނީ މި މުބާރާތް މިހާތަނަށް ދެ ފަހަރު ކާމިޔާބުކޮށްފަައެވެ. އެއީ ލަންކާ އާއި ރާއްޖެ ގުޅިގެން 2008 ގައި ބޭއްވި މުބާރާތާއި ބަންގާޅުގައި 2018 ގައި ބޭއްވި މުބާރާތެވެ. މި ދެ ފަހަރުވެސް ރާއްޖެ ތަށި އުފުލާލީ އިންޑިއާ ބަލިކޮށްގެންނެވެ.\nލީގު އުސޫލުން ސާފް ޗެމްޕިއަންޝިޕް ރާއްޖޭގައި ކުރިޔަށްދާނީ އޮކްޓޯބަރ 1 އިން 16 ގެ ނިޔަލަށެވެ. މިއީ ރާއްޖެއިން އެކަނި މި މުބާރާތް ހޯސްޓުކުރި ފުރަތަމަ ފަހަރެވެ.


“އެސް ސީ އޭ ގެ ޝިކާރަވެރިޔާ 2” – Esfiya\nހިތާމަ ކުރުވާހަކަ ލޯބި February 17, 2020\n“އެސް ސީ އޭ ގެ ޝިކާރަވެރިޔާ 2”\nއެހެނެއްކަމަކު ގައިގަ ނެތް ވަރުންވެސް ދުއްވާލާފައި އަހަރެން އަވަހަށް ސުކޫލަށް ދެވޭތޯބެލީމެވެ.\nމާހިންގޮވައިގެން ވަރަށް ވަރުން ތިންވަނަ ފަންގިފިލާއާ ހިސާބަށް އަރައި، ކްލާހާއި ހިސާބަށް ދެވުނުއިރު ފުރަތަމަ ގަޑިން ދެބައިކުޅަ އެއްބައިވަނީ ގޮސްފައެވެ. ނަމަވެސް ކްލާހުގައި ހުރި ޓީޗަރު އަހަންނާ އެއްވެސް ސުވާލެއް ނުކުރެއެވެ. އެއީ، އަހަރެންނަކީ ވަރައްގިނަ ޓީޗަރުންނާއި ދަރިވަރުންގެ ލޯތްބާއި އިޙްތިރާމް ލިބިފައިވާ އަޙްލާޤު ރަނގަޅު ދަރިވަރަކީމެވެ. އަދި މިނޫނަސް، ރަށު ރައްޔިތުންގެ ޤަދަރު ލިބިފައިވާ ނާރުތަކާބެހޭ ޑިޕާޓްމެންޓްގެ އެންމެ އިސް ޑޮކްޓަރުގެ މިހާރު ހުރި ހަމަ އެކަނި ދަރިޔަކީމެވެ mi blog. އަހަރެންގެ ބޭބެވަނީ ކުޑައިރު ދިމާވި ނުރައްކާތެރި އެކްސިޑެންޓެއްގައި ނިޔާވެފައެވެ.\nމެންދުރު ގަޑިއެވެ. ސްކޫލުގައި އެތްލެޓިކްސް ކުޅެމުން ދިޔައީ ވަރަށްވެސް ފޯރިޔާއި އެކުގައެވެ. ކުދިންގެ ހަޅޭކާއި ސަކަރާތުގެ އަޑުން މުޅި އެސަރަޙައްދު ވަނީ ގުގުމާލާފައެވެ. ކުޅިވަރު ކުޅޭސަރަޙައްދުގައި މާހިން ފެންނާން ނެތުމުން ކްލާހަށް ދިޔައީމެވެ. މާހިން ހުރީ ކްލާހުގެ ކުޑަދޮރު ގާތުގައި ކުޅިވަރު ކުޅޭތަން ބަލާށެވެ. ބާމަތި ފުޅާ އިސްކޮޅުން ދިގު މީހެއް ފަހަތަށް އެނބުރެގެން ހުންނައިރު އަނގައިން ސޮނި ފައިބާވަރު ނުވާނެ ހެއްޔެވެ. އެހާވެސް ޗާލެވެ. އެސްފިޔަ ޖަހާނުލާ އަހަރެން މާހިން އާއި ދިމާލަށް ބަލަހައްޓައިގެން ހުރީމެވެ.\nކުއްލިއަކަށް އަހަރެން ވަރަށް ބާރަށް ހަޅޭއްލަވައި ގަތީމެވެ. ދުވެފައި ގޮސް މާއިން ކައިރީ ކުޑަކަކޫ ޖަހައި އިށީންދުނީމެވެ. އަހަރެންނަކީ އަންހެން ކުއްޖަކަށް ވުމުން މާހިން އުފުއްލައިލެވޭނެ ގޮތެއް ނުވިއެވެ. މޭޒު މަތީ އޮތް ދަބަހުގައި ހުރި ފޮތްތައް ނަގައި ދަބަސް ފަތްފަތް ޖަހާލާފައި މާހިންގެ ބޯދަށަށް ލީމެވެ. ކުރާނެ ކަމެއް ނެތިފައިވާ ޙާލުގައި އަހަންނަށް ވަރަށް ބާރަށް ހަޅޭއްލަވައި ގަނެވުނެވެ.\nއަހަރެންގެ ހަޅޭކުގެ އަޑަށް ކުލާހުގެ ފިރިހެންކުދިންތަށް އެއްތަނަކަށް ޖަމާވެއްޖެއެވެ. ދެ ތިން ކުއްޖެއް ވެގެން ވެއްޓިފައިވާ މާހިން އެމީހުންގެ އަތްދަނޑި މައްޗަށްލައިގެން ހެލްތްރޫމްއަށް ގެންދިޔައެވެ. ފަހަތުން ދުވެފައި ކަހަލަ ގޮތަކަށް އަހަރެންވެސް ދިޔައީމެވެ. އަދި މާހިން ހޭނާރައި ގިނައިރުތަކެއް ވުމުގެ ސަބަބުން އެމްބިއުލެންސް އަށް ގުޅައި ހޮސްޕިޓަލަށް ދިޔައީމެވެ.\nގަޑިން މެންދަމު ބާރަ ޖަހައިފިއެވެ. އަހަންނަށް ހޭލެވުނީ ކުއްލިއަކަށް ރޫމްގެ ދޮރު ހުޅުވުނު އަޑަށެވެ. އަހަންނަށް ލިބުނީ ކުއްލި ސިހުމެކެވެ. ކުރިމަތީގައި ހުރީ އަހަރެންގެ ބައްޕައެވެ. ލޯބޮޑުކޮށްލައިފައި ބައްޕަގެ އަތުގައިވާ ފައިލާ ދިމާލަށް ބަލައިލިއެވެ. “ބައްޕާ! ކިހިނެއްވީ؟ މާހިން ހޭލާނީ ކޮންއިރަކުން؟” އަހަރެން ބައްޕައާ ސުވާލަކަށް ފަހު ސުވާލެށް ކުރަމުން ދިޔައިރު ލޮލުގައިވާ ފެންތައް އެއްވެސް އިޚްތިޔާރަކާ ނުލައި ފައިބަންފެށިއެވެ. “މާހިން ހޭލާނެ އިރުކޮޅަކުން. އެއްވެސް މައްސަލައެއްނެތް މާހިންގެއެއް. މާބޮޑަށް ވިސްނާތީ ސްޓްރެސް ވެގެން މާހިންއެ ވެއްޓުނީ! ދަރިފުޅު މިތާ ކީއްކުރަނީ؟” ބައްޕަ އަހަރެން ގާތައް ޖެހިލަމުން ބުންޏެވެ. “ބައްޕާ! ބައްޕާ! ބަލާބަލަ!” މާހިންގެ އިނގިލިތައް ޙަރަކާތް ކުރަންފެށި ތަން ފެނުމުން އަހަރެން ބައްޕައަށް ދެއްކީމެވެ. ބައްޕަ މާހިން ލޯހުޅުވި ގަޑީ މީކާކުއޭ އެހުމުން، ތީ އެއްކަލަ ޑޮކްޓަރޭ ބުނާ އަޑު ޚުދު އަހަންނަށްވެސް އިވުނެވެ. އަހަންނަށް މިތަނުން އެދެމީހުންވަނީ ކުރިންވެސް ބައްދަލު ވެފައިވާކަން އިނގުނެވެ. އަދި އިތުރަށް އެކަންތައް އޮޅުން ފިލުވަން ބޭނުންވި ނަމަވެސް އެވަގުތު ހަނު ހުރީމެވެ. “ދަރިފުޅު ދޭދެންގެޔަށް. ބައްޕަ މާހިންއާ ހަވާލުވާނަން.” ބައްޕަ އަހަރެންނާ ދިމާލަށް ހިނިތުންވެލާފައި ބުންޏެވެ. ނަމަވެސް މާހިންގެ މަންމަ އިރުކޮޅަކުން އަންނާނެއޭ ބުނެ އަހަރެން މަޑުކުރީމެވެ.\nNice💕💕💕💕💕💕💕💕💕💕💕💕maa sha Allah.❤❤❤❤❤❤❤\nwaiting for the next part💞💞💞\nthanks. next part will be uploaded day after tomorrow as i am kinda bxy at studying <3\nHeiii anusha..how are you my friend??BTW the story is very nice masha allah…………….. When is next part???\nhehehe. probably tonight or tomorrow\nމާފްކުރާށޭ ކަލާ 2\nމަގޭ ހިތުގެ ރިހުން\nހިތާމަ ކުރުވާހަކަ July 4, 2020\nލޯ މެރޭ ހިނދު ހީވޭ ގާތުގާ ވާހެން(12)\nހިތާމަ މަޖާ ލޯބި April 6, 2017


ނައިފަރުގައި އިމާރާތްކުރާ 25 ރޯހައުސްގެ ބިންގާ ރައީސުލްޖުމްހޫރިއްޔާ މިއަދު އަޅުއްވައިދެއްވައިފި – Maldivian Democratic Party\nނައިފަރުގައި އިމާރާތްކުރާ 25 ރޯހައުސްގެ ބިންގާ ރައީސުލްޖުމްހޫރިއްޔާ މިއަދު އަޅުއްވައިދެއްވައިފި\n29 ސެޕްޓެމްބަރ 2010\nރައީސުލްޖުމްހޫރިއްޔާ މުޙަންމަދު ނަޝީދު، ފާދިއްޕޮޅު ނައިފަރަށް މިހާރު ކުރައްވަމުން ގެންދަވާ ދަތުރުފުޅުގައި، އެ ރަށުގައި އިމާރާތްކުރާ 25 ރޯހައުސްގެ ބިންގާ މިއަދު އަޅުއްވައިދެއްވައިފިއެވެ. ރައީސުލްޖުމްހޫރިއްޔާ މި 25 ރޯހައުސްގެ ބިންގާ އަޅުއްވައިދެއްވީ، މި ގެތައް އެޅުމުގެ އެއްބަސްވުންތަކުގައި ސޮއިކުރުމުގެ ރަސްމިއްޔާތަށްފަހުއެވެ.\nނައިފަރުގައި މި އިމާރާތްކުރާ 25 ރޯހައުސްއަކީ ސަރުކާރުން ވަޢުދުވެފައިވާ އަތްފޯރާއަގުގައި ބޯހިޔާވަހިކަން ފޯރުކޮށްދިނުމުގެ މަޝްރޫޢުގެ ދަށުން އިމާރާތްކުރާ ރޯހައުސްތަކެކެވެ. މި މަސައްކަތް ހަވާލުކޮށްފައިވަނީ އަމޭން މޯލްޑިވްސް އާއި ސްވިފްޓް އިނޖިނިއަރިންގ އާއި އަމީން ކޮންސްޓްރަކްޝަނާއެވެ. އިމާރާތްކުރުމުގެ އެއްބަސްވުމުގައި ސޮއިކުރެވޭތާ 21 ދުވަހުގެ ތެރޭގައި ޢަމަލީ މަސައްކަތްފެށޭނެ ކަމުގައި ހައުސިންގ ޑިވެލޮޕްމަންޓް ކޯޕަރޭޝަނުން މަޢްލޫމާތު ދެއްވައެވެ.\nމި ރޯހައުސްތައް ފަރުމާކޮށްފައިވަނީ ދެބުރިއަށެވެ. ތިރީބުރި ފަރުމާ ކުރެވިފައިވަނީ ސިޓިންގ ރޫމަކާއި، ބަދިގެއާއި، ކާގެއާއި ގުދަނަކާއި، ފާޚާނާއެއް ހިމެނޭގޮތަށެވެ. އަދި، މަތީ ބުރީގައި ތިން ކޮޓަރިއާއި ތިން ފާޚާނާ ހިމެނޭނެއެވެ.


ފަސޭހައިން ބަކްލާވާ ތައްޔާރުކޮށްލަމާ!\nމިއީ ދިވެހިންގެ ތެރޭގައި މަގުބޫލުކަން ހޯދަމުން އަންނަ ޑިޒާޓެއް!\n16 މެއި 2020 | ހޮނިހިރު 11:39\nބަކްލާވާ އަކީ ދިވެހިންގެ ތެރޭގައި މަގުބޫލްވަމުން އަންނަ ޑިޒާޓެއް\nތުރުކީގެ އޮޓޮމަން އެމްޕަޔަރުގެ އުފެއްދުމެއް ކަމަށް ގަބޫލު ކުރެވޭ މި ޑިޒާޓު ވަނީ މިފަހަކަށް އައިސް ދިވެހިންގެ ތެރޭގައި ވެސް މަގުބޫލުކަން ހޯދާފަ އެވެ. މިގޮތުން ދިވެހި ބޭކަރީތަކުން ދަނީ މިޑިޒާޓުގެ އެކި ވައްތަރުތައް ތައާރަފު ކުރަމުންނެވެ. މީގެ ތެރޭގައި އޮރެންޖު، ޗޮކްލެޓް އަދި ހެޒަލް ނަޓް ބޭނުންކޮށްގެން ތައްޔާރުުރާ ބަކްލާވާ ހިމެނެއެވެ. އެކަމަކު އަދިވެސް އެންމެ މަގުބޫލީ ކްލެސިކް ޕިސްޓާޝިއޯ ބަކްލާވާއޭ ބުނުމުން ދޮގަކަށް ނުވާނެއެވެ.\nފުށްގަނޑަށް ބޭނުން ވާނެ ތަކެތި:\n1/4 ޖޯޑު ތެޔޮ\n3/4 ޖޯޑު ދިޔާ ކިރު\n2 ސައި ސަމުސާ ބޭކިންގ ޕައުޑަރު\nފިލިންގއަށް ބޭނުން ވާނެ ތަކެތި:\n4 ޖޯޑު ހަކުރު\n2 ޖޯޑާއި ބައި ފެން\n1 ސަމްސާ ލުނބޯ ހުތް\n1 ސައި ސަމުސާ މުގުރި ފޮނިތޮށި\n150 ގުރާމް ބަޓަރު (ދިޔާކޮށްފައި)\n2 ޖޯޑު ކޯންސްޓާރޗް އަދި ބައި ޖޯޑު ފުށް އެއްކޮށްފައި\n1 ޖޯޑު ހިމުން ކުރި ޕިސްޓާޝިއޯ، ވޯލްނަޓް، ޕެކާން އަދި އަލްމަނޑު އެއްކޮށްފައި\nއެންމެ ފުރަތަމަ 1 ޖޯޑާއި 1/2 ޖޯޑު ފެން ކައްކާށެވެ. ކެކެން ފެށުމުން ހަކުރުކޮޅު އަޅާލާފައި ހާވާލާށެވެ. ކެކެން ފެށުމުން ލުނބޯ ހުތްކޮޅަކާއި، ފޮނިތޮށިކޮޅެއް އެއްކޮށްލާފައި 8 މިނެޓް ވަންދެން ކައްކާލާށެވެ.\nފުށްގަނޑު ތައްޔާރުކޮށްލަން ބޭނުންވާ ތަކެތި އެއްކޮށްލާފައި ތައްޓެއްގައި މޮޑެލާށެވެ. އެއްވުމުން މާ ހިކިއްޔާ ފެންފޮދެއް އެޅިދާނެއެވެ. ދެން ކަރުދާހެއްހާ ތުނިކޮށް ބައި ބަޔަށް ދަމާލާށެވެ. ފުށްގަނޑު ގޭގައި ނުހަދާ ފިހާރައިން ގަނެފައި ހުރި ފިލޯ ޕޭސްޓްރީ ޝީޓުވެސް ބޭނުން ކުރެވިދާނެއެވެ.\nބޮޑު ޓްރޭއެއްގައި ބަޓަރުކޮޅެއް ހާކާލުމަށް ފަހު ޓްރޭގެ ސައިޒަށް ޝީޓުތައް ކަފާފައި އަތުރަން ފަށާށެވެ. ފަހަރަކު ޝީޓެއްގެ ދޭތެރޭގައި ދިޔާކުރި ބަޓަރުކޮޅުން އެތިކޮޅެއް ހާކާލައި، ކޯންސްޓާޗް މިކްސް އިން އެތިކޮޅެއް ބުރުވާލާށެވެ.\nމިގޮތައް ލޭޔަރު ކުރަމުން ކުރަމުންގޮސް ޓްރޭގެ މެދެއްހާ ބޯމިނަށް އެރުމުން އެއްކޮށްފައި ހުރި ނަޓުކޮޅު އަޅާފައި ފަތުރާލާށެވެ. އެއަށްފަހު އަނެއްކާވެސް ލޭޔަރުކުރަމުންދާށެވެ.\nއެއްކޮށް ޓްރޭ ފުރުމުން ބޭނުންވާ ސައިޒަކަށް ބަކްލާވާ ތައް ކޮށާލާށެވެ (ޓްރޭގައި ބަހައްޓައިގެން). ދެން 40 - 45 މިނެޓު ވަންދެން 150 ޑިގްރީ ސެލްސިއަސްގައި ފިހެލާށެވެ.\nފިހެވުމުން ކުރިން ތައްޔާރުކުރި ހަކުރު ފަނި އޭގެ މައްޗަށްއަޅާފައި 8 ގަޑިއިރު ފިނިކޮށްލާށެވެ. ބޭނުމިއްޔާ ޓޮޕިންގަކަށް ހިމުން ކުރި ޕިސްޓާޝިއޯ އެޅިދާނެއެވެ.


DarkRain ge aa moonakee Ashfa!\nފިލްމުގައި އަޝްފާ ފެންނަ އިއްސެ އާއެކު --\nޑާކްރެއިން އިން މިފަހަރު ހަަމަ ޔަގީނުން ވެސް ހައިރާން ކޮށްލައިފި އެވެ. ޑާކްރެއިން ޕްރޮޑަކްޝަން ހައުސް އަކީ، އަބަދުވެސް އެއް ބަޔަކަށް ފިލްމުތައް ކުޅެން ފުރުސަތު ދިނުމަށް މަޝްހޫރުވެފައި އޮންނަ ޓީމެކެވެ. އެމީހުންގެ އެންމެ ފޭވަރިޓް ޖޯޑު މަޖޫ އާއި ޖުމައިލް ދުރަށްޖައްސާލައި އާ ފިލްމެއް އިއުލާންކޮށް، ފަސްޓް ލުކްގެ ޕޯސްޓަރުތައް މިއަދު ދައްކާލައިފި އެވެ. އެންމެ ފުރަތަމަ ޕޯސްޓަރާއެކު، "ބީވީމާ" މި ފިލްމުގެ ލީޑް ތަރިއަކަށް ހުރީ ލަވަކިޔުންތެރިޔާ މަރިޔަމް އަޝްފާ އެވެ.\nއަަޝްްފާ އަކީ ފިލްމުތަކުގެ ރޯލުތަކުން ފެންނަ މޫނެއް ނޫނެވެ. އަޝްފާ އާއި ފިރިމީހާ، ތޭރަގެ ޕްރައިވެޓް ލައިފްގެ ކަންކަަން ހަމަ ވަރަށް ވެސް ޕްރައިވެޓެވެ. ލަވައަކުން ދެމަފިރިން އެކުގައި ފެނުނަސް އެ ޖޯޑަކީ އަބަދުވެސް ސައިލެންޓް، ޖޯޑެއްގެ ގޮތުގައި ދާއިރާގައި ފާހަގަ ކުރެވޭ ބަޔެކެވެ. އަޝްފާގެ މި ނިންމުމުގެ ހުރި ވަރެއް އެނގޭނީ، ފިލްމު އައުމުންނެވެ.\nއަޝްފާ ލީޑް ރޯލުގައި، ޑިސަޕޮއިންޓެއް ނުވާނެ\nބީވީމާ މި ފިލްމަކީ، ޑާކްރެއިން އެންޓަޓެއިންމަންޓުން ގެނެސްދޭ، އަހްމަދު ޒަރީރު ލިޔެ ޑައިރެކްޓް ކޮށްފައިވާ ލޯބީގެ ފިލްމެކެވެ. ޕްރޮޑިއުސަރުންނަކީ އައިޝަތު ފުވާދު ތައުފީގް އާއި މުހައްމަދު އަލީ އެވެ. ފިލްމާ ބެހޭގޮތުން މުހައްމަދު އަލީ (މޮގާ) އެންމެ ކުރިންވެސް ބުނީ މިހެނެވެ. އަޝްފާ އެހުރީ ލީޑް ރޯލުގަ އެވެ. ޑިސަޕޮއިންޓެއް ނުވާނެ އެވެ. އަޝްފާ އިންޓްރޮޑިއުސް ކުރާ މި ފިލްމުގައި އޭނާއަށް ލީޑް ރޯލެއް ދިން އިރު އެކްޓިން ވެސް ވަރަށް ކަމުދާ ކަމަށް މޮގާ ބުންޏެވެ.\nބީވީމާގެ ޕޯސްޓަރުގައި އަޝްފާ --\n"އަޅުގަނޑުމެން ކާސްޓުން ސެލެކްޓު ކުރި އިރު އެނގުނީ އަޝްފާ މިކަހަލަ ކަމަކަށް އިންޓްރެސްޓް ހުރި ކަން، ފިލްމުގެ ޝޫޓިން ބޮޑު ބައެއް ނިމުން އިރު ވަރަށް ތަފާތު ވަރަށް ޑެޑިކޭޓެޑް މީހެއްގެ ގޮތުގައި އަޝްފާ ފެނުނީ. އެއްވެސް އުނދަގުލެއް ނުވި މަސައްކަތް ކުރާކަށް. ފިލްމު ބައްލަވާ، ޑިސަޕޮއިންޓެއް ނުވާނެ"\nފިލްމުގައި އަޝްފާގެ ކެރެކްޓާ އާ ބެހޭ ގޮތުން އިތުރު ތަފްސީލެއް މޮގާ ދޭކަށް ބޭނުމެއް ނުވި އެވެ.\nފިލްމުގައި ޒަކިއްޓެގެ ކޮއްކޮ ޒިދާން\nއަނެއްކާވެސް އާ ތަރި އެކެވެ. މިއީ މޯލްޑިވިއަން އައިޑޮލް އިން މަގުބޫލުކަން ހޯދި ޒަކިއްޓެ އާއި އަމާންގެ އެއްބަނޑު އެއްބަފާ ކޮއްކޮ، އާދަަމް ޒިދާން އެވެ. މި އާއިލާ އަކީ، ޑާކްރެއިން އަށް އާ އާއިލާ އެއް ނޫނެވެ. މީގެ ކުރިން، ޒަކިއްޓެ އާއި އަމާންވެސް ފިލްމުތަކުގެ ސައިޑްރޯލްތަކުން ފެނިފައިވެ އެވެ.\nމޮގާ ބުންޏެވެ، މި އަށް ދެންް ނެޕޮޓިޒަމް އޭ ކިޔަންޏާ ކިޔޭނެ އެވެ. އެކަމަކު މޮގާ ބުނާ ގޮތުގައި ޒިދާން އަށްވެސް ލީޑް ރޯލެއް ދިނީ އުއްމީދީ ތަރި އެއް ވީމަ އެވެ.\nމެއިން ކާސްޓުން ކޮޕީ އިއްސެ، ޒިދާން، އާޝާ\nއޭނާ ބުނި ގޮތުގައި، ފިލްމުގެ ބޮޑުބައި ޝޫޓް ކޮށް ނިމުނަސް، ފިލްމު އަޅުވާނެ ތާރީހެއް އެނގޭނީ ކޮވިޑް އަށް ފަހު އެވެ. އެކަމަކު އަަންނަ އަހަރަށް އެޅުވޭތޯ ދަނީ މަސައްކަތް ކުރަމުންނެވެ.\nމި ފިލްމުގެ ލީޑް ރޯލުތައް ކުޅޭ އިތުރު ތަރިންގެ ތެރޭގައި އައިމިނަތު ރަޝްފާ (އާޝާ) އާއި އިސްމާއިލް ރަޝީދު(ކޮޕީ އިއްސެ) ވެސް ހިމެނެ އެވެ. ކޮޕީ އިއްސެ އާއެކު އެއް ފްްރޭމެއްގައި އަލަށް ތައާރަފު ކުރާ އަޝްފާ އާއި ޒިދާން އަދި ދާއިރާގައި މާ ގިނަ ދުވަހެއް ނުވާ އާޝާ އަށް ފައި ހަމަކޮށްލެވޭނެތޯ އެއީ ކުރެވޭ ސުވާލެކެވެ.\n"ރެހެންދި ހަދީޖާ"ގެ ގޮތުގައި މިއުޒިކީ ދާއިރާ ފަތަހަ ކުރި އަޝްފާގެ އެ ލަވަ އާއި އޭނާގެ ވަރުގަދަ އަޑާއެކު ޑާކްރެއިންގެ މި ފިލްމު ކާމިޔާބު ވާނެކަން އެނގޭނީ އަދި ތަންކޮޅެއް ފަހުންނެވެ. އަަދި، ޑާކްރެއިން އިން މުޅިން އާ ދެ ތަރިންނާއެކު ނެގި މި ބޮޑު ފިޔަވަޅުގެ ހުރި ބޮޑު ކަމެއްވެސް އެނގޭނީ އަދި ފަހުންނެވެ. ފަަހަރުގައި އަޝްފާ އާއި ޒިދާން މިއީ ފިލްމީ ދާއިރާގެ އެހެން ތަރިންނަށް ގޮންޖަހާލެވޭ ބަޔަކަށްވެސް ވެދާނެ އެވެ. ޖެހޭނީ އިންތިޒާރު ކުރާށެވެ.


ޖުލައި 11 ގައި ވައްކަންކުރި ބަޔަކު ހޯދަން އެ މީހުންގެ ވީޑިއޯ މިއަދު ފުލުހުން އާންމުކޮށްފި | Sandhaanu\nޖުލައި 11 ގައި ވައްކަންކުރި ބަޔަކު ހޯދަން އެ މީހުންގެ ވީޑިއޯ މިއަދު ފުލުހުން އާންމުކޮށްފި\nޖުލައި މަހުގެ 11 ވަނަ ދުވަހު ގުދަނަކުން ވައްކަންކުރި މައްސަލައެއްގައި ވައްކަންކުރިކަމަށް ތުހުމަތު ކުރެވޭ މީހުންގެ ވީޑިއޯ މިއަދު ފުލުހުން އާންމުކޮށްފި އެވެ.\nއެކި ގަނޑިތަކުގެ ފްޓޭޖްތައް އެއްކޮށްލައިގެން ފުލުހުން ހަދާފައިވާ ކުރު ވީޑިއޯއިން ފެންނަނީ ތިން ޒުވާނެއް މާލޭ މަގުމަތީގައި ހަރަކާތްތެރިވާތަނެއެވެ. އެމީހުންގެ އަތުގައި ކަރުދާސް ފޮށިގަޑެއްގެ އިތުރުން ލަގެޖްގެ ގޮތުގައި ގެންގުޅޭ ދެ ފޮށި ގެންގުޅުމަންޒަރު ވީޑިއޯއިން ފެނެއެވެ. އޭގެއިން އެއްފޮށި ގަދަ ރަތް ކުލައިގައި ކަމަށް ބެލެވޭއިރު ދެން ގެންގުޅުނު ފޮށީގައި ހުރީ ކަޅުކުލަ ކަމަށް ބެލެވެއެވެ. އެމީހުން ގެންގުޅުނު ފޮށިތަކަކީ ވަގަށް ނެގި ތަކެތިކަމެއް ނޫނީ ވަގަށް ނެގި ތަކެތި އަޅަން އެމީހުން ގެންދިޔަ ފޮށިތަކެއް ކަމެއް ފުލުހުން ހާމައެއްނުކުރެއެވެ. ވީޑިއޯއިން ފުރަތަމަ ފެންނަ މަންޒަރުން ފެންނަނީ އެ ފޮށިތަކާއެކު މަގުމަތީގައި އެމީހުން ހަރަކާތްތެރިވާތަކެވެ. އޭގެފަހުން ފެންނަނީ އޭގެއިން ދެ މީހަކު ގެއަކުން ނުކުންނަ މަންޒަރެވެ. ނަމަވެސް އެއީ ވައްކަން ކުރި ގުދަނުންކަމެއް ނުވަތަ ނޫންކަމެއް ނޭގެއެވެ.\nފުލުހުން ބުނީ އެ ވީޑިއޯއިން ފެންނަ މީހުންނަކީ ޖުލައި 11 ވަނަ ދުވަހުގެ ވަގުތެއްގައި މއ. ބަބުލްއަވާލީ ގޭގައި ހުރި ގުދަނަކުން ވައްކަންކޮށްފައިވާ މައްސަލައަކާ ގުޅިގެން ފުލުހުން ކުރަމުންދާ ތަހުގީގަށް ހޯދަމުންދާ މީހުންކަމަށެވެ.\nއެމީހުންނާ ބެހޭ އެއްވެސް މައުލޫމާތެއް ލިބިފައިވާނަމަ ނަމްބަރު 9631696 އަށް ގުޅައި މައުލޫމާތު ހިއްސާކުރުމަށް ފުލުހުން އެދެއެވެ. މައުލޫމާތު ހިއްސާކުރާއިރު މިމައްސަލައިގެ އިންސިޑެންޓް ނަންބަރު 491146 ބުނުމަށްވެސް ފުލުހުން އެދެއެވެ.\nވައްކަމުގެ މައްސަލަތަކުގައި ހޯދަން ބޭނުންވާ ފަރާތްތަކުގެ މައުލޫމާތު ފުލުހުން އާންމުކުރާއިރު ގިނަ ދުވަސަތަކެއް ނަގާތީ އެކަމާގުޅީގެން އާންމުންގެ ގިނަ ކަންބޮޑުވުންތައް އޮވެއެވެ.


GCC Summit ah Qatar ge Emir ah Saudi Rasgefaanu dhauvathu dhevvaifi | Mihaaru\nދުނިޔެ / ގަތަރު\nޖީސީސީ ސަމިޓަށް ގަތަރުގެ އަމީރަށް ސައުދީ ރަސްގެފާން ދައުވަތު ދެއްވައިފި\nގަތަރުގެ އަމީރު ޝެއިޚް ތަމީމް ބިން ހަމަދު އަލް ސާނީ. --ފޮޓޯ:އޭޕީ\nހަ ގައުމު ހިމެނޭ ޖީސީސީގެ 40 ވަނަ އަހަރީ ބައްދަލުވުން ބޭއްވުމަށް ހަމަޖެހިފައި ވަނީ މި މަހު 10 ވަނަ ދުވަހު ސައުދީގެ ވެރިރަށް ރިޔާޒުގަ އެވެ.\nސައުދީގެ ދައުވަތު ގަތަރުން ގަބޫލްކުރި ކަމެއް އަދި ނޭނގެ އެވެ.\nޖޫން 5، 2017 ގައި ސައުދީން ވަނީ ގަތަރާ ސިޔާސީ ގުޅުން ކަނޑާލައިފަ އެވެ. ސައުދީ އަށް ފަހު ޔުނައިޓެޑް އަރަބް އެމިރޭޓްސް (ޔޫއޭއީ)، ބަހުރޭން، މިސްރު އަދި ދިވެހި ރާއްޖެ އިން ވެސް ވަނީ ގަތަރާ ސިޔާސީ ގުޅުން ކަނޑާލައިފަ އެވެ. ގަތަރުން ޓެރަރިޒަމަށް ވާގިވެރިވާ ކަމަށް ބުނެ ސައުދީން ވަނީ ގަތަރާ ވިޔަފާރީގެ ހުރިހާ ގުޅުންތަކެއް ވެސް ކަނޑާލައިފަ އެވެ.\nމިދިޔަ އަހަރު ރިޔާޒުގައި ބޭއްވި ޖީސީސީ ސަމިޓުގައި ގަތަރުގެ ވަފުދުގެ އިސްވެރިއަކަށް ހުންނެވީ ސްޓޭޓް މިނިސްޓަ ފޯ ފޮރިން އެފެއާޒް ސުލްތާން ބިން ސާދު އަލް މުރައިޚީ އެވެ.\nސައުދީ އާއި ގަތަރުގެ އިތުރުން ޖީސީސީގައި ހިމެނެނީ ބަހުރޭން، ކުވޭތު، އޮމާން އަދި ޔޫއޭއީ އެވެ.\nސައޫދީ އަރަބިއްޔާ ގަތަރު ސަލްމާން ރަސްގެފާނު\nއަނެއްކާ ކޮށާލާފަ ޗެމިކަލް އަޅާފަ ނައްދާލަފާނެ. ތީވާ ފިސާރި ބައެއް.\nދާނިކަމެއް ތިޔަ ރަސްގެފާނުގެ ފައިބުޑަކަށް، ސައުދީރަސްގެފާނު ގަތަރާއި ގުޅުން ކަނޑާލީ ސައުދީން ޔަމަނުގައި ހިންގާ ޖަރީމާތަށް އަލްޖަޒީރާއިން ދައްކާތީ އެކަމަ ރުޅިގަދަވެގެނެވެ. ސައުދީ ރަސްގެފާނު ހީކުރީ ގުޅުންކަނޑާލީމާ ގަތަރު ބަނޑަށްޖެހި ވެރިކަން ވެއްޓޭނެކަމަށް


MIB Faisaa Card In Emme Ginain Transaction Hadhaa3Faraathakah Aguhuri Inaameh - Vaguthu\nއެމްއައިބީ ފައިސާ ކާޑުން އެންމެ ގިނަ ޓްރާންސެކްޝަން ހަދާ ތިން ފަރާތަކަށް އަގުހުރި އިނާމެއް\n“ފައިސާކާޑުން ކަނޑާލާ”ގެ ނަމުގައި ކުރިއަށްގެންދާ ޕްރޮމޯޝަން ލޯންޗް ކުރުމަށް ބޭއްވި ރަސްމިއްޔާތުގެ ތެރެއިން - ވަގުތު އިމޭޖްސް: އަހުމަދު އަލީ\n“ފައިސާކާޑުން ކަނޑާލާ”ގެ ނަމުގައި މޯލްޑިވްސް އިސްލާމިކް ބޭންކް (އެމްއައިބީ) ގެ ފައިސާ ކާޑު ބޭނުންކުރާ ފަރާތްތަކަށް އަގުހުރި އިނާމްތައް ލިބޭ ޕްރޮމޯޝަންއެއް މިއަދު ފަށައިފިއެވެ.\nމިއަދުން ފެށިގެން އަންނަ އަހަރުގެ ޖެނުއަރީ މަހުގެ ނިޔަލަށް ކުރިއަށްގެންދާ މި ޕްރޮމޯޝަންގައި އެމްއައިބީގެ ފައިސާ ކާޑު ބޭނުން ކުރާ ފަރާތްތަކުގެ ތެރެއިން ކޮންމެ 25 ރުފިޔާއަކުން މަތިން ފައިސާ ކަނޑާ ކޮންމެ ފަހަރަކު ޕްރޮމޯޝަންގައި ބައިވެރިވޭނެއެވެ. އަދި މީގެ ތެރެއިން އެންމެ ގިނައިން ޓްރާންސެކްޝަންތައް ހަދާ ތިން ފަރާތަކަށް ހާއްސަ އިނާމްތަކެއް ވަނީ ކަނޑައަޅާފައެވެ.\nމި ޕްރޮމޯޝަން ތައާރަފް ކުރުމަށް މިއަދު ސިޓްރަން ރެސްޓޯރެންޓްގައި ވަނީ ހާއްސަ އިވެންޓެއް ބާއްވާފައެވެ. އެ އިވެންޓްގައި ވާހަކަދައްކަވަމުން އެ ބޭންކްގެ ހެޑް އޮފް ޗެނަލް މެނޭޖްމެންޓް މުހައްމަދު ޒިޔާއު އަހުމަދު ވިދާޅުވީ، އެމްއައިބީގެ ފައިސާ ކާޑުން ޓްރާންސެކްޝަން ހައްދަވާއިރު، 25 ރުފިޔާ އަށް ވުރެ ގިނައިން ހައްދަވާ ކޮންެމެ ޓްރާންސެކްޝަނެއް މި ޕްރޮމޯޝަންގައި ބައިވެރިވެގެން ދާނެ ކަމަށެވެ.\n"މި ޕްރޮމޯޝަންގައި އަޅުގަނޑުމެން މި ބަަލަނީ ނަމްބަރު އޮފް ޓްރާންސެކްޝަން. ހަރަދަކަށް ނޫން. އެެހެންވީމަ އެންމެ ގިނަ ޓްރާންސެކްޝަން ހައްދަވާ ބޭފުޅުންނަށް ވަރަށް އަގު ހުރި އިނާމްތަކެއް އަޅުގަނޑުމެން ވާނީ ކަނޑައަޅާފައި". ޒިޔާއު ވިދާޅުވިއެވެ.\nއެގޮތުން އެންމެ ގިނަ ޓްރާންސެކްޝަން ހަދާ ފަރާތަކަށް (ދެ ބޭފުޅަކަށް) އުމްރާ ދަތުރެއް ލިބޭއިރު، ދެވަނައަށް އެންމެ ގިނަ ޓްރާންސެކްޝަން ހަދާ ފަރާތަކަށް އައިފޯން އެކްސް މެކްސްއެއް ދޭގޮތަށް ވަނީ ހަމަޖައްސާފައެވެ. އަދި ތިން ވަނައަށް އެންމެ ގިނަ ޓްރާންސެކްޝަން ހަދާ ފަރާތަކަށް ސެމްސަންގ ނޯޓު9އެއް ލިބޭނެއެވެ.\nއެމްއައިބީގެ ފައިސާ ކާޑު ބޭނުން ކުރެވޭނެ ގޮތަށް ޕޮސް މެޝިންތަކެއް މާލެ، ހުޅުމާލެ އަދި ވިލިމާލޭގެ އާއްމު ފިހާރަތަކާއި، ރެސްޓޯރެންޓްތަކުގައި ހުންނާނެއެވެ. އަދި އެ ބޭންކްގެ ބްރާންޗްތައް ހުންނަ އައްޑޫ ސިޓީ ހިތަދޫ އާއި، ގދ. ތިނަދޫ، ޏ. ފުވައްމުލަކު، ހދ. ކުޅުދުއްފުށީގެ ފިހާރަތަކުގައި އާއި ރެސްޓޯރެންޓްތަކުގައިވެސް އެމްއައަބީ ފޮސް މެޝިން ހުންނާނެއެވެ. އަދި މިހާރުވެސް އެ ސާވިސްއަށް އެދިލައްވަން ބޭނޭންވާ ވިޔަފާރިވެރިންނަށް ފުރުސަތު އޮންނާނެކަމަށް އެމްއައިބީން މައުލޫމާތުދެއެވެ.\nތިތާ ސެކްސަން ތަކަށް ރަންގަޅު މީހުން ލާބަލަ.ކަމަކަށް ފޯމް ލީމަ އެކަން ދެތިން އަހަރަށް ދިގުނުދަންމާ ކަހަލަ\nއޮކްޓޯބަރ 18, 2018 14:48\nލާރި ހުރެެން ގިނަލާރި ހަރަދު ކުރާމީހާޔަށް ދޯ އިނާމުވެސް!!!!!\nއޮކްޓޯބަރ 19, 2018 01:36\nޓތީ ވަރައް ރަނގަޅު ޕްރޮމޯސަނެއްކަމައް ފެނޭ


Vaahaka: Faisaa Card | Mihaaru\n01 ޖެނުއަރީ 2020 - 07:39\nދެ ހާސް ނަވާރަ ވަނަ އަހަރު އަހަންނާ އެންމެ ގިނައިން ބައްޕަ ކުރި ސުވާލަކީ "މަ ބުނީ ދޮގެއް؟" އެވެ. އޭގެ ކުރިން ވެސް ބައްޕަ އެހެން އަހައެވެ. އެކަމަކު މަހަކު އެއް ފަހަރު ކަހަލަ ގޮތަކަށެވެ. މިދިޔަ އަހަރު ހަފުތާއަކު ދެ ފަހަރު ބައްޕަ އެ ސުވާލުކުރިއެވެ. ތޫރި ޅީވާ ނަމަ އަހަރެންގެ ތޫރި ވީހެވެ. އަހަރެންގެ ރުޅި ކޮންޓުރޯލުން ނައްޓާ ނަމަ ބައްޕަ ސަހަރޯހީވާވަރު ކުރެވުނީހެވެ. ނަސީބަކުން އަހަންނަކީ ރުޅިމަޑު މީހެކެވެ. ކެތްތެރި މީހެކެވެ. އިންސާފަށް ލޯބިކުރާ މީހެކެވެ. ބައްޕަގެ ބަސްނޭހުނީ އެހެންވެއެވެ. ނަފީސާ ދެކެ ލޯބިވެވުނީ އެހެންވެއެވެ.\nއަހަރެން "ވާވައްދަން" ނަފީސާ ސިހުރެއްނަހަދައެވެ. ނަފީސާޔާ އަހަރެން ކައިވެނިކުރީ މޮޔަވެގެނެއް ވެސް ނޫނެވެ. އެހެން ހީވާ ނަމަ އެއީ ބައްޕަގެ މޮޔަކަމެވެ. މީހުންނާ އިނުމުގެ އާ ރެކޯޑެއް ބައްޕައަށް ނުހެދުނު ތާނގައި ލޯތްބަކީ ކޯޗެއްކަން ވެސް ބައްޕައަށް ނޭނގުނީއެވެ. ނަފީސާ ދެކެ އަހަރެން ވަަރަށް ލޯބިވެއެވެ. ބަދަލުގައި ލޯބިލިބޭނެކަމަށް އަހަރެން އުންމީދުކުރީމެވެ. ޝަރުތެއް ނުކުރަމެވެ. ނަފީސާޔާ ރައްޓެހިވެގެން އުޅުނުއިރު ނަފީސާގެ ރަނގަޅު ސިފަތަކެއް ވެސް އަހަރެން ދުށީމެވެ. އޭނައަކީ އެހެން މީހުންނަށް ޚިޔާލުދޭން މޮޅު އަންހެނެކެވެ. އޭނައަކީ ދެވަނަ ލޯބިވެރިއެއް ގެންގުޅޭ މީހެއް ނޫނެވެ. ލޯބީގައި މަކަރުހަދާ މީހެއް ނޫނެވެ. ނަފީސާގެ ރީތި ސިފައިގެ ސަބަބުން އޮހޭ ދައުވަތުތަކަށް އޭނަ ދެނީ ބީރުކަންފަތެވެ. އެކަމުގައި އެހާ ގޮތްހުރި އަންހެނެއް އަހަރެން ނުދަންނަމެވެ. ނަފީސާގެ ގަހަނާއަކީ އަބުރުވެރިކަމާއި، އިއްފަތްތެރިކަމާއި، ތެދުވެރިކަމެވެ. ދުރުން ބަލާ މީހަކަށް އެ ސިފަތައް ނުފެނިދާނެއެވެ.\n11 ކޮމެންޓް, 61 ރިއެކްޝަންސް\nބިންމާގެ ވާހަކަ ވަރަށް ފުރިހަމަ މިވާހަކަ ބޭބެ ހަޔާތާ ވަރަށް ގުޅޭ ތަފާތަކީ އަހަރެންނަކީ އޭނާގެ ޑުރައިވަރަށް ވިކަން\nވާހަކަ ނިންމާފައި އިން ސުވާލު އެގޮތަށް ނުލިޔިނުނަމަ ވާހަކަ މާ ރީތިވީސް..\nތިޔަ ކުރި ސުވާލުގެ ޖަވާބަކީ "މީހެއް ދެކެ ލޯބިވާންޖެހެނީ އޭނަގެ އުނިސިފަތަކާ އެކުގައެވެ. ހަގީގަތް ޖެހޭނީ ގަބޫލުކުރާށެވެ."\nރުޕޭ ކާރޑް ކި ނަ މަ\nހައްހައްހައްހާ ހާދަ މަޖާ ސްޓޯރީއެކޭ ދޯ!\nހަމައެއްނުޖެހޭ އަމިއްލައަށް ހުރުހާކަމެއް ގަބޫލުކޮށްފައި ނިންމާލިގޮތް ކަމަކުނުދޭ.\nމި ވާހަކަ ނަފީސާ ކިޔާނެ ނަމަ\nބިންމާ އަދި ނަފީސާއަށްވެސް ސަލާމް.\n"ހަވީރު" ނޫހުގައި ގެނެސްދެއްވި ބިން މާ ގެ ވާހަކައެއް ކަ މުގައިވާ "2020" ގެނެސްދެވިދާނެތޯ؟\n"ލަފުޒު" މި ވާހަކަވެސް.


Assalaam Alaikum: Hulgu reethi muslimunge gothakee miee\nއައްސަލާމް އަލައިކުމް: ހުލްގު ރީތި މުސްލިމުންގެ ގޮތަކީމީ!\nސަލާން ކުރުމަކީ އިސްލާމް ދީނުގައި ވަރަށް ބޮޑަށް ބާރު އަޅުއްވާފައިވާ ކަމެކެވެ. މުސްލިމުން އެކަކު އަނެކަކާ ބައްދަލުވާ އިރު ސަލާން ކޮށް ތަޢާރަފް ވާން ވާނެ އެވެ. އައްސަލާމް ޢަލައިކުމް އަކީ ސަލާމުގެ އެންމެ ކުރު ގޮތެވެ. ދިގު އެންމެ ފުރިހަމަ ގޮތަކީ އައްސަލާމު ޢަލައިކުމް ވަރަޙްމަތު ﷲ ވަބަރަކާތުހޫ އެވެ. ސަލާމުގެ ޖަވާބު ދިނުމަކީ ވާޖިބެކެވެ. ސަލާމަށް ޖަވާބު ދޭނެ ގޮތަކީ ވަޢަލައިކުމުއްސަލާމް، ވަޢަލައި ކުމުއްސަލާމް ވަރަޙްމަތު ﷲ ނުވަތަ ވަޢަލައިކުމުއްސަލާމް ވަރަޙްމަތުﷲ ވަބަރަކާތުހޫ، މިހެންނެވެ. ސަލާމުގެ މުހިއްމު ކަމާއި އެއިގެ ފައިދާ އެގިއްޖެ ނަމަ އެއްވެސް މުސްލިމަކު އެކަން ނުކޮށް ނުހުންނާނެކަން ކަށަވަރެވެ.\nއިސްލާމް ދީން އައުމުގެ ކުރިން ޢަރަބިންގެ ތެރޭގައާއި މިހާރު ހުޅަނގުގެ ގައުމުތަކުގައި އެކަކު އަނެކަކާ ސަލާންކުރުމުގެ ފެޝަން އޮތީ "ގުޑް މޯނިން" އަކުން ފެށިގެން ގޮސް "ގުޑް އިވްނިންގް" އަކުން ނިމޭ ފަދަ އިބާރާތް ތަކުންނެވެ. މިފަދަ އިބާރާތަކުން ސަލާން ކުރިޔަސް ކުރާނެ ފައިދާ އެއް ހަގީގަތުގައި ނެތެވެ. އެކަމަކު އިސްލާމް ދީނުގައިވާ ގޮތަށް ސަލާން ގޮވުމުން އޭގެ ފައިދާ ލިބިގެނެވެ އެވެ. އެއީ ސަލާމަށް ކަމާއި އަމާން ކަމަށް އެދި ކުރާ ދުޢާ އަކަށް އެކަންވީމަ އެވެ.\nއިސްލާމް ދީނުގައި ވާގޮތަށް ކަންތައް ކޮށްގެން ނޫނީ ފައިދާ އެއް ނުލިބޭނެކަމީ ކަށަވަރުވެގެންވާ ކަމެކެވެ. ފައިދާ އާއި ގެއްލުން ލިބޭނެ ގޮތް މާތް ﷲ ވަނީ ކަނޑަ އަޅުއްވާ ލިޔުއްވައި ސާފުކޮށް ދެއްވައިފައެވެ. ދީނުގައި ވާގޮތަށް އަމަލު ކުރުމުން ލިބޭނީ ފައިދާ އެވެ. ދީނުގައިވާ ގޮތަށް ޢަމަލު ނުކޮށް ރަނގަޅު ގޮތް ވެދާނެ ކަމަށް ދެކުމަކީ ޝައިޠާނާއަށް ހެއްލުން ކަމުގައި ނޫނީ ނުމެވެ އެވެ.\nދީނުގައި އަންގަވާފައިވާ ގޮތަށް ސަލާންކުރާ މަންޒަރު މި މުޖުތަމައުން ފެންނަނީ ވަރަށް މަދުން ނެވެ. ބައެއް މީހުންނަށް ސަލާން ގޮވުމުން ހީވަނީ އެއީ ސަލާން ޖަހާ މީހެއް ހެންނެވެ. އަދި ބައެއްމީހުން ސަލާން ގޮވުމުން ޖަވާބުވެ ސް ނުދޭނެ އެވެ. އެއީ ދީނަށް ހޭލުން ތެރިކަން ކުޑަވެ ދީނުގެ ފަރުޟުތަށް އަދާ ނުކުރެވޭތީ ވާގޮތެއްކަމަށް ވެދާނެ އެވެ. ގިނަ މީހުންނަށް އިސްކަން ދެވެނީ ދުނިޔަވީ ކަންތައްތަކަށެވެ. އެހެން ކަމުން ދީނަށް އުޅުމަކީ ވަރަށް އުދަގޫ ކަމަކަށް ވަނީ ވެފައެވެ. ސަތޭކަ ޕަސެންޓް މުސްލިމް ގައުމެއް މިހާލަތަށް ގޮސްފައި ވުމަކީ ގައުމުގެ ކޮންމެ ރައްޔިތަކުވެސް ހިތާމަ ކުރަން ޖެހޭ ކަމެކެވެ. އަދި ދީން އުގެނި ދީނަށް ޢަމަލު ކުރުމަކީ ކޮންމެ މީހެއްގެ ވެސް ފަރުދީ ޒިއްމާ އެކެވެ.\nގޭގެ އަށް ވަންނަންވާނީ ސަލާން ގޮވައި ހުއްދަ ހޯދައިގެން\nކީރިތި ޤުރްއާނުގެ ނޫރު ސޫރަތުގެ 27 ވަނަ އާޔަތުގެ މާނާގައި ވަނީ "އޭ އީމާން ވެއްޖެ މީސް ތަކުންނޭވެ. ތިޔަބައިމީހުންގެ ގެތަށް ނޫން އެހެން ގެތަކަށް އެގެތަކުގެ އަހުލު ވެރިންނަށް ސަލާން ކޮށް އިޒްނަ ލިބިގެންފުމަށް ދާންދެން ނުވަންނާށެވެ. އެގޮތް ތިޔަބައިމީހުންނަށް ހެޔޮކަން ބޮޑެވެ. (އެއީ) ތިޔަބައިމީހުން ހަނދުމަ ކުރުމަށްޓަކައެވެ."\nސަޙީޙް މުސްލިމް 26/5374 ގައި މުޙައްމަދު ސައްލަﷲ އަލައިހި ވަސައްލަމް ޙަދީސް ކުރައްވާފައިވާ ޙަދީސްއްގެ މާނާގައި ވެއެވެ.\n"ދުއްވާ އެއްޗެހީގައިދާ މީހުން ހިގާފަދާ މީހުންނަށް، ހިނގާފަ ދާ މީހުން މަގުމަތީގައި މަޑުކޮށްލައިގެން ތިބޭ މީހުންނަށް ސަލާން ގޮވަން ވާނެ އެވެ. ގިނަ މީހުންގެ ޖަމާޢަތަކާ ބައްދަލުވާއިރު އިސްވެ ސަލާން ކުރާނީ މަދު މިހުންނެވެ."\nސަޙީޙް މުސްލިމްގެ 26 ވަނަބާބުގެ 5375 ވަނަ ޙަދީޘުގައި ވަނީ "އަބޫ ޠަލްޙަ ވިދާޅުވި އެވެ. ތިމަންމެން ގޭ ކުރިމަތީގައި އިށީދެގެން ވާހަކަ ދައްކަން ތިއްބާ ރަސޫލާ ސައްލަﷲ އަލައިހި ވަސައްލަމް ވަޑައިގެން ވިދާޅުވިއެވެ. މަގުމަތީގައި ތިއްބެވީ ކޮންކަމަކާ ހެއްޔެވެ.\nމަގުމަތީގައި ބައްދަލުވުން ނުބާއްވާށެވެ. ދެން ތިމަންމެން ދެންނެވީމެވެ. ތިމަންމެން މިތިބީ އަމިއްލަ ވާހަކަ ތަކުގައި މަޝްވަރާ ކޮށްލުމަށެވެ. ދެން ރަސޫލާ ސައްލަﷲ އަލައިހި ވަސައްލަމް ވިދާޅުވި އެވެ. އެހެން ގޮތެއް ނެތިއްޔާ މަގުމަތީގައި ތިއްބަވާ އިރު މަގުމަތީގެ ޙައްގުތައް އަދާ ކުރާށެވެ. އެއީ ބެލުން ތިރި ކުރުމާއި ރަނގަޅަ ވާހަކަ ދެއްކުމާއި ސަލާން ކުރުމާއި ހެޔޮ ކަންތަކަށް އަމުރު ކުރުމާއި މުންކަރާތް މަނާކުރުމެވެ."\nމުސްލިމަކު އަނެއް މުސްލިމާއަށް އަދާކުރަން ޖެހޭ ޙައްގު ތަކުގެ ތެރޭގައި ސަލާން ގޮވުމުމާއި ސަލާމުގެ ޖަވާބު ދިނުން ހިމެނެ އެވެ.\nސަޙީޙް މުސްލިމްގެ 26 ވަނަ ބާބު ގެ 5379 ގެ މާނައިގައި ވަނީ "މުޙައްމަދު ސައްލަﷲ ޢަލައިހި ވަސައްލަމް ޙަދީސް ކުރެއްވި އެވެ. އެއްމުސްލިމަކު އަނެއް މުސްލިމަކަށް އަދާ ކުރަން ޖެހޭ ޙައްގު ތަކުގެ ތެރޭގައި6ކަމެއް ވެއެވެ. އެއީ ކޮން ހަކަމެއްތޯ ސުވާލު ކުރެއްވުމުން އެކަލޭގެފާނު ވިދާޅުވި އެވެ. އެކަކު އަނެކަކާއި ބައްދަލުވާއިރު ސަލާން ކުރާށެވެ. ކެއުމަކަށް ދަޢުވަތު ދީފިނަމަ ގަބޫލުކުރާށެވެ. ނަސޭޙަތަކަށް އެދިއްޖެނަމަ ދޭށެވެ. ކިބިއްސެއް އެޅުމުން "އަލްޙަމްދު ލިއްލާހި" ކިޔައިފި ނަމަ "ޔަރްޙަމްކަ ﷲ"\nކިޔާށެވެ. ބަލިވެއްޖެ ނަމަ ޒިޔާރަތް ކުރާށެވެ. އަދި މަރުވެއްޖެ ނަމަ ޖަނާޒާގައި ބައިވެރިވާށެވެ."\nޣައިރު މުސްލިމަކާއި ބައްދަލު ވެއްޖެނަމަ ސަލާން ގޮވާކަށް ނޯވެ އެވެ.\nސަޙީޙް މުސްލިމްގެ 26 ވަނަ ބާބްގެ 5389 ގައި ވެއެވެ. "އަބޫ ހުރައިރާ ވިދާޅުވި އެވެ. ރަސޫލާ ސައްލަﷲ އަލައިހި ވަސައްލަމް ޙަދީސް ކުރެއްވި އެވެ. ޔަހޫދީންނާއި ކްރިސްޓިއަނުންނަށް އިސްވެ ސަލާން ނުގޮވާށެވެ."\nޣައިރު މުސްލިމަކު ސަލާން ގޮވައިފިނަމަ ޖަވާބު ދޭންވީ ގޮތް ބަޔާން ކުރައްވާފައި ވެއެވެ.\nސަޙީޙް މުސްލިމްގެ 26 ވަނަ ބާބުގެ 5381 ޙަދީސްގެ މާނާގައި ވަނީ "އަނަސް ވިދާޅުވެފައި ވެއެވެ. ރަސޫލާ ސައްލަﷲ އަލައިހި ވަސައްލަމް ގެ ސަޙާބީން ދެންނެވި އެވެ. ފޮތުގެ އަހުލުވެރިން ތިމަންމެންނަށް ސަލާން ގޮވައިފި ނަމަ ހަދާނީ ކިހިނެއް ހެއްޔެވެ. ދެން އެކަލޭގެ ފާނު ޙަދީސް ކުރެއްވި އެވެ. ވަ އަލައިކުމް ބުނާށެވެ."\nސަލާން ގިނަކޮށް އެކަކު އަނެކަކާއި އަތާއި އަތްޖޯޑުކޮށް ސަލާން ކުރުމަކީ އެކަކު އަނެކަކަށް ލޯބި އުފެދި މުޖުތަމަޢު އެއްބައިވަންތަ ވެގެންދާނެ ކަމެކެވެ.\nސަލާން ކުރުން ގިނަވެއްޖެ ނަމަ އަމާން ކަމާއި ސަލާމަތް ކަން ފެތުރިގެން ދާނެ އެވެ. އެއްބަޔަކު އަނެއްބަޔަކުދެކެ ލޯބިވެ އެއްބައިވަންތަ ވެގެން ދާނެ އެވެ. އެހެން ކަމުން ގައުމު އެއްބައިވަންތަ ތަނަކަށް ހަދާ އަމާން ތަނަކަށް ހެދުމަށްޓަކައި ސަލާން ކުރުން ގިނަ ކުރުމަކީ ވަރަށް މުހިއްމު ކަމެކެވެ.


މަޤާމް: ހެލްތު އޮފިސަރ\n- ދަރިވަރުންނަށާއި، ސްޓާފުންނަށާއި، ބެލެނިވެރިންނަށް އަމާޒުކޮށްގެން ޞިއްޙީ ޕްރޮގުރާމްތައް ރާވައި ހިންގުން.\n- ދަރިވަރުންގެ ހެލްތު ޗެކަޕް ޕްރޮގުރާމް ރާވައި ހިންގުން.\n- ހެލްތު ރޫމް ބެލެހެއްޓުން.\n- ހެލްތު ރޫމުން ފަސްޓްއެއިޑް ލިބޭނެ އިންތިޒާމް ހަމަޖެއްސުން.\n- ސްކޫލް އިމާރާތާއި، ގޯތިތެރެއާއި، ފާޚާނާތަކުގެ ސާފުތާހިރުކަން ދުވަހުން ދުވަހަށް ޗެކްކުރުން.\n- ޞިއްޙީ މައްސަލަތައް ހުންނަ ދަރިވަރުންގެ ބެލެނިވެރިންނާ ބައްދަލުކޮށް އެހީތެރިވެދިނުން.\n- ދަރިވަރުންނަށް ޞިއްޙީ މަޢުލޫމާތު ފޯރުކޮށްދިނުން.\n- ކުރިއަށްއޮތް އަހަރު ސްކޫލް ހެލްތު ޕްރޮގްރާމް ހިންގާނެ ގޮތުގެ ތާވަލް ތައްޔާރުކޮށް އެޑިޔުކޭޝަން މިނިސްޓްރީއަށް ފޮނުވުން.\n1. ހެލްތުގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރުދުވަހު މަސައްކަތު ތަޖުރިބާ ލިބިފައިވުން. ނުވަތަ؛\n2. ހެލްތުގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުން. ނުވަތަ؛\n3. ހެލްތުގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް4ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.


ހުޅުމާލޭގެ ދަނޑުވެރިކަމުގެ ޕްރޮގްރާމް އަހަރުގެ ކުރީކޮޅު ފެށޭނެ - DhiDaily\nހުޅުމާލޭގެ ދަނޑުވެރިކަމުގެ ޕްރޮގްރާމް އަހަރުގެ ކުރީކޮޅު ފެށޭނެ\nއެޗްޑީސީ އޮފީސް އިމާރާތް\nހުޅުމާލޭގައި ފެށުމަށް ހަމަޖެހިފައިވާ ދަނޑުވެރިކަމުގެ ޕްރޮގްރާމްގެ މަސައްކަތް އަންނަ އަހަރުގެ ކުރީކޮޅު ފެށޭނެކަމަށް ހައުސިންގ ޑިވެލޮޕްމަންޓް ކޯޕަރޭޝަނުން ހަމަކޮށްފިއެވެ.\nމި ޕްރޮގްރާމްގެދަށުން 16 ޕްލޮޓް ދޫކުރުމަށް ހަމަޖެހިފައިވާ ކަމަށާއި މިހާރު މިކަމުގެ ޢަމަލީ މަސައްކަތްތައް ސައިޓްގައި ކުރިއަށްދާކަމަށެވެ. މިގެ އިތުރުން ޕްލޮޓްތައް ލިބޭ މީހުން ވަރަށް އަވަހަށް ހޮވާނެކަމަށް އެޗްޑީސީގެ މެނޭޖިންގ ވިދާޅުވިއެވެ.\nހުޅުމާލެއިން ޚާއްސަކޮށްފައިވާ ވަކި ސަރަޙައްދުން 600 ފޫޓުގެ 16 ޕްލޮޓް ދޫކުރުމަށް ހަމަޖެހިފައިވެއެވެ. ޕްލޮޓްތައް ލިބޭ ފަރާތްތަކާ ޙަވާލުކުރާނީ، މަސައްކަތް ފެށުމަށް ބޭނުންވާ ހުރިހާ ތައްޔާރީތައް އެ ސަރަޙައްދުގައި ހަމަޖެއްސުމަށް ފަހުކަމަށް އެޗްޑީސީން ހަމަކުރެއެވެ.\nއެގޮތުން އޭރިއާގައި ދަނޑުތަކުގައި ބޭނުންކުރާ ތަކެތި ރައްކާކުރެވޭނެގޮތާއި، ގުދަނާއި، ގަސްކާނާ ވިއްކާ ތަނަކާއި، ފާޚަނައާއި، މަޑުކޮށްލައިގެން ތިބެވޭނެ ތަންތަންވެސް ހިމެނެއެވެ. އަދި ސީޑް އިންކިއުބޭޓަރ ޝެޑެއްވެސް ހުންނާނެއެވެ.\nމި ޕްރޮޖެކްޓްގައި ބައިވެރިވުމަށް 48 ފަރާތް ހޮވުމަށް ވަނީ ހަމަޖެހިފައެވެ. މި ޕްރޮޖެކްޓްގެ މަަޤްސަދަކީ ރާއްޖެއިން ބޭރުން ގެންނަ ކާބޯތަކެއްޗަށް ބަރޯސާވާމިންވަރު ކުޑަކޮށް ރާއްޖޭގައި މިފަދަ ވިޔަފާރިތަށް ފުޅާކުރުމެވެ.\nހުޅުމާލޭގައި ފެށުމަށް ތައްޔާރުވަމުންދާ ދަނޑުވަރިކަމުގެ ޕްރޮގްރާމް، ”އަރބަން ފަރމިންގ“އަކީ ހައުސިންގ ޑިވެލޮޕްމަންޓް ކޯޕަރޭޝަނާއި ޔޫއެންޑީޕީއާއި ފިޝަރީޒް މިނިސްޓްރީގެ އިތުރުން އިކޮނޮމިކް މިނިސްޓްރީ ގުޅިގެން ހިންގާ ޕްރޮގްރާމެކެވެ.\nމިއީ ހުޅުމާލޭގައި ދަނޑުވެރިކަމުގެ ޕްރޮގްރާމެއް ފަށާ ފުރަތަމަ ފަހަރެވެ. އެޗްޑީސީން މިފަދަ ދަނޑުވެރިކަމުގެ ޕްރޮގްރާމެއް ފެށުމަށް ނިންމީ، ހުޅުމާލޭގައި ދިރިއުޅޭ މީހުން ޢާއިލާ ކައިރީގައި ތިބެގެން އިތުރު އާމްދަނީއެއް ހޯދޭނެ މަގު ފަހި ކޮށްދިނުމައްށެވެ.


Raees Ge Message: Azumakah Vaanvee Minivankan Rakkatherikuran Dhemithibun - Vaguthu\nމާލޭގައި "ސާފް ޗެމްޕިއަންޝިޕް" ކޮވިޑް ފެތުރެންފެށީތަ؟ - 19 ގަޑިއިރު ކުރިން\nރައީސްގެ މެސެޖް: އަޒުމަކަށް ވާންވީ މިނިވަންކަން ރައްކާތެރިކުރަން ދެމިތިބުން\n2 މަސް ކުރިން ( ޖުލައި 26, 2021 )\nރާއްޖޭގެ މިނިވަން ދުވަސް މިއަދު ފާހަގަކުރަމުންދާއިރު ހުރިހާ ދިވެހިންގެ އަޒުމް ކަނޑައަޅަންވީ އިންސާނީ ހައްގުތައް ތާއަބަދަށް ކަށަވަރުކުރުމަށްޓަކައި މިނިވަންކަމާއި ސިޔާދަތު ރައްކާތެރިކުރުމުގައި ދެމިތިބުމަށް ކަމަށް ރައިސް އިބްރާހިމް މުހައްމަދު ސޯލިހު މިއަދު އިލްތިމާސްކުރައްވައިފިއެވެ.\nމިއަދު ފާހަގަކުރަމުންދަނީ ރާއްޖޭގެ މިނިވަންކަމަށް 56 އަހަރު ފުރުނު ދުވަހެވެ. ރާއްޖެއަށް މިނިވަން ލިބުނީ އިނގިރޭސީންގެ އަތްދަށުން 1965 ވަނަ އަހަރުގެ ޖުލައި މަހުގެ 26 ވަނަ ދުވަހުއެވެ.\nގައުމާ މުހާތަބު ކުރައްވާ ރައީސް ވިދާޅުވީ މުހައްމަދު ތަކުރުފާނާއި އެމަނިކުފާނުގެ ދެ އަހުންނާއި، ދެޙާޖީންނާއި ދަންޑެހެލުގެ ގައުމީ ޖިހާދުގެ ހަނދާންވެސް މިއަދު އައުކުރަންޖެހޭ ކަމަށެވެ.\nއެމަނިކުފާނު ވިދާޅުވީ ކޮންމެ ގައުމެއްގައިވެސް އެންމެ މަތީ ދަރަޖައިގައި، ގައުމީ ފެންވަރުގައި ފާހަގަކުރާ ދުވަހަކަށް މިނިވަން ދުވަސް ވެފައި އޮންނަނީ ވަރަށް މުހިންމު ސަބަބުތަކަކަށްޓަކައި ކަމަށެވެ.\nއެއީ އެ ގައުމެއްގައި ދިރިއުޅޭ ބައެއްގެ އެންމެހައި އަސާސީ ހައްގުތައް ފުރިހަމަ ގޮތުގައި ހާސިލުކުރެވެނީ، ދަހިލީ ގޮތުންނާއި ހާރިޖީ ގޮތުންވެސް، އެ ގައުމަކަށް ފުރިހަމަ މިނިވަންކަން ލިބިގެން ކަމަށްވާތީ ކަމަށެވެ. އަދި މިނިވަންކަމަކީ އިންސާނީވަންތަކަމާ ގުޅިފައިވާ ސިފައަކަށްވާތީ ކަމަށްވެސް ރައީސް ވިދާޅުވިއެވެ.\nރައީސް ވިދާޅުވި ގޮތުގައި މިއަދު ފާހަގަކުރަނީ އިންސާނީ އަސާސީ ހައްގުތައް ފުރިހަމަ ގޮތުގައި ލިބެން ފެށުމުގެ އުފާވެރި މުނާސަބަތެވެ. އައުކުރަމުން މި އަންނަނީ، އެ ހައްގުތައް ހިމާޔަތްކުރެވި ރައްކާތެރި ކުރެވިފައިވާ ކަމުގެ އުފާވެރި ހަނދާންތައް ކަމަށް އެމަނިކުފާނު ވިދާޅުވިއެވެ.\n"ހަމަ މި މުނާސަބަތުގައި އަޅުގަނޑުމެން އަޒުމް ކަނޑައަޅަންވީ، އެ ހައްގުތައް ތާއަބަދަށް ކަށަވަރުކުރުމަށްޓަކައި، އަޅުގަނޑުމެންގެ މިނިވަންކަމާއި ސިޔާދަތު ރައްކާތެރިކުރުމުގައި ދެމިތިބުމަށް." ރައީސް އިލްތިމާސް ކުރެއްވިއެވެ.\nރާއްޖޭގެ މިނިވަންކަމުގެ ޖިހާދުގައި ގައުމީ ބަތަލުން ހޯއްދެވި ކާމިޔާބީގެ އަސްލަކީ، ރައްޔިތުން އެ މިނިވަންކަން ދިފާއުކުރަން ބޭނުންވި މިންވަރު ކަމަށް އެމަނިކުފާނު ވިދާޅުވިއެވެ. "މިނިވަންކަމަށް ލޮޅުމެއް އަރައިފާނެ ކޮންމެ ކަމަކަށް، އަމަލާއި ބަހުން ރައްޔިތުން ނޫނެކޭ ބުނަމުން ދިޔުން" ރައިސް ފާހަގަކުރެއްވިއެވެ.\n"ރާއްޖޭގެ މިނިވަންކަން ގެއްލި އަޅުވެތިކަމުގެ މަޅީގައި ޖެހުނު ކޮންމެ ފަހަރަކު، އެކަމަށް މަގުފަހިކޮށްދީފައިވަނީ، އެއްބައިވަންތަކަން ގެއްލި، ބައިބައިވުން އުފެދުން" އެމަނިކުފާނު ފާހަގަކުރެއްވިއެވެ.\nތޮއްޑޫ ކައުންސިލުން ރަށަށް ބޭނުންވާ ކަންކަން ރައީސަށް ހުށަހަޅައިފި\nތޮއްޑޫގެ ދަނޑުވެރިންނާއި ގެސްޓްހައުސް ވެރިންގެ ޝަކުވާތައް ރައީސް އަޑު އައްސަވައިިފި\nތޮއްޑޫން ރައީސަށް ހޫނު މަރުހަބާއެއް\nޖުލައި 26, 2021 21:32\nދެން ރަށްޔަތުން އިންޑިއާސިފައިން ބޭރުކުރުމަށް ގޮވަމުންދާއިރުވެސް ތިޔަކަހަލަ ވާހަކަ ދަށްކާތީ ހިނިއަންނަނީ ޔަގީނުންވެސް ސޯލިހުގެ ވެރިކަމުގަ ވީ ކަމެއްވެއްޖެ ދެންއޮތީ އެކަންވީގޮތް ހޯދުން އޭގެ ފަހުން ތަހުގީގު.


Brithish airways seedha thathuruthah Rajje ah\nބްރިޓިޝް އެއާވޭސްގެ ސީދާ ދަތުރުތައް ރާއްޖެއަށް\nބްރިޓިޝް އެއާވޭސްގެ މަތިންދާ ބޯޓެއް\nބްރިޓިޝް އެއާވޭސް އިން އިންގިރޭސި ވިލާތުން ރާއްޖެއަށް ސީދާ ދަތުރުތަށް ފަށައިފި އެވެ.\nއިނގިރޭސި ވިލާތުގެ ގައުމީ އެއާލައިން، ބްރިޓިޝް އެއާވޭސް އިން ރާއްޖެއަށް ކުރާ ދަތުރުތަށް މީގެ ކުރިން ކުރަނީ ލަންކާގެ ކޮލޮމްބޯ މަގުންނެވެ. ނަމަވެސް މިހާރު ލަންޑަން ގެޓްވިކް އެއާޕޯޓް އިން ސީދާ ރާއްޖޭ އިބްރާހިމް ނާސިރު އިންޓަނޭޝަނަލް އެއާޕޯޓް (އައިއެންއައިއޭ) އަށް ދަތުރުކުރަން ވަނީ ފަށައިފަ އެވެ.\nމޯލްޑިވްސް އެއާޕޯޓްސް ކޮމްޕެނީ ލިމިޓަޑް (އެމްއޭސީއެލް) ގެ އޮފިޝަލެއް "އަވަސް" އަށް ވިދާޅުވީ ބްރިޓިޝް އެއާލައިންސް އިން އަހަރު ފަހުކޮޅާ ދިމާކޮށް ރާއްޖެއަށް ސީދާ ދަތުރުތަށް ފަށާފައިވާ ކަމަށާއި އަދި ހަފްތާއަކު ތިން ފަލައިޓު ދަތުރުކުރަން ހަމަޖެހިފައިވާ ކަމަށެވެ. އެގޮތުން ކޮންމެ ހޯމަ ބުރާސްފަތި އަދި ހޮނިިހިރު ދުވަހު ބްރިޓިޝް އެއާލައިންސްގެ ފްލައިޓުތަށް ދަތުރުކުރާނެ ކަމަށެވެ.\n"މިއީ އެމީހުންގެ ފިނި މޫސުމާ ދިމާކޮށް ފެށި ކަމެއް، ލަންޑަން އިން ބްރިޓިޝް އެއާލައިންސް އިން ސީދާ ދަތުރުތަށް ރާއްޖެއަށް ފަށައިފާ ވަނީ މިދިޔަ މަހު ފަހުކޮޅުގައި. ކުރިން ލަނކާ ރޫޓުން ދަތުރުކުރާ ވަރަށް ވުރެއް ބޮޑުތަރުހީބެއް މިފަހަރު ލިބޭ،" އޭނާ ވިދާޅުވި އެވެ.\nއިންގިރޭސިވިލާތުން ރާއްޖެއަށް ފުރަން ހަމަޖެހިފައިވަނީ ރާއްޖެ ގަޑިން ހެނދުނު 9:40 ގައި އަދި ރާއްޖެއިން އިނގިރޭސިވިލާތަށް ދާން ފުރާނީ ހެނދުނު 11:35 ގައެވެ.\nތިން ގައުމަކުން 103 ދިވެހިން ރާއްޖެ ގެނެސްފި\nޔޫކޭން ކުރިން އައި 75 މީހުން ނެގެޓިވް


Karange The Other ge nan Ajeeba Daastaans ah | Mihaaru\nކަރަންގެ "ދި އަދަ" ގެ ނަން "އަޖީބް ދާސްތާންސް" އަށް ބަދަލުކޮށްފި\nފާތިމާ، ޝެފާލީ އަދި އަދިތީ.\n19 ފެބުރުއަރީ 2021 - 08:31\nކަރަން ޖޯހަރްގެ ފިލްމު ކުންފުނި ދަރުމާ ޕްރޮޑަކްޝަންގެ ޑިޖިޓަލް ކޮންޓެންޓަށް ހާއްސަ ގޮފި ދަރުމެޓިކް އެންޓަޓައިންމަންޓުން މަސައްކަތް ފަށާފައި އޮތް އެންތޮލޮޖީ ފިލްމު "ދި އަދަ" ގެ ނަން "އަޖީބް ދާސްތާންސް" އަށް ބަދަލުކޮށްފި އެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނި ގޮތުގައި ޝޫޓިން ނިންމާލައި މިހާރު ޕޯސްޓް-ޕްރޮޑަކްޝަން މަރުހަލާގައި އޮތް ވެބް ފިލްމުގެ ނަން ހިންދީ ނަމަކަށް ބަދަލުކުރީ މި ފަހުން ނެޓްފްލިކްސް އިން ގެނެސްދޭ އިންޑިއާގެ އުފެއްދުންތަކުގެ މަގުބޫލުކަން ބޮޑުވާތީ އެ ގައުމުގެ ރަސްމީ ބަހުން ނަން ދޭން ބޭނުންވެގެންނެވެ.\n"އަޖީބް ދާސްތާންސް" އަކީ ހަތަރު ވާހަކައެއް ކިޔައިދޭ ހަތަރު ސެގްމަންޓްގެ ފިލްމެކެވެ، މީގެ މައިގަނޑު ޕްލޮޓަކީ ތިން ވަނަ މީހަކާ ހެދި ގުޅުމެއް ހަރާބުވާން ދިމާވުމާއި އޭގެ ސަބަބުން ނުކުންނަ ނަތީޖާ އެވެ.\nފިލްމުގެ ކާސްޓުންގެ ތެރޭގައި ފާތިމާ ސަނާ ޝެއިހާއި ޝެފާލީ ޝާހާއި އަދިތީ ރާއޯ ހައިދްރީ އާއި ނުޝްރަތު ބަރޫޗާ އާއި ޖައިދީޕް އަހްލުވާތާއި އިނާޔަތު ވަރުމާ އަދި އަބީޝެކް ބެނަޖީ ހިމެނެ އެވެ.\nނެޓްފްލިކްސް އިން ގެނެސްދިން ކަރަންގެ ދަރްމެޓިކްގެ އުފެއްދުންތަކުގެ ތެރޭގައި ދާދި ފަހުން ގެނެސްދިން ސީރީޒް "ފެބިއުލަސް ލައިވްސް" އާއި "ގިލްޓީ" ހިމެނެ އެވެ.\nނެޓްފްލިކްސް އިން ގެނެސްދިން ކަރަންގެ އުފެއްދުންތަކުގެ ތެރޭގައި މިދިޔަ އަހަރުގެ "ގުންޖަން ސަކްސޭނާ: ދަ ކަރްގިލް ގާލް" އާއި 2019 ގެ "ޑްރައިވް" ހިމެނެ އެވެ.\nކަރަން އަކީ ނެޓްފްލިކްސްގެ ބޮލީވުޑްގެ އެހެން އެންތޮލޮޖީ ފިލްމެއްގައި ކުރިން ހިއްސާވި މީހެކެވެ. އެއީ 2018 ގެ "ލަސްޓް ސްޓޯރީޒް" އާއި މިދިޔަ އަހަރުގެ "ގޯސްޓް ސްޓޯރީޒް" އެވެ. ހަތަރު ޑައިރެކްޓަރެއްގެ ސެގްމަންޓްތަކކާ އެކު ގެނެސްދިން އެ ފިލްމުތަކުގެ އެއް ޑައިރެކްޓަރަކީ ކަރަން އެވެ.\nބޮލީވުޑް އެކްޓްކުރުން ބޮލީވުޑް ފިލްމު ސްޓްރީމިން ޓީވީ


Monchengladbach athun balive Bayern5vana ah vettijje – adduLIVE\nމޮންޗެންގްލަޑްބަކް އަތުން ބަލިވެ ބަޔާން ފަސްވަނަ އަށް ވެއްޓިއްޖެ\nOct 07, 2018, 10:12 މުޙައްމަދު އަދުހަމް\nބަޔާން މިއުނިކާއި ބޮރޫޝިއާ މޮންޗެންގްލަޑްބަކް ބައްދަލުކުރި މެޗުގެ ތެރެއިން. --ފޮޓޯ: ބަޔާން މިއުނިކް\nބުންޑަސްލީގާގައި ރޭ ކުޅުނު މެޗުގައި އަމިއްލަ ދަނޑުގައި ބޮރޫޝިއާ މޮންޗެންގްލަޑްބަކް އަތުން ބަލިވެ އެންމެ ފަހުގެ ޗެމްޕިއަން ބަޔާން މިއުނިކް ފަސްވަނަ އަށް ވެއްޓިއްޖެ އެވެ.\nމިއީ ބަޔާން އެންމެ ފަހުން ކުޅުނު ފަސްމެޗުގެ ތެރެއިން ވިދިވިދިގެން މޮޅުނުވެ ނިންމާލަންޖެހުނު ހަތަރުވަނަ މެޗެވެ. ދެމެޗުން އެއްވަރުވެ، ދެ މެޗުން ބަލިވިއިރު މޮޅުވެވުނީ އެންމެ މެޗަކުންނެވެ.\nއަނެއްކޮޅުން، ބަޔާން މިމެޗުން ބަލިވުމުން އެއްވަނައިގައި އޮތް ބޮރޫޝިއާ ޑޯޓްމަންޑަށް ވެސް ވަނީ ބޮޑު ހިތްހަމަޖެހުމެއް ލިބިފައެވެ. އެޓީމު ރޭ ކުޅުނު މެޗުގައި އޮގްސްބާގް އަތުން 4-3 އިން މޮޅުވެ އެއްވަނައިގައި ތިން ޕޮއިންޓްގެ ލީޑެއް ލިބިފައިވެއެވެ. ޑޯޓްމުންޑަށް7މެޗުން 17 ޕޮއިންޓް ލިބިފައިވާއިރު ދެވަނައިގައި އޮތީ ބަޔާން އަތުން މޮޅުވި މޮންޗެންގްލަޑްބަކް އެވެ. އެޓީމަށް 14 ޕޮއިންޓް ލިބިފައިވާއިރު ބަޔާން އޮތީ 13 ޕޮއިންޓާއެކު ފަސްވަނައިގައެވެ.\nބަޔާންގެ އެލިއާންޒް އެރީނާގައި ކުޅުނު މިމެޗުގެ 10 ވަނަ މިނެޓުގައި މޮންޗެންގްލަޑްބަކް އަށް ލީޑްނަގައިދިނީ އަލަސާނެ ޕްލީ އެވެ. އޭގެ ހަ މިނެޓުފަހުން، ބަޔާންގެ ކުޅުންތެރިންނަށް ހެދުނު ގޯހެއްގެ ފައިދާނަގައި ލާސް ސްޓިންޑެލް ވަނީ ގޯލާއި 10 ވަރަކަށް ޔާޑު ދުރުން ފޮނުވާލި ބޯޅައަކުން އެޓީމުގެ ލީޑް ފުޅާކޮށްދީފައެވެ. މިއީ އަނިޔާއިން އެނބުރިއައިސް މި ސީޒަނުގައި އޭނާ ކުޅުނު ފުރަތަމަ މެޗެވެ. މިމެޗުގެ ފުރަތަމަ ހާފު ނިމުނީ 2-0 އިން މޮންޗެންގްލަޑްބަކް ކުރީގައިއޮވެގެންނެވެ.\nދެވަނަ ހާފުގައި، މޮންޗެންގްލަޑްބަކް އިން ބޮޑަށް ޑިފެންސަށް އިސްކަންދީގެން ފަހަތަށް ޖެހިގެން ކުޅުނުއިރު ބަޔާން އިން ގޯލެއް ޖެހުމަށް ކުރި މަސައްކަތްތައް ކާމިޔާބުވާގޮތެއްނުވިއެވެ. އެޓީމުގެ ފޯވާޑް ރޮބަޓް ލެވަންޑޯސްކީ ގޯލެއް ކާމިޔާބުކުރި ނަމަވެސް ރެފްރީ ވަނީ އޮފްސައިޑް ކަމަށް ނިންމާފައެވެ.\nމޮންޗެންގްލަޑްބަކް އިން ދިޔައީ ލިބޭ ކައުންޓާގައި ބަޔާން އަށް އުނދަގޫތައް ކުރިމަތިކުރަމުންނެވެ. އެގޮތުން، އެޓީމުގެ ފްލޯރިއަން ނެހައުސް އަށް ވަނީ ލަނޑުޖަހާނެ ރަނގަޅު ފުރުޞަތެއްލިބި ބޭކާރުވެފައެވެ. މޮންޗެންގްލަޑްބަކްގެ ފުރަތަމަ ލަނޑުޖަހައިދިން ޕްލީ ދިން ބޯޅައަކުން ނެހައުސް ފޮނުވާލި ބޯޅަ ގޯލަށް އަމާޒުވާގޮތެއްނުވިއެވެ.\nމޮންޗެންގްލަޑްބަކްގެ ފަހު ލަނޑު، މެޗުގެ ފުރިހަމަ ވަގުތު ހަމަވާން ދެ މިނެޓަށްވެފައިވަނިކޮށް ޖަހައިދިނީ މިހާފުގައި ކުޅެން ނިކުތް ޕެޓްރިކް ހާމަން އެވެ.\nމިމުބާރާތުގައި، ޑޯޓްމަންޑް އަމިއްލަ ދަނޑުގައި ކުޅުނު މެޗުގައި ބަދަލު ކުޅުންތެރިއެއްގެ ގޮތުގައި ކުޅެން ނުކުތް އެޓީމުގެ ސްޕެއިން ފޯވާޑް ޕަކޯ އަލްކަސޭ ވަނީ ހެޓްރިކެއް ހަދައިފައެވެ. ޑޯޓްމަންޑްގެ އަނެއް ގޯލު ޖެހީ މާރިއޯ ގޮޓްޒާ އެވެ. އޮގްސްބާގުގެ ގޯލުތައް ޖެހީ އަލްފްރެޑް ފިންބޮގަސަން އާއި ފިލިޕް މެކްސް އަދި ގްރެގޮޓްރީސް އެވެ.


Badhahi Cup: Final ge furathama jaaga Fenaka ah - vNews.mv\nމާރަންދޫ ބަދަހި ކަޕްގެ ތެރެއިން ---\nބަދަހި ކަޕް: ފައިނަލުގެ ފުރަތަމަ ޖާގަ ފެނަކައަށް\nއިސްމާޢީލް ޝާހު (ކުޑަ ޝާހު) 08 October 2019, 17:53\nހއ. މާރަންދޫ ކޮމިޔުނިޓީ ސެންޓަރުގެ ފަރާތުން އެ ރަށުގެ މުއައްސަސާތަކުގެ މެދުގައި ކުރިއަށްގެންދާ "ބަދަހި ކަޕް 2019" ފުޓްސަލް މުބާރާތުގެ ފައިނަލުގެ ފުރަތަމަ ޖާގަ މާރަންދޫ ފެނަކަ ބްރާންޗުން ހޯދައިފި އެވެ.\nމިއަހަރުގެ މުބާރާތުގައި މާރަންދޫގެ4މުއައްސަސާއަކުން ވާދަކުރެއެވެ. އެއީ މާރަންދޫ ފެނަކަ ބްރާންޗާއި މާރަންދޫ ސްކޫލާއި، މާރަންދޫ ކައުންސިލްގެ އިތުރުން މާރަންދޫ ސިއްހީ މަރުކަޒެވެ.\nމި މުބާރާތް ކުރިއަށް ގެންދިޔުމަށް ހަމަޖެހިފައިވަނީ ލީގު އުސޫލުން ކޮންމެ ޓީމެއް ކޮންމެ ޓީމަކާ ބައްދަލުކޮށް، ތާވަލުގެ އެއްވަނައަށްދާ ޓީމު ފައިނަލަށް ދަތުރުކުރާ ގޮތަށެވެ. ފައިނަލްގެ ދެވަނަ ޖާގަ ލިބޭނީ ތާވަލުގެ ދެވަނައަށްދާ ޓީމާއި ތިންވަނައަށްދާ ޓީމުގެ މެދުގައި ކުޅޭ ސެމީފައިނަލް މެޗުން މޮޅުވާ ޓީމަކަށެވެ.\nފައިނަލްގެ ފުރަތަމަ ޖާގަ ފެނަކަ ހޯދީ ކުޅުނު ހުރިހާ މެޗަކުން މޮޅުވެ ގްރޫޕްގެ އެއްވަނަ ހޯދައިގެންނެވެ. ފެނަކަ ޓީމުން ރޭ ކުޅުނު މެޗުން ވަނީ ކައުންސިލްގެ މައްޗަށް ފަސޭހަކަމާއެކު 5-0 އިން ކުރިހޯދާފައެވެ. މި މެޗުގެ މޮޅު ކުޅުންތެރިއަކަށް ހޮވުނީ ފެނަކަ ޓީމުގެ މުހައްމަދު ސާޖިދެވެ.\nމުބާރާތުގައި ރޭ ކުޅުނު ދެވަނަ މެޗުގައި ބައްދަލުކުރީ ސްކޫލް ޓީމާއި ސިއްހީ މަރުކަޒު ޓީމެވެ. މި މެޗު 2-1 އިން ކާމިޔާބުކުރީ ސްކޫލް ޓީމުންނެވެ. މި މެޗުގެ މޮޅު ކުޅުންތެރިއަކީ ސްކޫލް ޓީމުގެ ހުސެއިން އާދަމެވެ. މި މެޗުން ލިބުނު މޮޅާއެކު ސްކޫލް ޓީމު ވަނީ ސެމީގެ ޖާގައެއް ޔަގީންކޮށްފައެވެ. ސެމީގެ ފަހު ޖާގަ ލިބޭ ޓީމެއް އިނގޭނީ މިރޭ ކުޅޭ މެޗަށްފަހު އެވެ.\nމުބާރާތުގައި މިރޭ ކުޅޭ މެޗުގައި ބައްދަލުކުރާނީ ސިއްހީ މަރުކަޒު ޓީމާއި ކައުންސިލް އިދާރާގެ ޓީމެވެ.\nމުބާރާތުގެ ފައިނަލް މެޗު ކުޅުމަށް ހަމަޖެހިފައިވަނީ މިމަހުގެ 11 ވާ ހުކުރު ދުވަހުގެރޭ އެވެ.


Dr. Muiizzah Vakeelaku Hoadhan Furusathu Dheefi ޑރ.މުއިއްޒަށް ވަކީލަކު ހޯދަން ކޯޓުން ފުރުސަތު ދީފި – Huvadhoo News Dr. Muiizzah Vakeelaku Hoadhan Furusathu Dheefi Huvadhoo News\nޑރ.މުއިއްޒަށް ވަކީލަކު ހޯދަން ކޯޓުން ފުރުސަތު ދީފި\nކުރީގެ ހައުސިން މިނިސްޓަރު އަދި މާލޭ ސިޓީގެ މޭޔަރު ޑރ. މުހައްމަދު މުއިއްޒު ދޮގު ބަޔާން ދެއްވި ކަމަށް ބުނާ މައްސަލައިގައި ދިފާއީ ވަކީލެއް އައްޔަން ކުރުމަށް ކްރިމިނަލް ކޯޓުން މިއަދު ފުރުސަތު ދީފިއެވެ.\nމިއަދު ހެނދުނު 10:30 އަށް ތާވަލުކޮށްގެން ބޭއްވި އަޑުއެހުމުގައި މުއިއްޒަށް ހުރިހާ ލިޔުންތަކެއް ހަމައަށް ލިބިވަޑައިގެންފައިވޭތޯ ގާޒީ ސަފްއަތު ހަބީބު ސުވާލު ކުރެއްވުމުން، އެކަމަށް ޖަވާބެއް ދެއްވޭނީ ވަކީލެއް އައްޔަން ކުރުމަށް ފަހު ކަމަށް މުއިއްޒު ވިދާޅުވިއެވެެ.\nވަކީލަކު ހަމަޖައްސަން މުއިއްޒު މުއްދަތެއް ދިނުމަށް އެދުމުން އެކަމަށް ދައުލަތުގެ އެއްވެސް އިއުތިރާޒެއް ނެތުމާއެކު ވަކީލަކު ހަމަޖެއްސުމަށް 10 ދުވަހުގެ މުއްދަތެއް ދިނުމަށް ގާޒީ ވަނީ ނިންމަވާފައެވެ.\nދެން އޮންނަ އަޑުއެހުމެއްގައި މައްސަލައިގެ ތާވަލެއް ވެސް ކަނޑައަޅުއްވާނެ ކަމަށް ސަފްއަތު ވިދާޅުވިއެވެ.\nމި މައްސަލަ 2020 ވަނަ އަހަރުގެ ޖޫން މަހު 14 ވަނަ ދުވަހު ކޯޓަށް ހުށެ އެޅުނު ނަމަވެސް އޭރު މައްސަލަ ބެއްލެވި ގާޒީ އެހެން ކޯޓަކަށް ވަނީ ބަދަލު ވެފައެވެ. ދެން މި މައްސަލަ އާއި ހަވާލުވި ގާޒީ ވަނީ އަމިއްލައަށް ތަނާޒުލް ވެފައެވެ.\nސައްފަތް އަކީ މި މައްސަލަ ބަަލަމުން ގެންދާ3ވަނަ ގާޒީ އެވެ. މި މައްސަލަޢާއި ގުޅިގެން މުއިއްޒު ވަނީ މީގެ ކުރިން ރައްޔިތުންގެ މަޖިލީހަށް ވެސް ހާޒިރު ކޮށްފައެވެ.


ވެރިކަން ކުރާ ކޯލިޝަނުގެ މައި ޕާޓީ އެމްޑީޕީގެ ޕާލަމެންޓްރީ ގްރޫޕްގެ ތެރޭގަައި ރައީސް އިބްރާހީމް މުހައްމަދު ސޯލިހަށް ވަފާތެރި މެމްބަރުންގެ އަަދަދާއި އެ ޕާޓީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ވަފާތެރި މެމްބަރުންގެ އަދަދުގެ ފަރަގު ކުޑަވުމުން ނަޝީދު މިއަދު ނުސީދާ ގޮތެއްގައި އެކަން ފާހަގަކުރައްވައިފި އެވެ.\nމަޖިލީހުގެ މި އަހަރުގެ ފުރަތަމަ ދައުރުގެ ފަހު ޖަލްސާ މިއަދު ބޭއްވި އިރު ނެގި އެންމެ ހިޔާލުތަފާތުވުން ބޮޑު ވޯޓަކީ އާއްމު ސިއްހަތު ރައްކާތެރިކުރުމުގެ ގާނޫނަށް ބަދަލު ގެންނަން ފުވައްމުލަކު އުތުރު ދާއިރާގެ މެމްބަރު މުހައްމަދު ރަޝީދު ހުށަހެޅުއްވި ބިލުގެ ވޯޓެވެ. މަޖިލީހުގެ ޖުޑިޝަރީ ކޮމިޓީން އެ ބިލު ދިރާސާކޮށް ހުށަހެޅި ރިޕޯޓަށް ފުނަދޫ ދާއިރާގެ މެމްބަރު މުހައްމަދު ޝާހިދު ހުށަހެޅުއްވީ ބިލުގެ މުޅި މަގުސަދާ ހިލާފު އިސްލާހެެކެވެ. އެއީ ސިއްހީ ކުއްލި ނުރައްކަލުގެ ހާލަތު ވެސް އިއުލާނުކުރެއްވޭނީ ރައީސުލް ޖުމްހޫރިއްޔާ އަށް ކަމަށެވެ.\nނަޝީދަށް ތާއީދުކުރައްވާ މެންބަރުން ވިދާޅުވީ ބިލުގައިވާ ކަމެއް ނަފީކުރާ އިސްްލާހެއް ހުށަނޭޅޭނެ ކަމަށެވެ. ހުޅުދޫ ދާއިރާގެ މެމްބަރު އިލްޔާސް ލަބީބާއި ވިލުފުށީ ދާއިރާގެ މެމްބަރު ހަސަން އަފީފު އެގޮތަށް ވަކާލާތު ކުރެއްވި އެވެ. އެހެން ނަަމަވެސް ވޯޓުގެ ގަޑީގައި ޝާހިދު އެ އިސްލާހު ހުށަހަޅުއްވަން ރިޔާސަތުން ފުރުސަތު ދެއްވި އެވެ. އެގޮތުން އޭނާ އިސްލާހު ހުށަހަޅުއްވައި ނިންމަވައިލެއްވުމުން އެ އިސްލާހަށް ތާއީދު ކުރެއްވުމަށް އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ތެދުވެވަޑައިގެން ހުންނަވަނިކޮށް ވެސް އަފީފު ވާހަކަ ދެއްކެވި އެވެ.\nވޯޓުގެ ގަޑީގައި ނިޒާމާ ބެހޭ ނުކުތާއެއް ނުނެގޭނެ ކަމަށް މަޖިލީހުގެ ގަވާއިދުގައި ބުނި ނަމަވެސް އަފީފަށް ފުރުސަތު ދެއްވަމުން ނަޝީދު ވިދާޅުވީ އެއީ މަޖިލީހުގެ އެންމެ ދޮށީ މެމްބަރުންގެ ތެރެއިން މެމްބަރަކަށް ވާތީ ދެއްވި ހާއްސަ ފުރުސަތެއް ކަމަށެވެ.\nޝާހިދުގެ ހުށަހެޅުމަށް ވޯޓަށް ނޭހޭނެ ކަމަށް އަފީފު ވިދާޅުވި ނަމަވެސް ނަޝީދު އެ ހުށަހެޅުމަށް ވޯޓަށް އެއްސެވި އެވެ. އެ ހުށަހެޅުން ފާސްކުރީ 37 މެމްބަރުންގެ ވޯޓުންނެވެ. އެ ހުށަހެޅުމާ ދެކޮޅަށް 31 ،މެމްބަރަކު ވޯޓު ދެއްވި އެވެ. ވަކިކޮޅަކަށް ވޯޓު ނުދެއްވައި ތިއްބެވީ ދެ މެމްބަރެކެވެ.\nއެ ހުށަހެޅުން ފާސްކުރުމާ އެކު ރިޔާސަތުން ނަޝީދު ވިދާޅުވީ "މި ތުނިވެފައިވާ ވަރު" މިހާރު އެނގޭނެ ކަމަށެވެ.\n"މި މަޖިލީހުގެ ވޯޓު ގުނާ ބޭފުޅުންނަށް މިކަން މިހާރު ތުނިވެފައި އޮތް މިންވަރު އަޅުގަނޑުހިތުން އެނގިވަޑައިގަންނަވާތީހެން ތިޔަ ތިއްބަވަނީ ވަރަށް މަޑުމަޑުން،" އެ މަނިކުފާނު ވިދާޅުވި އެވެ.\nނަޝީދު އެ އިޝާރާތްކުރެއްވީ ބެލެވޭ ގޮތުގައި އެމަނިކުފާނު އެދިވަޑައިގަންނަވާ ގޮތަށް ވޯޓު ދެއްވާ މެމްބަރުންނާއި ނުދެއްވާ މެމްބަރުންގެ ދެމެދުގައި އޮތް ތަފާތަށެވެ. މީގެ ކުރިން ނެގި ބައެއް ވޯޓުތަކުގައި ބޮޑު ތަފާތަކުން ކުރީގައި އުޅުއްވީ ސަރުކާރުން އެދޭ ގޮތަށް ވޯޓު ދެއްވާ މެމްބަރުންނެވެ.\nއޭގެ އެއް ވޯޓަކީ ކޮވިޑްގެ ބަލިމަޑުކަމާ ހެދި ލޯކަލް ކައުންސިލް އިންތިހާބު ފަސްކުރުމަށް ގާނޫނު އަސާސީއަށް ބަދަލު ގެންނަން ސަރުކާރުން ހުށަހެޅުމުން ނެގި ވޯޓެވެ. އެފަހަރު ނަޝީދުގެ ސްޓޭންްޑަކީ ގާނޫނު އަސާސީއަށް ބަދަލު ނުގެނައުމެވެ. އެ ފަހަރު އެމްޑީޕީގެ ޕީޖީ ގްރޫޕްގައި ނެގި ވޯޓުގައި ސަރުކާރާ އެއްކޮޅަށް 42 ވޯޓު ލިބުނެވެ. އެއީ އެކަމަކު 55 މެމްބަރުންގެ ތެރެއިންނެވެ. މަޖިލީހުގައި އެމްޑީޕީގެ 65 މެމްބަރުން ތިއްބަވަ އެވެ. އެފަހަރު ނަޝީދާ އެއްކޮޅަށް ސާފުކޮށް ވޯޓު ދެއްވީ އެންމެ ނުވަ މެމްބަރުންނެވެ.\nއަރުޝީފަށް ނެގީ 29/04/2021 20:33\nއެންމެފަހުން އަޕްޑޭޓްކުރީ 29/04/2021 20:33\nޢަލީ ރަމީޒް 26 މިނެޓު ކުރިން


ފަހުގެ ޓެކްނޮލޮޖީއާއެކު ފުރިހަމަ އިމާރާތެއް ހެދުމަށް ލިންކްސާވްގެ “ލިންކްބިލްޑު”! – Haftha\nފަހުގެ ޓެކްނޮލޮޖީއާއެކު ފުރިހަމަ އިމާރާތެއް ހެދުމަށް ލިންކްސާވްގެ “ލިންކްބިލްޑު”!\nއިމާރާތަކަށް ބޭނުންވާނެ ފަހުގެ ހުރިހާ ޓެކްނޮލޮޖީއެއް ހިމަނައިގެން ޓެކްނޮލޮޖީއާ ރައްޓެހި އިމާރާތެއް ހެދުމަށް ރާއްޖޭގެ ތަޖުރިބާކާރު އައިޓީ ކުންފުނި، ލިންކްސާވް އިން ހާއްސަ ސާވިސް މޮޑިއުލްއެއް ތައާރަފްކޮށްފިއެވެ.\nކޮންސްޓުރަކްޝަން ކުންފުނިތަކަށާއި ރިއަލް އެސްޓޭޓް ވިޔަފާރިއަށް ހާއްސަކޮށްގެން “ލިންކްބިލްޑް”ގެ ނަމުގައި ލިންކްސާވް އިން ތައާރަފްކުރި އެ ހިދުމަތް ލޯންޗު ކޮށްދެއްވީ އިއްޔެ ބޭއްވި ހާއްސަ ހަފްލާއެއްގައި އެ ކުންފުނީގެ މެނޭޖިން ޑިރެކްޓަރު އިބްރާހިމް ފާއިޒްއެވެ.\n“ލިންކްބިލްޑް” އާ ގުޅޭގޮތުން ލިންކްސާވްގެ ހެޑް އޮފް ޕްރޮޖެކްޓްސް އެންޑް އެންޓަޕްރައިޒް ސޮލިއުޝަން ހަސަން އިކްރާމް “ހަފްތާ” އަށް ވިދާޅުވީ، މި ސާވިސް މޮޑިއުލްގެ ދަށުން ކޮންސްޓަރަކްޝަން ކުންފުނިތަކާއި ރިއަލް އެސްޓޭޓް ވިޔަފާރިކުރާ ފަރާތްތަކާއެކު އެ ކުންފުނިން އެއްބަސްވުމަކަށް ދާނެ ކަމަށެވެ.\nއަދި އެ އެއްބަސްވުމުގެ ދަށުން އެންމެ ފަހުގެ، ފެންވަރު ރަނގަޅު އަދި އިތުބާރު ހުރި ޓެކްނޮލޮޖީއާ ގުޅުންހުރި ހިދުމަތްތަކާއި އަލިފާނާ ގުޅޭ ސޮލިއުންޝަންތައް، ހާއްސަ އޮފާ ތަކަކާއެކު ލިންކްސާވްއިން ފޯރުކޮށްދެވޭނެ ކަމަށް އޭނާ ވިދާޅުވިއެވެ.\n“ކަވާ ކުރާ އޭރިއާތަކުގެ ތެރޭގައި ހާއްސަކޮށް ހިމެނޭނެ ވައިފައި ސޮލިއުޝަންތަކާއި ސްމާޓް ސޮލިއުޝަން އަދި އިމާރާތްތަކުގެ އެކްސެސް ކޮންޓްރޯލް. އޭގެ ތެރޭގައި ލިފްޓް އެކްސެސް ކޮންޓްރޯލް އާއި އިލެކްޓްރޯނިކް ލޮކް ސިސްޓަމް އެއްޗެހި. ލިންކްބިލްޑް ނެގުމުން އިމާރާތް ނިމިގެންދާއިރު މިކަންކަން ހުންނާނީ ނިމިފައި،” އިކްރާމް ވިދާޅުވިއެވެ.\nއޭނާ އިތުރަށް ވިދާޅުވީ، ލިންކްބިލްޑްގައި ބައިވެރިވާ ކޮންސްޓްރަކްޝަން ކުންފުނިތަކަށް ގިނަ އޮފާ ތަކެއް ވެސް ލިބިގެންދާނެ ކަމަށެވެ.\nއެގޮތުން އިމާރާތްކުރާ ތަން ހިލޭ ސާވޭ ކޮށްދިނުމާއި ހިލޭ ކޮންސެލްޓެންސީގެ ހިދުމަތް، އެކަމުގައި ތަމްރީން ލިބިފައިތިބި ވަކި ހާއްސަ ޓީމަކުން ފޯރުކޮށްދޭއިރު، ހާއްސަ ޑިސްކައުންޓްތަކެއް ވެސް ލިބިގެންދާނެއެވެ.\nއޭގެ އިތުރުން އާފްޓާ ސޭލްސް ސަޕޯޓް އާއި އެކްސްކުލޫސިވް ވޮރެންޓީގެ އިތުރުން އެއްބަސްވާ ކުންފުނިތަކަށް ހާއްސަ އިސްކަމެއް ދީގެން އަވަހަށް ނިންމާލެދެވޭނެ ކަމަށް ލިންކްސާވް އިން ބުނެއެވެ.\n“ޖުމްލަކޮށް ބުނާނަމަ ލިންކްބިލްޑްއާއެކު އިމާރާތްކޮށް ނިމޭއިރު އިމާރާތް ހުންނާނީ އެންމެފަހުގެ ޓެކްނޮލޮޖީ ސާވިސްތަކާ ހުރިހާ ކަމެއް ވެސް ލިބޭނެ ގޮތަށް، ޓެކްނިކަލް އޭރިއާގައި އެންމެ ފަހުގެ ލެވެލް. މިހާރު އިމާރާތް ނިމިގެންދާއިރު ކޭބަލްތައް އެޅިފަ ނެތުމާއި ކަހަލަ ކަންކަމަށް މާކުރިން ހައްލު ލިބި، ފާރު ކަނޑަންޖެހޭ ތަންތަން ކަނޑާ، ހަރުކުރަން ޖެހޭ އެއްޗެހި ހަރުކޮށް ކޭބަލްތައް ވެސް އަޅާ ނިމިފަ އޭރުން ހުންނާނީ،” އިކްރާމް ވިދާޅުވިއެވެ.\nލިންކްބިލްޑްއާ ގުޅޭގޮތުން އިތުރު މައުލޫމާތެއް ބޭނުންވެއްޖެނަމަ 3302400 އަށް ގުޅުމުން އެ މައުލޫމާތެއް ލިބިލައްވާނެއެވެ.\nދުނިޔޭގެ އެންމެ ފަހުގެ އުފެއްދުންތަކާއި ޓެކްނޮލޮޖީގައި ކުރިއަރާފައިވާ އާލާތްތައް ދިވެހިންނާ ހަމައަށް ގެނެސްދޭ އަދި ގިނަ ބައެއްގެ އިތުބާރު ހޯދާފައިވާ ލިންކްސާވް އަކީ 17 އަހަރަށްވުރެ ގިނަ ދުވަސްވީ ރާއްޖޭގެ އެންމެ ބޮޑު އައިޓީ ބޭސްޑް ކުންފުންޏެވެ.\nއެގޮތުން އެ ކުންފުނިން މިހާރު ވެސް ދަނީ ދުނިޔޭގެ ނަން މަޝްހޫރު ބްރޭންޑްތަކުގެ އާލާތްތަކާއި އެންޓަޕްރައިސް ސޮލިއުޝަން ސޮފްޓްވެއާ އަދި ހާޑްވެއާތައް ރާއްޖޭގައި ވިއްކަމުންނެވެ.\nއޭގެ އިތުރުން ސެކިއުރިޓީ ސޮލިއުޝަންގައި ރާއްޖޭގައި މިވަގުތު އޮތް އެންމެ އިތުބާރު ކުންފުނި، ލިންކްސާވް ފާހަގަކުރެއްވިފައިވަނީ، ރައްކާތެރި މާހައުލެއް ބޭއްވުމަށް ތައުލީމާއި ހޭލުންތެރިކަން އިތުރު ކުރުވުމަށް މަސައްކަތް ކުރާ ނަމޫނާ ކުންފުންޏެއްގެ ގޮތުގައެވެ.


America ge 16 State eh gai ithurah bali fethurenee, massala thah serious | Mihaaru\nނޭޝަނަލް އިންސްޓްޓިއުޓް އޮފް އެލާޖީ އެންޑް އިންފެކްޝަސް ޑިޒީޒްގެ ޑިރެކްޓަރު ޑރ. ފައުޗީ ކޮންގްރެސްގައި ވާހަކަ ދައްކަވަނީ. --ފޮޓޯ:އޭއެފްޕީ\nއެމެރިކާގެ 16 ސްޓޭޓެއްގައި އިތުރަށް ބަލި ފެތުރެނީ، މައްސަލަތައް ސީރިއަސް\n27 ޖޫން 2020 - 12:565comments\nވޮޝިންޓަން (ޖޫން 27) - ކޮރޯނާވައިރަހުގެ ކޭސްތައް އެމެރިކާގެ 16 ސްޓޭޓަކުން އިތުރަށް ފެންނަމުން ދާއިރު އެ ގައުމުގައި ސީރިއަސް މައްސަލަތައް އެބަހުރި ކަމަށް ވައިޓް ހައުސްގެ ކޮރޯނާވައިރަސް އެޑްވައިޒަރު ޑރ. އެންތަނީ ފައުޗީ ވިދާޅުވެއްޖެ އެވެ.\nމީގެ ދެ މަސްކުރިން ވައިޓް ހައުސްގައި ބޭއްވި ނޫސްވެރިންގެ ބައްދަލުވުމުގައި ފައުޗީ ވިދާޅުވީ ކޮރޯނާވައިރަހުން ސަލާމަތް ވެވޭނެ ހަމައެކަނި ގޮތަކީ "ހުރިހާ ތަނަކުން ވެސް އެއްކޮށް ބަލި ފިލުވާލުމުން" ކަމަށެވެ.\nއެމެރިކާގައި ބަލި ފެތުރުން ކޮންޓްރޯލް ކުރުމަށް އިތުރު ފިޔަވަޅު އަޅަން ޖެހޭ ކަމަށް ސިއްހީ ތަޖްރިބާކާރުން ބުނަމުންދާއިރު ނައިބް ރައީސް މައިކް ޕެންސް ވަނީ "ހޯދަމުން އަންނަ ކުރިއެރުމަށް" ތައުރީފް ކުރައްވައިފަ އެވެ.\nއެމެރިކާގައި ހުކުރު ދުވަހު އެކަނި ވެސް ވަނީ 47,341 ކޭސް ރިޕޯޓްކޮށްފަ އެވެ. މިއީ އެއް ދުވަސްތެރޭ ބަލި ޖެހުނު މީހުންގެ އާ ރެކޯޑެކެވެ. އެމެރިކާގައި މިހާތަނަށް ކޮރޯނާވައިރަހަށް 2,552,956 މީހުން ޕޮޒިޓިވްވެފައިވާ އިރު 127,640 މީހުން ވަނީ މަރުވެފަ އެވެ.\nކޮރޯނާވައިރަސް ފެތުރުން އިތުރުވާން ފެށުމުން ޓެކްސަސް، ފްލޮރިޑާ އަދި އެރިޒޯނާ ފަދަ ސްޓޭޓްތައް ހުޅުވާލުން މިހާރު ވަނީ ފަސްކޮށްފަ އެވެ. މީގެ އިތުރުން އަލަބާމާ، ކެލިފޯނިއާ، އައިޑަހޯ، މިސިސިއްޕީ، މިސޫރީ، ނެވާޑާ، އޮކްލަހޮމާ، ސައުތު ކެރޮލީނާ އަދި ވަޔޯމިންގައި ވެސް ދަނީ ކޭސްތައް އިތުރުވަމުންނެވެ.\nނޭޝަނަލް އިންސްޓްޓިއުޓް އޮފް އެލާޖީ އެންޑް އިންފެކްޝަސް ޑިޒީޒްގެ ޑިރެކްޓަރު ޑރ. ފައުޗީ ވިދާޅުވީ ބައެއް ސަރަހައްދުތަކުގެ ހާލަތު ގޯސްވަމުންދާ ކަމަށާއި އެއީ މާކުރިން ހުޅުވާލުމުން ވީގޮތް ކަމަށް ވެސް ވެދާނެ ކަމަށެވެ.\nއޭނާ ވިދާޅުވީ ވައިރަސް ފެތުރުން ނުހުއްޓުވިއްޖެ ނަމަ، ބަލި ކޮންޓްރޯލްކޮށްފައިވާ ސަރަހައްދުތަކަށް ވެސް ފެތުރިދާނެ ކަމަށެވެ.\nއިތުރު ލިޔުންތައް އެމެރިކާ އެންތަނީ ފައުޖީ


Kaadehdhoo Aiport Aarokurumuge Masakkaiy Kuriah Gengosfi - AO News\nކާޑެއްދޫ އެެއަރޕޯރޓް އާރޯ ކުރުމުގެ މަސައްކަތް ކުރިއަށް ގެންގޮސްފި\nގދ. ތިނަދޫ، ގދ. މަޑަވެލި އަދި ގދ. ހޯޑެއްދޫ މުއައްސަސާތަކާއި ޖަމިއްޔާތައް ގުޅިގެން ގދ. ކާޑެއްދޫ އެެއަރޕޯރޓް އާރޯ ކުރުމުގެ މަސައްކަތް ކުރިއަށް ގެންގޮސްފިއެވެ.\nކާޑެއްދޫ އެއަރޕޯރޓް މެނޭޖްމަންޓުން އިސްނަގައިގެން “ކާޑެއްދޫ އެެއަރޕޯރޓް އާރޯކުރުން 2021” ގެ ނަމުގައި ކުރިއަށްގެންދިޔަ އެ ޙާއްސަ ހަރަކާތް ކުރިއަށްދިޔައީ މިއަދު ހެނދުނު 08:00 އިން ފެށިގެން 12:00 އަށް ކާޑެއްދޫގައެވެ. ކާޑެއްދޫ އެއަރޕޯރޓަށް އައު ދިރުމެއް ގެނައުމުގެ މަޤްސަދުގައި ކުރިއަށްގެންދިޔަ މި ހަރަކާތުގައި ގދ. ތިނަދޫ، ގދ. މަޑަވެލި އަދި ގދ. ހޯޑެއްދޫ މުއައްސަސާތަކުގެ އިސްވެރިންނާއި މުވައްޒަފުންގެ އިތުރުން މަޑަވެލި ދާއިރާގެ މެންބަރު ޙުސައިން ފިރުޝާނާއި ތިނަދޫ އުތުރު ދާއިރާގެ މެންބަރު އަބްދުލް މުޤްނީ ވަނީ ބައިވެރިވެ ވަޑައިގެންފައެވެ.\nމިއަދު ހެނދުނު 08:00 އިން ފެށިގެން 12:00 އަށް ކާޑެއްދޫގައި ކުރިއަށްގެންދިޔަ މި ހަރަކާތުގައި ކާޑެއްދޫ އެއަރޕޯޓާއި އެންމެ ކައިރީގައި އޮތް މީހުން ދިރިއުޅޭ ތިން ރަށުގެ މުއައްސަސާ ތަކާއި ޖަމިއްޔާތައް އެއްކޮށް ޖުމްލަ 20 ޓީމަކުން ވަނީ ބައިވެރިވެފައެވެ. ކާޑެއްދޫގެ ފިއުލް އޭރިއާ، ކުރީގެ ބަދަރުގެ މަގު އަދި މުވައްޒަފުން ބޭނުންކުރާ ބަނދަރު ސަރަޙައްދުގައި ހުރި ރުއްގަސް ތަކާއި ވިނަތަކުގައި ހުރި ކުނިބުނި ނަގައި ސާފުކުރި މި ހަރަކާތަކީ ކާޑެެއްދޫއަށް އައު ދިރުމެއް އަންނަ ކަމުގެ މަންޒަރުގައި ކުލަ ޖެހިގެން ދިޔަ ހަރަކާތެކެވެ.\nޒިމަމަން ރެސްޓޯރަންޓާއި ހަތާ ފިއުލްސް އަދި ރަފޭލްސް މޯލްޑިވްސް އިން ސްޕޮންސަރ ކޮށްފައިވާ މި ހަރަކާތުގައި ބައިވެރިވި ބޭފުޅުންނަށް ހެނދުނުގެ ނާސްތާއާއި މެންދުރު ކެއުމުގެ އިތުރުން ބޯފެން ކާޑެއްދޫ އެއަރޕޯރޓްގެ ފަރާތުން ވަނީ ފޯރުކޮށްދީފައެވެ. އަދި މޯލްޑިވިއަން އެއަރލައިންގެ ފަރާތުން ބައިވެރިން ބޭނުންކުރަން ތޮފި ހަދިޔާ ކޮށްފައިވެއެވެ.


Hulhudhuffaaru gai hingi maaraamaareegai aniyaavi kujjaa Male gennanee | Mihaaru\nހުޅުދުއްފާރު ދަރިވަރުންތަކެއް ސްކޫލުގައި ޓެސްޓެއް ހަދަނީ: އެ ރަށު ސްކޫލު ތިން ކުއްޖެއްގެ މެދުގައި ހިންގި މާރާމާރީއެއްގައި ކުއްޖަކު ވަނީ ޒަހަމު ވެފައި-- ފޮޓޯ/ފޭސްބުކް\nހުޅުދުއްފާރުގައި ހިނގި މާރާމާރީގައި އަނިޔާވި ކުއްޖާ މާލެ ގެންނަނީ\n05 ސެޕްޓެމްބަރ 2016 - 10:59 1 comment\nއެ ރަށު ސްކޫލުގެ ގްރޭޑް ހަތެއްގައި ކިޔަވާ ތިން ކުއްޖެއްގެ މެދުގައި މި މާރާމާރީ ހިންގާފައި ވަނީ ކިޔެވުން ނިމިގެން ސްކޫލުން ބޭރަށް ނިކުތް ވަގުތު އެވެ. މި މާރާމާރީގައި 12 އަހަރުގެ ފިރިހެން ކުއްޖެއްގެ ލޯ ކައިރިން ދެ ތަނެއް ފަޅައިގެން ގޮސްފައިވެ އެވެ.\nހުޅުދުއްފާރު ކައުންސިލްގެ ނައިބު ރައީސް އަލީ ޖާވިދު މިއަދު ވިދާޅުވީ އަނިޔާވި ކުއްޖާ އެ ރަށު ސިއްހީ މަރުކަޒަށް ގެންދިޔައިރު، ޒަހަމްވި ލޮލަށް ސާފުކޮށް ނުފެންނަ ކަމަށާއި ނޭފަތުން ވެސް ލޭ އައި ކަމަށެވެ.\nސިއްހީ މަރުކަޒުގައި އިރުކޮޅަކު ފަރުވާ ދިނުމަށް ފަހު އެ ކުއްޖާ ވަނީ އެ އަތޮޅު އުނގޫފާރު ރީޖަނަލް ހޮސްޕިޓަލަށް ގެންގޮސްފަ އެވެ. އެކަމަކު އަދިވެސް ނޭފަތުން ލޭ އަންނާތީ އިތުރު ޓެސްޓުތައް ހެދުމަށް މާލެ ގެންދިޔުމަށް ނިންމީ ކަމަށް ކައުންސިލަރު ވިދާޅުވި އެވެ.\n"އެކަމަކު އޭނާގެ ހާލު މާ ގޯހެއް ނޫން،" އޭނާ ވިދާޅުވި އެވެ.\nސްކޫލު ނިމިގެން ގެއަށް ދިޔަ މަގުމަތީގައި ކުރި ޒުވާބެއްގެ ތެރޭގައި ހިންގި މި މާރާމާރީ ތަހުގީގު ކުރުމަށް އެ ރަށަށް މިއަދު ފުލުހުންގެ ޓީމެއް ދިޔުމަށް ވަނީ ހަމަޖެހިފަ އެވެ.\nމަންޒަރު ދުށް ބައެއް މީހުންނާ ހަވާލާދީ ޖާވިދު ވިދާޅުވީ އެއް ފަހަރު ޖެހިތަނާ އެ ކުއްޖާއަށް އަނިޔާވީ ކަމަށާއި މާގިނައިރު ވަންދެން މާރާމާރީ ނުހިންގާ ކަމަށެވެ. މާރާމާރީގައި ބައިވެރިވި ކުދިންނާ މެދު ސްކޫލުން ފިޔަވަޅެއް އެޅިކަން އެނގިވަޑައިނުގަންނަވާ ކަމަށް ޖާވިދު ވިދާޅުވި އެވެ.\nއިތުރު ލިޔުންތައް ކިޔަވާކުދިން މާރާމާރީ ރ.ހުޅުދުއްފާރު ކުށްކުރުން


anhenakah veethee vazeefaa nulibunu Kiran, mihaaru billionaire eh - One Online\nއިންޑިއާގެ މަޝްހޫރު ބިލިޔަނަރު ކިރަން މަޒުންޑަރ ޝޯ ފޮޓޯ: ގެޓީ އިމޭޖަސް\nއިންޑިއާގެ މަޝްހޫރު ބިލިޔަނަރު ކިރަން މަޒުންޑަރ ޝޯ އިންޑިއާގެ ކުރީގެ ބޮޑުވަޒީރު މަން މޯހަން ސިންގ އަދި އެމެރިކާގެ ކުރީގެ ރައީސް ބަރަކް އޮބާމާއިއެކު ފޮޓޯ: ޕީޓް ސޯޒާ\nއަންހެނަކަށް ވީތީ ވަޒީފާ ނުލިބުނު ކިރަން، މިހާރު ބިލިޔަނަރެއް\nދުނިޔޭގެ ބައެއް ޤަމުތަކުގައި މިހާރުވެސް އަންހެނުންނާއި ފިރިހެނުންގެ ތަފާތުކުރުން އިންތިހާއަށް ބޮޑެވެ. ވަޒީފާ ދިނުމުގައިވެސް އަންހެނަކަށް ވާތީ ވަޒީފާއިން މަހުރޫމު ވެގެން ދެއެވެ.\nކިރަން މަޒުންޑަރ ޝޯ އަކީވެސް އޭނާގެ ޅައުމުރުގައި ވަޒީފާގެ ފުރުސަތުތަކުން މަހުރޫމު ކޮށްފައިވާ މީހެކެވެ. ހަމައެކަނި މައްސަލަ އަކީ އަންހެނަކަށް ވުމެވެ. 1978 ވަނަ އަހަރު އޮސްޓްރޭލިއާއިން މާސްޓާސް ޑިގްރީ ހާސިލް ކުރުމަށް ފަހު އިންޑިއާ އަށް ގޮސް އޭނާ މަސައްކަތް ފެށީ ވަޒީފާއެއް ހޯދުމަށެވެ. ތަފާތު ވަޒީފާ ތަކަށް އޭނާ ކުރިމަތިލިއެވެ.\nއިންޑިއާގެ މަޝްހޫރު ބިޔަރު އުފައްދާ ކުންފުންޏަކަށް ވެސް ވަޒީފާ އަކަށް ލިއެވެ. ނަމަވެސް މަޒުންޑަރ ޝޯ އަށް ލިބެނީ އަބަދުވެސް އެއް ޖަވާބެކެވެ. އަންހެނަކަށް ވާތީ ވަޒީފާ އަދާ ނުކުރެވޭނެ ވާހަކައެވެ. އިންޑިއާއިން ވަޒީފާ ނުލިބުމުން އޭނާ ގެ މަސައްކަތް އިންޑިއާ ދޫކޮށް އެހެން ގައުމަކަށް ބަދަލުކުރިއެވެ.\nވަޒީފާ ނުލިބުމުން މަޒުންޑަރ ޝޯ އަޒުމު ކަނޑައެޅީ އަމިލައަށް މަސައްކަތެއް ފެށުމަށެވެ. 1978 ވަނަ އަހަރު އުމުރުން އެންމެ 25 އަހަރުގައި މަޒުންޑަރ ޝޯ ޑަކުޓަރީ ބޭސް އުފައްދާ ކުންފުންޏެއްގެ މަސައްކަތް ފެށީ އޭނާއާ ދިމާވި އައިރިޝް ވިޔަފާރި ވެރިއެއްގެ އެހީގައެވެ. މިއަދު އެކުންފުންޏަކީ 3.5 ބިލިޔަން ޑޮލަރުގެ ކުންފުންޏެކެވެ. މަޒުންޑަރ ޝޯގެ ބޭސް ކުންފުނި ބަޔޯކޮން އަކީ މިހާރު ދުނިޔޭގައި ބޭސް އުފައްދައި އެކި ޤައުމުތަކަށް ސަޕްލައި ކުރާ ކުންފުންޏެކެވެ.\nއިންޑިއާގެ މަޝްހޫރު ބިލިޔަނަރު ކިރަން މަޒުންޑަރ ޝޯ އުމުރުން 25 އަހަރުގައި ފޮޓޯ: ގެޓީ އިމޭޖަސް\nމަޒުންޑަރ ޝޯ އަކިީ މިހާރު އިންޑިއާގައި ހުރި އަމިއްލަ މަސައްކަތުން ބިލިޔަންރަކަށްވި ފުރަތަމަ އަންހެން ބޭފުޅާއެވެ. އޭނާގެ މިލްކިއްޔާތުގައި މިހާރު 3.5 ބިލިޔަން އެމެރިކާ ޑޮލަރު ވެއެވެ.\nމަޒުންޑަރ ޝޯ އޭނާގެ އަމިއްލަ ވިޔަފާރި ފުރަތަމަފެށީ ކުޑަ ކުޑަ ގަރާޖެއްގެ ތެރޭގައެވެ. އޭނާގެ ސޭވިންގ ގައި ހުރި 150 ޑޮލަރު އިންވެސްޓ ކޮއްގެން ވިޔަފާރި ފެށިއެވެ. ނަމަވެސް އަންހެންކަށް ވީތީ އުނދަގޫތަަކެއްޖެހުނެވެ. އަންހެނަކާއި އެކީ މަސައްކަތް ކުރުމަށް ގިނަ ބަޔަކު ދެކޮޅުހެދިކަމަށް މަޒުންޑަރ ޝޯ ބުނެފައިވެއެވެ. ހަމައެކަނި ފިރިހެނުންނެއް ނޫނެވެ. އަންހެނުން ވެސް އޭނާއާއި އެކީ މަސައްކަތް ކުރަން ދެކޮޅުހެދިއެވެ. މަޒުންޑަރ ޝޯ އަށް މުވައްޒަފެއް ލިބުނީ 40 މީނުންނާއި އިންޓަވިއުކޮށް އެންމެން އިދިކޮޅު ހެދުމަށްފަހުއެވެ.\nމަޒުންޑަރ ޝޯ ގެ ހުވަފެނަކީ އިންޑިއާގައި އަންހެން ބިލިޔަނަރުން ގިނައިން އުފެދުމެވެ.\n" ކުރިޔަތް އޮތް ދިހައަހަރު ތެރޭ އަހަރެން ބޭނުން ވަނީ އިންޑިއާގައި އަންހެން ބިލިޔަނަރުން އިތުރުވުން ، އަމިއްލަ ގޮތުން ނޫނަސް ވިޔަފާރިިތަކުގެ އިސްމަގާމުތަކުގައި އަންހެނުން ފެނިގެންދާން އަހަރެން ބޭނުންވަނީ" މަޒުންޑަރ ޝޯ ބުންނެވެ.\nމަޒުންޑަރ ޝޯ ވަނީ ކުރިއަރަން ބޭނުންވާ އަންހެނުންނަށް ނަސޭހަތެއްވެސް ދީފައެވެ.\n" ނާކާމިޔާބީ އަކީ ވަގުތީކަމެއް ، އުންމީދު ކަނޑާލުމަކީ ނިމުން . ނަމަވެސް ނާކާމިޔާބުނުވެދާނެތީ ޖެހިލުންނުވެ ކެރިގެން ހިތްވަރާއިއެކު މަސައްކަތް ކޮއްފިނަމަ ދާން ބޭނުންވާ ހިސާބަށް ދެވޭނެ "\nގުޅޭ ޓެގު އަންހެނުން އިންޑިއާ


Salman Aai Anushka Ekugai Masaikaiy Kuraakah Noolhey\nސަލްމާން ހާނާއި އަނުޝްކާ ޝަރްމާ--\nސަލްމާން އާއި އަނުޝްކާ އެކުގައި މަސައްކަތް ކުރާކަށް ނޫޅޭ\nބޮލީވުޑުގެ މަޝްހޫރު ޕްރޮޑިއުސަރު ސަންޖޭ ލީލާ ބަންސާލީގެ ކުރިއަށް އޮތް ފިލްމުގައި ސަލްމާން ހާނާއި އަނުޝްކާ ޝަރްމާ އެކުގައި ފެނިގެންދާނެ ކަމަށް ފެތުރުން އަޑުތައް އަނުޝްކާގެ ތަރުޖަމާނު ދޮގުކޮށްފި އެވެ.\nދެހާސް ސޯޅަ ވަނަ އަހަރު ފުރަތަމަ ފަހަރަށް ސަލްމާން އާއި އަނުޝްކާ އެކުގައި މަސައްކަތްކޮށްފައި ވަނީ އަލީ އައްބާސް ޒަފަރު ޑައިރެކްޓުކޮށް ނެރުނު ފިލްމު "ސުލްތާނު" ގައެވެ. އެފިލްމުގެ ޝޫޓިންގެ ތެރެއިން ދެމީހުންގެ މެދުގައި އޮތް އެކުވެރިކަން ބަދަހިވެގެން ދިޔައިރު ދާދިފަހުން ސަލްމާން ވަނީ އޭނާ ބަންސާލީއާއެކު މަސައްކަތް ކުރަން ނިންމާފައިވާ ކަން ހާމަކޮށްފައެވެ.\nއެ ހަބަރާއެކު އަޑު ފެތިގެންދިޔައީ ސަލްމާން، އޭނާ އާއެކު އެފިލްމުގައި މަސައްކަތް ކުރާނެ ބަތަލާގެ ގޮތުގައި އަނުޝްކާގެ ނަން ފޮނުވާފައިވާ ކަމަށެވެ. އެކަމަކު އެކަންދޮގުކޮށް އުމުރުން 30 އަހަރުގެ އަނުޝްކާގެ ތަރުޖަމާނު ބުނީ، ސަންޖޭގެ ފިލްމެއްގައި މަސައްކަތް ކުރަން އަނުޝްކާ ވެސް ވަރަށް ގަޔާވާކަމަށެވެ. އެކަމަކު ސަންޖޭގެ ކުރިއަށް އޮތް ފިލްމަށް އަނުޝްކާ ސޮއި ކޮށްފައިވާ ކަމަށް ދެކެވޭ ވާހަކަ ތަކަކީ ހަގީގަތެއް ނެތް ވާހަކަތަކެއް ކަމަށެވެ. އެހެންކަމުން، ސުލްތާނަށް ފަހު އަނުޝްކާ އާއި ސަލްމާނުގެ ޖޯޑު ފިލްމަކުން ބަލާލުމަށް ކެތްމަދުވެފައި ތިބި ފަރާތްތަކަށް މިއީ ހިތާމަވެރި ހަބަރެކެވެ.\nއަނުޝްކާ އެންމެ ފަހުން މަސައްކަތް ކޮށްފައިވަނީ މިއަހަރުގެ ކުރީކޮޅު ނެރުނު ފިލްމު "ޕަރީ" ގައެވެ. އޭގެ ފަހުން އާ ފިލްމެއްގައި މަސައްކަތް ކުރަން އޭނާ ސޮއިކޮށްފައެެއް ނުވެއެވެ. މިވަގުތު އަނުޝްކާ އުޅެމުން އަންނަނީ އޭނާގެ ކުރިއަށް އޮތް ފިލްމު "ޒީރޯ" ގެ ޕްރޮމޯޝަންތަކުގައި އަވަދިނެތިއެވެ. އަނަންދު އެލް ރާއީ ޑައިރެކްޓުކޮށް މިމަހުގެ 21 ގައި ނެރޭ އެފިލްމުގައި އަނުޝްކާއާއެކު ޝާހް ރުކް ހާނާއި ކެޓްރީނާ ވެސް ފެނިގެންދާނެއެވެ.\nބޮލީވުޑް މުނިފޫހިފިލުވުން އަނުޝްކާ ޝަރްމާ ސަލްމާން ހާން